
Atraco riba 
chauffeur 
di taxi na 
South Beach 
practicamente 
soluciona 

E atraco arma riba e chauf- 
feur di taxi na South Beach 
Mall riba 26 di juli ultimo ta 
practicamente soluciona pa 
Cuerpo Policial di Aruba bao 
guia di Ministerio Publico. 
Actualmente tin seis sos- 
pechoso den detencion, entre 
nan dos menor di edad. Min- 
isterio Publico sin embargo 
no ta exclui mas detencion. 
Durante e atraco riba e 
chauffeur di taxi R.A.G. 
un tiro a wordo gelos. 
E tiro aki a alcansa e victima 
den su cara. E1 a resulta grave- 
mente herida y ta den exte- 
rior pa tratamento medico. 
E sospechosonan ta wordo 
sospecha di a comete un 
atraco arma sumamente vio- 
lento y di posesion di arma 
di candela. E caso lo wordo 
trata Pro Forma den Corte 
na november venidero. Den 
su contenido e caso lo wordo 
trata na inicio di otro aña. 


Auto a dal peaton riba caminda 
di Savaneta 



SAVANETA- Dialuna den oranan di 
atardi riba caminda principal di Savaneta 
poco pariba di Domino’s un peaton di 
80 aña a bay crusa caminda y un pickup 
a touch cun’e. Consecuentemente 
e persona a cay na suela. E homber 
di edad no tabata mustra di ta herida 
pero debi na e echo di a cay abou a 
pone cu Polis a solicita ambulance pa 
asina controla e persona y transporte 
pa hospital pe haya atencion medico. 
Debi cu e victima ta un persona di edad 
a pone cu departamento forensico a 
presenta pa saca potret. E pickup Nissan 
no tabatin daño grandi riba dje. Despues 
di investigacion caminda a keda habri bek. 

Pronostico di tempo 



Bo cadena 
di numbernan 
di suerte ta duna 
e number di awe 


Sorteo di 18 September 2015 


Tempo: 

Parcialmente te leve- 
mente nubia y no ta an- 
ticipa awasero significante. 

Temperatura maximo 34 
grado Celsius y temperatura 
minimo 29 grado Celsius. 

Solo ta sali 06:29 am y ta baha 
06:36 pm. 

Biento: 

For di direccion oost y 
modera te fresco; forsa 4 
te 5 ( 20 te 35 km/ora, 11 


te 19 nudo). 

Ocasionalmente rafaga 

te fresco y fuerte; forsa 5 
te 7 ( 31 te 54 km/ora, 17 
te 29 nudo) 

Situacion general: 

Tempo seco y stabiel ta 
presente y asina no ta an- 
ticipa awasero significante. 

Biento ta keda modera te 
fresco pa e siguiente dianan. 

Tempo tropical: 


Tormenta tropical Ida ta 
ubica den lama Atlantico y 
ta moviendo den direccion 
noordwest. 

E sistema aki no ta forma 
ningun peliger pa Aruba 
pero si lo wordo vigila di 
cerca dor di e servicio meteo- 
rologico. 

Condicion di lama: 

Olanan di lama ta binien- 
do di direccion oost 
cu haltura di 4 te 6 pia. 
Temperatura di superficie 
di lama 29 grado Celsius. 



Prospecto di tempo pa e 
siman: 


Parcialmente te levemente 
nubia y no ta anticipa awa- 
sero significante. 

Biento ta keda modera te 
fresco. Temperatura ta fluc- 
tua riba normal. □ 

Minister Arthur Dowers: 

Hulanda no tabata autorisa pa duna Aruba KB 



ORANJESTAD - Dialuna 
mainta Minister encarga 
cu Husticia Arthur Dow- 
ers hunto cu colega min- 
ister Benny Sevinger a pa- 
pia riba e sentencia cu a 
bin siman pasa for di Raad 
van State den cual ta re- 
garda asuntonan di Reino. 

“Ta asina cu nos a conoce un 
situacion 1 aña pasa unda cu 
tabatin un disputa cu Aruba y 
pais Aruba, unda cu Hulanda 
a instrui gobernador pa para 
e presupuesto di pais Aruba 
y Tweede Kammer a haci 
pregunta al respecto y haya 
contesta riba esaki. Mi me- 
ter bisa cu e contesta aki no 
ta mucho diferente cu locual 
nos mes a bisa caba y locual 
otro expertonan riba tereno 
di derecho di estado ta bisa, 
sinembargo mi ta kere ta 
importante pa ilustra algun 
punto riba esaki.” 

E1 a splica cu e discusion ta 
bay riba e procedura cu a 
wordo hiba y si e procedura 
por wordo hustifica bou di e 
circunstancianan cu el a tuma 
luga. RvS a bisa hopi cla cu 
bo no por hustifica locual cu 
a tuma luga basa riba e situa- 
cion cu tabata reina na pais 
Aruba. Y na momento cu 
scoge pa hiba un procedura 
aki e mester cana e caminda 
di reino. Tin algun aspecto cu 
ta regarda asuntonan di reino 
cual ta entre otro e proteccion 
di derechonan fundamental, 
“rechtzekerheid “y “deug- 
delijkheid van bestuu”r. E1 a 
agrega cu den art. 3 di statuto 
tin poni asuntonan di Re- 
ino. Na momento cu un di e 
asuntonan aki ta bin den peli- 
ger, e momento ey Reino por 
actua contra di e gobierno di 
un di e paisnan, Sr. Dowers a 
bisa. Algo interesa den e acu- 
erdo aki ta cu ora cu haci esey, 


mester tene cuenta tambe cu 
e posibilidad di e pais, segun 
e mandatario. 

Procedura 

“Algo importante cu a mira 
ta, cu for di Hulanda a pidi 
gobernador pa wanta un ley. 
Un ley di un pais a menos cu 
e ta bay contra derechonan 
fundamental, e posicion di 
Reino etc. e ora ey goberna- 
dor riba su mes por bisa cu e 
ta wanta esaki, no ta publica 
esey, ta manda informa rey di 
e decision aki. E ora RvS ta 
bin dilanti y ta tuma decision 
si e ta hustifica of no. Ora cu 
nan bisa cu esaki no ta husti- 
fica e ora gobernador ta bay 
over na firma e ley aki. Un 
situacion caminda cu Hulan- 
da di antemano ta bisa gober- 
nador cu nos ta bay prepara e 
posibilidad pa nenga di firma 
un ley, y despues ta purba 
ratifica esaki door di e proce- 
dura corecto ta empugna cu 
e constitucion di Reino,” Sr. 
Dowers a splica. 

E responsabilidad cu bo tin pa 
proteccion di e derechonan 
di Reino bo ta haci esey uni- 
camente na momento cu 
constata cu e pais mes ya no 
ta den e posicion pa haci esey 
su mes. Na e momento cu 
esaki wordo constata kier- 
men cu a hiba discusionnan 
profundo cu e pais y a haci tur 
intento pa cambia esaki. Esey 
no a tuma luga den e caso aki, 
Sr. Dowers bisa. Mester keda 
resalta cu na momento cu ta 
pasa un ley cu ta netamente 
di e pais aki, cu no ta em- 
pugna cu ningun responsabi- 
lidad di Reino, e ora ey no 
ta hustificabel cu for di Hu- 
landa ambtenaarnan ta duna 
instruccion na gobernador pa 
no firma e ley aki. Y tampoco 
ta asina cu gobernador riba 
su mes lo haci escogencia aki 


sin cana e procedura cu sta- 
tuto ta stipula, esta cu mester 
presente na Rey pa por haci e 
procedura legal corecto. Raad 
van State y Hulanda semper a 
carga e responsabilidad den e 
sentido ey den pasado. Y ta- 
batin discusionnan basta pro- 
fundo riba aspecto di prizon. 
E tempo ey via di goberna- 
dor a pone un structura ca- 
minda mester tene un sorto 
di bista riba funcionamento 
di prizon na Aruba, Corsou 
y Sint Maarten. E tempo ey e 
gobernadornan a haya posibi- 
lidad pa monitor e situacion 
di prizon y raporta na gobi- 
erno di Reino. Na mes mo- 
mento asumiendo e respon- 
sabilidad cu RvS ta reconoce 
tambe, bo mester haci esaki 
den posibilidad di e pais. E 
tempo ey nan a manda hopi 
sosten di personal y experti- 
cio pa Corsou pa garantisa cu 
hunto tin responsabilidad di 
Reino ta contribui na man- 
tene esaki. “Locual cu ta mira 
aworaki ta cu e discusion ta 
cu tin e responsabilidad pero 
ta yega solamente na instruc- 
cion of forsa bo pa haci algo 
cu den algun caso sa cu no 


por logra.” Sr. Dowers a ilus- 
tra cambio den con ta anda cu 
otro den Reino aworaki. Ta 
kere cu mester reflexiona mas 
profundo den e situacion. 
Den otro banda tabatin un 
momento cu Hulanda a me- 
nasa cu un “algemeen maa- 
tregel van rijksbestuur” riba 
locual ta e asunto di paspoort 
cual ta algo di Reino y cu e 
nacionalidad Hulandes ta 
algo di Reino. Y na momento 
cu Hulanda a constata den 
pasado cu berdaderamente. 
Despues di a papia hopi cu 
sinembargo tabatin un situa- 
cion cu hende ta yega na pa- 
spoort facil, nan a menasa 
cu “algemeen maatregel van 
rijksbestuur”. E gobierno e 
tempo aya a tuma cierto paso 
pa preveni cu Hulanda lo a 
tuma e tempo y cana e pro- 
cedura corecto cu lo tabata 
hustifica si berdaderamente e 
asunto di paspoort ta wordo 
duna na hende mucho facil 
sin cana proceduranan stipula 
den reino. “2 caso cu ta mira 
cu gobierno di Reino ta con- 
sciente di e responsabilidad 
cu e tin y e proceduranan,” el 
a termina bisando. □ 

Minister Arthur Dowers: 

Mester uza tur instrumento disponibel pa gara criminalnan 



ORANJESTAD - Depar- 
tamento di husticia enfo- 
cando riba ponemento di 
fondonan disponibel pa 
tip cu ta yuda den deten- 
cion di criminalnan, spe- 
cialmente atracadonan 
den cas di ciudadano. 
Minister encarga cu husti- 
cia ta splica riba e casonan 
mas actual. 

“Un di e cosnan importante t 
cu nos a constata cu tin algun 
tendencia diferente pa locual 
ta atraco e dianan aki. E hecho 
cu ta pone atraco den sitionan 
comercial ta algo conoci cu 
por pasa, y a sinti cu gremi- 
onan y papia riba gremionan 
pa hustamente reduci risico 
cu ta core, ora cu hende sin 
escrupulo kier yega na bo 
productonan. Esey a bay den 
bon ambiente semper y nos a 
logra den nos concepto pre- 
veni cierto atraconan.” 

Loke ta importante den u 
situacion asina ta pa un co- 


merciante pone mas medida 
di siguridad na su negoshi 
tambe un punto ta esencial 
ta pa tin camara pa por haya 
informacion adicional cu por 
uza, na momento cu ta busca 
e malhechornan, Sr. Dowers 
a splica. Tabatin un tempo cu 
a bay bon riba esaki unda cu 
tabatin un experto y person- 
al di atraco team cu ta duna 
conseho na e comerciantenan 
riba esaki y con ta reduci risi- 
co, e mandatario a agrega. 
“Na momento cu e bira mas 
dificil pa un atracado actua 
den un area cu tin producto 
of placa, e momento ey e nan 
lo bay actua contra esunnan 
mas vulnerabel den comuni- 
dad, manera hendenan grandi 
den nan cas of cas di comer- 
ciantenan na luga di nan ne- 
goshi.” E1 a sigui splica cu por 
a mira un intento di atraco na 
un cas tambe den e dianan cu 
a pasa y un atraco diabierna 
na un Sra. grandi den su cas.” 
Suma pa tip valioso 


Pa e casonan aki cu ta con- 
sisti di e tipo di brutalidad 
aki ta pone fondonan extra 
disponibel pa esaki. E man- 
datario a bisa cu el a papia cu 
“Hoofd officier van justitie”, 
Hefe di Polis y procurador 
general siman pasa riba esaki 
unda cu lo pone un suma di 
placa disponibel pa haya tip 
di esunnan cu ta atraca hende 
den nan cas, pasobra ta kere 
cu e ta algo grosero cu ta con- 
tra comunidad di un pais. 
“Nos tin indicacion di parti 
di e hendenan aki pero lo tin 
mas informacion di comuni- 
dad pa esaki, pa haci e pais y 
tambe tene e pais sigur. E risi- 
conan cu nos ta core ta bin un 
parti di pafo di nos region y ta 
hiba un lucha tenaz cu esaki. 

Tambe tin problema cu ta 
bin di nos mesun pais cual 
ta e hobennan cu ta keda sin 
lanta y cu ta formando prob- 
lema den comunidad. Den 
caso di atraco di Sr. Gomez 


a constata cu ya tin 6 persona 
deteni entre edad di 15 cu 22 
y cu tin un di 7 persona cu 
mester wordo deteni ainda.” 
Sr. Dowers a bisa cu esaki ta 
di lamenta mirando cuanto 
hoben ta ocupa nan mes cu e 
tipo di cosnan aki. Ta spera cu 
mas den dia por haya mas tip 
pa mas detencion, mirando 
cu tin un suma considerabel 
poni pa mas informacion di 
personanan aki. 

Ta kere cu mester uza tur in- 
strumento na disposicion pa 


gara esunnan cu ta haci atraco 
y drenta cas di hende. A pone 
mas fondo disponibel tambe, 
ya ta yegando casi 1 miyon na 
fondonan cu a saca for di cri- 
men, cu ta purba di pasa mas 
lihe posibel pa nan ta dis- 
ponibel pa sigui bringa crimi- 
nalidad, Sr. Dowers a bisa. Ta 
mira unda cu por pone fondo 
adicional tambe pa “tip” y lo 
crea un telefon mas facil y 
gratis pa yuda combati y pre- 
veni crimen, e mandatario a 
termina bisando. 


Segun minister di Salubridad Publico, Dr. Alex Schwengle 

Acuerdonan firma den cuadro di Conferencia di Salud di Reino ta andando 


lemanan cu nos tin conhunt- 
amente”, riba tereno di salub- 
ridad publico. 

Minister Schwengle a bisa 
cu te aworaki tur pais di Re- 
ino a bay di acuerdo cu ex- 
cepcion di Corsou, ya cu tin 
algun detayenan cu mester 
resolve ainda. E detayenan 
aki tin di haber cu Corsou 
ta sinti su mes mas confor- 
tabel si PAHO ta un partner 
fiho den e hunta di Minister 
menciona. Sinembargo nos 
mandatario di Salud no ta 


haya cu esaki ta corecto, ya 
cu si nan ta papiando di un 
hunta di minister, e mester ta 
un hunta di minister. Y si tin 
e necesidad di busca un con- 
sehero semper bo mag, segun 
minister Schwengle. 

Esaki ta e discusion cu tin y 
cu e mandatario ta considera 
uno chikito, y e ta kere cu e 
situacion aki lo wordo re- 
solve pronto. E otro acu- 
erdo cu ta andando ta uno 
entre e inspeccionnan di St. 


Maarten, Corsou, Aruba y 
Hulanda, unda nan kier traha 
mas hunto y bin cu un nivel 
cu ta sobrepasa e islanan. 

“Sin cu bo ta entrega bo mes 
soberania. Cada isla ta retene 
su derechonan pero cu nos 
ta traha netwerk hunto”, el a 
bisa. Di e forma aki cada isla 
lo por spaar tempo y placa; y 
di otro banda bo ta subi bo 
efectividad, calidad y obhe- 
tividad riba tereno di inspec- 
cion. Q 


ORANJESTAD - Minis- 
ter di Salubridad Publico 
Dr. Alex Schwengle a bisa 
cu nan ta trahando riba 
ehecucion di algun acu- 
erdo cu a wordo firma den 
cuadro di e conferencia di 
salud na nivel di reino cu 
a tuma luga na cuminsam- 
ento di juni ultimo. 

E conferencia di salud tabata 
resultado di palabracionnan 
concreto cu a bin di IPKO. 
Un di nan ta e firma di un 
acuerdo of protocol entre 
e islanan chikito di Reino 
y Hulanda riba encuanto e 
International Health Regula- 
tions. 

E mandatario a indica cu e 
tipo di acuerdo aki ta im- 
portante y e ta andando, ya 
cu e tin di haber con e pais- 


nan chikito por traha hunto 
en special pa combati male- 
sanan contagioso y tambe 
malesanan cronico y male- 
sanan manera ebola, etc. E1 
a splica cu no solamente con 
pa atende cu nan sino tur e 
rekisitonan rond di dje, en- 
tre nan tur e leynan y pro- 
tocolnan, y tur esaki nan ta 
hincando den carta hunto. E 
mandatario a declara na Bon 
Dia Aruba cu Hulanda lo ta 
dunando su sosten unda cu ta 
necesario. 

Otro acuerdonan 

Otro acuerdo cu ta pendi- 
ente y cu nan no a caba cun’e 
ainda ya cu Corsou falta pa 
firma, ta esun cu e diferente 
mandatario di salud di Reino 
kier sinta hunto alomenos un 
biaha pa aña pa ataca e “prob- 


Pa fin di aña camaranan lo ta ful 


operacional 



ORANJESTAD - Locu- 
al ta actualisacion di e 
proyecto di camara “Ca- 
mara Toezicht Project”, 
e proyecto ta andando y 
ta conforme planifica- 
cion. 

Mandatario encarga cu 
husticia Arthur Dowers 
a bisa: “Ta spera cu pa fm 
di aña e camaranan ta ful 
operacional. E camara ta 
wordo instala y tur proceso 
stipula ta andando. MI ta 
tende hende ta bisa cu nada 
ta tumando luga, pero tur 
e procesonan aki ta tuma 
tempo. 


Na luna di maart nos ma- 
tutino a publica cu lo ta in- 
stalando camaranan di sigu- 
ridad rond di Aruba. Esaki 
ta un instrumento impor- 


tante den combatimento di 
criminalidad. Setar ta esun 
encarga cu conexion di e 
camaranan aki pa Cuerpo 
Policial di Aruba. □ 

E ditorial 

Raad van State: ta confirma derecho y deber di 

reinopa actua 

Ta recomenda cana caminda di Algemene 
Maatregel van Rijksbestuur 


Atrobe nos ta mira cu ta surgi un hubilo den 
campo di gobierno di Aruba pa e opinion 
cu Raad van State (RvS) a duna den nan 
evaluacion di e ‘aanwijzing’ cu Gobernador 
a haya aña pasa pa keda sinjirma e presu- 
puesto 2014. Realmente no tin tanto motibo 
pafesteha. 

Pa cuminsa, RvS no ta duna un opinion si 
loke Gobierno di Reino a haci ta corecto, den 
e sentido di husga si den e situacion tabata 
corectopa actua. Loke si RvS ta bisa cu lo ta- 
bata mihopa actua uzando articulo 43 inciso 
2, cual ta e parti di e articulo 43 cu ta pone 
responsabilidad riba Gobierno di Reino, 
na momento cu ta existi un situacion unda 

derecho y liber- 
siguridad legal y 

Den e palabranan textual di Raad van 
State: “De landen zijn autonoom, maar als 
blijkt dat zij de fundamentele menselijke re- 
chten en vrijheden, de rechtszekerheid en/of 
de deugdelijkheid van bestuur niet kunnen of 
willen verzekeren is het Koninkrijk aanvul- 
lend verantwoordelijk om dit te waarborgen.” 
Pues RvS no ta cuestiona efacultad, o hasta 
obligacion di Reino pa interveni, pero ora 
ta papia di con mester haci esey, via Regla- 
mento di Gobernador no ta e opcion, pasobra 
por trata di encarga Gobernador cufacultad 
nobo cu e no tin y nopor tin asina. Tap’esey 
ta recomenda e uzo di articulo 43 inciso 2 en 
conhunto cu articulo 51, inciso 1 di Statuut. 
E articulo ultimo aki ta duna e posibilidad 
dipasa autoridad digobierno di un di e isla- 
nanpa un instancia cupor ta e Gobernador. 
Esaki ta sucede ora un organismo na un di e 
islanan autonomo no por provee loke tapre- 
scribipa Statuut, areglo internacional, ley di 
Reino of un algemene maatregel van rijks- 
bestuur (AMVRB). 

Den e caso aki, Gobierno di Reino tabata 
haya un AMVRB un medida basta pisa pa 
imponey a opta aparentemente pa un opcion 
mas suave via e instruccion na Gobernador 
via Reglamento di Gobernador, pero di cual 
a resulta awor cu RvS no ta haya esey un bon 
opcion. Nan ta haya cu Gobierno di Reino, 
si tabatin basepa haci esaki, mestera optapa 
actua cu un AMVRB. 

Otro caminda cu por a cana ta laga Gober- 
nadorfirma e ley di presupuesto, y laga go- 
bierno di Aruba yega Den Haag cu e presu- 
puesto firma. Kico tabata e caso? Gobierno 


cu Reino mester garantisa 
tad humano fundamental, 
gobernacion adecua. 


di Reino najanuari 2014 a pone bon cla su 
exigencianan pa un aprobacion di e siguiente 
peticion pafla placa den exterior: un presu- 
puesto aproba; un plan multi- anual presu- 
puestario y un evaluacion independiente (di 
CFT) riba esakinan. Gobierno di Aruba a 
laga sa di ta di acuerdo cu e exigencianan, 
aunke esey no tabata necesario pasobra como 
e autoridad subalterno no por cuestiona e 
condicionnan di e autoridad superiorpa hus- 
ga bo peticion. 

Seguidamente gobierno di Aruba no kier a 
cumpli cu e exigencianan y a kere cu nan ta 
keda cla cu solamente e presupuesto aproba. 
Reino a haya tabata bira tempo pa mustra 
nan, nan luga,pero no a haci esey na e mane- 
ra mas corecto. 

Conclusion final: Gobierno di Reino taba- 
tin su motibonan pa interveni den e asunto, 
unda en principio Aruba ta autonomo: ft- 
nancia publico. E motibo tabata cu e asunto 
tabata bay den un direccion no desea unda e 
maneho financiero no tabata cuadra mas cu 
normanan di bon gobernacion (financiero). 
Pa loke ta e cautela di cual Raad van State 
ta papia cu mester mantene den eforma con 
mester comunica ypurba traha huntopa evi- 
ta cu ta yega na un medida asina drastico, 
gobierno di Reino tin poco di reprocha su 
mes. A mustra bastante pasenshi cugobierno 
di Aruba. Gobierno di Aruba no tin nada di 
reprocha Hulanda cu no a haci tur lo posibel 
pa evita; ta di nan banda no kier a kere cu cos 
loporyega asina leu y cu Reino lo no apara 
gabinete Eman di siguipone Aruba sufuturo 
na peligro. 

Ta cuanto protocol mas mester a firma cu 
gobierno di Aruba? Esaki a uza nan mas 
bien pa pospone y alarga e asunto, hayando 
prestamo sinembargo y sigui gasta placa sin 
duna cuenta. E weganan ey no a caba ainda, 
pero awor a bay den e fase unda tur e triki 
alrededor di CAFT ta bay subi mesa. Un di 
nan ta efamoso articulo den e criterionan pa 
miembro di CAFT, cu e exigencia cu e miem- 
bro nopor ta un ex- politico. 

Awor aki, tafacil pa haci propaganda local 
pretendiendo cu RvS a dunagobierno diAru- 
ba rason. Otro cos ta con na Den Haag nan 
ta mira esaki. Manera bisa anteriormente: 
ora mester actua pa salvaguardia integridad 
di gobernacion na Aruba, no tin nada legal 
ta stroba gobierno di Reino pa actua cu man 
duro, si nan ta kere cu mester haci esey.Q 

Mas cu 700 boluntario di 33 organisacion a participa 

na Reef Care Aruba 2015 


ORANJESTAD - Durante 
fin di siman ultimo Reef 
Care Aruba a realisa su 
campaña di limpiesa di 
nos costanan. Esaki a bira 
e di 21 accion di limpiesa 
anual for di aña 1994 cu e 
organisacion aki a wordo 
lanta cu e meta inicial pa 
haci nos rifnan limpi. 

Sr. Castro Perez di Reef Care 
Aruba a declara na Bon Dia 
Aruba su satisfaccion pa e 
forma con e accion di limp- 
iesa aki a tuma luga, y el a 
gradici tur participantenan 
y sponsornan. E biaha aki e 
campaña a conta cu e partici- 


atencion, y esaki ta e areanan 
cu e grupo a concentra e aña 
aki bira dje”, el a bisa. 

Conscientisacion 
Sr. Castro Perez ta recorda cu 
inicialmente nan accion taba- 
ta concentra principalmente 
pa haci limpi nos rifnan, y 
tabatin hendenan cu tabata 
sambuya. Aunke tambe taba- 
tin un grupo mas chikito di 
hendenan cu e tempo aya ta- 
bata contribui haciendo limpi 
riba tera. 

Pero despues di e transcurso 
di añanan a bin cu cambio 
riba e accion di limpiesa aki, 
ya cu e rifnan y e area di bu- 
ceo a keda limpi, y esaki ta un 



pacion di mas cu 700 bolun- 
tario di 33 grupo y/of organi- 
sacion registra. 

Durante mas cu dos decada 
cu e actividad aki ta tumando 
luga e tipo di sushi cu nan 
ta piki cerca nos costa a bira 
otro. Awendia mayoria di nan 
ta plastic, foam y otro tipo di 
material no bio-degradabel. E 
tipo di material aki a bira un 
preocupacion pa e fundacion 
aki cu ta percura pa conser- 
vacion y preservacion di nos 
medio ambiente marino. 

Limpiesa 

Encuanto e cantidad di sushi 
cu nan a piki durante e accion 
di limpiesa Reef Care Aruba 
2015, el a bisa cu no tin may- 
or diferencia cu aña anterior. 
Sinembargo e area cu nan ta 
haya cantidad di sushi ta nos 
costa nort. Pero e organisa- 
cion aki no ta concentra hopi 
den e area aki, ya cu otro or- 
ganisacion ta bin realisando e 
trabou aki. 

Nan ta concentra mas den e 
areanan cu e publico ta haci 
mas uzo di nos beachnan. 
Generalmente nan accion di 
limpiesa ta cuminsa patras 
di Faro California bay tur e 
beachnan te na Baby beach y 
Rogers beach, incluso Santa- 
na di Cacho. Tin biaha nan ta 
haci tambe Grapefield y Boca 
Grandi. 

“Tin area cu ta hopi limpi, 
pero tin otro cu mester di 


logro di historia di e organisa- 
cion aki tin. E ora nan a dicidi 
di concentra practicamente 
pa haci limpi nos costanan, ya 
cu e presencia di articulonan 
no bio-degradabel benta cer- 
ca nos beachnan a cuminsa 
haci su impacto. 

E ta haya cu e trabou cu nan a 
haci riba tereno di conscien- 
tisacion a duna su fruta y el a 
mehora bastante. E a declara 
cu un bon señal ta e aumento 
di e cantidad di participan- 
tenan den e tipo di accion di 
limpiesa aki. “Pero natural- 
mente conscientisacion ta un 
proceso continuo. E ta cos cu 
mester haci esey henter aña”, 
el a bisa. 

Cambionan 

Sr. Castro Perez a bisa cu nan 
a yega di reuni den nan seno, 
ya cu nan kier bin cu cam- 
bionan riba structura di nan 
evento, ya cu e bon ehemplo 
mester cuminsa cu nan mes. 
Esaki kiermen cu probable- 
mente nan no ta bay duna 
refresco y awa den boter di 
plastic mas, ya cu e ta contra 
di e mesun principio medio 
ambiental. Tambe esaki ta 
bay pa e cumindanan, nan lo 
haci al estilo buffet pa evita e 
uzo di foam. 

Tambe riba tereno di con- 
scientisacion fundacion Reef 
Care Aruba ta bay organisa 
lectura na nivel primario, se- 
cundario y na Universidad 



di Aruba. Actualmente nan 
ta yudando hopi studiante 
cu nan proyecto pa nan por 
gradua. 

Nan ta bay introduci e tipo di 
cambio aki gradualmente, ya 
cu si nan ta haci’e di biaha e 
lo por tin un efecto negativo 
den e cantidad di participan- 
tenan. P’esey nan kier bin cu 
un campaña di conscientisa- 
cion prome pa e hendenan sa 
den cual direccion nan ta bay. 
Igualmente nan tin pensa di 
introduci un contribucion 
economico chikito casi sim- 
bolico pa e hendenan cu ta 
participa den nan accion di 
limpiesa. 

“E ta un prijs minimo pa e 
participante boluntario pa 
asina e participacion tin un 
balor. Na momento cu tin 
un balor e hendenan ta apre- 
cia esey mas”, el a declara na 
Bon Dia Aruba. Logicamente 


e balor aki lo inclui T-shirt, 
bebidanan, snack, etc. y e en- 
trada aki lo yuda e fundacion 
cu un costo minimo. 

Gradicimento 
Organisadonan ta gradici un 
y tur cu di un forma of otro 
a yuda haci e evento aki exi- 
toso. For di e tantisimo pa- 
trocinadonan el a menciona 
esunnan mas grandi manera 
Aruba Tourism Author- 


ity, RBC Royal Bank, Santa 
Rosa, Fundacion Centro di 
Pesca Hadicurari, Mourik 
N.V, Total Services, Serlimar 
y tur e otronan cu a contribui 
el a expresa su palabra di dan- 
ki. Organisadonan ta spera di 
por conta cu e sosten y apoyo 
di nos comunidad pa otro 
aña, ya caba e fecha ta pro- 
grama. E lo bira diadomingo 
25 September 2016.Q 



ANUNCIO 

Yom Kippur 

En conexion cu e dia sagrado di Yom Kippur tur sucursal di CMB lo ta cera pa publico riba 

Diaranson, 23 di september, 2015. 

Na e comunidad Hudio nos lo kier desea un ayuno facil y scrito seyado. 


Bo banco amigo 

Minister Sevinger: 

Director adhunto di Dimas ta nombra y aproba pa Conseho di Minister 


ORNJESTAD - Dimas ta 
den un proceso di semi re- 
organisacion. A bin ta haci 
cambionan ultimo añan- 
an creando posicionnan 
nobo, por ehempel uni- 
dadnan pa atende tipo di 
permisonan. Y den e caso 
ey a pidi prome cu concre- 
tisa tur e cambionan pa 
Price Waterhouse Coopers 
haci un quickscan y duna 
conseho riba con pa cana. 

Den esaki a nombra un direc- 


tor adhunto y yenando otro 
funcionnan, minister encarga 
cu Dimas Benny Sevinger ta 
splica. 

“Den e scan rapido haci pa 
Pricewaterhouse Coopers 
(PwC) a tuma over tur e 
cambionan cu Dimas mes 
a bin ta tuma y a bin un or- 
ganogram cu tin un director 
adhunto cual ya caba tabata 
den dje poni. Den e caso 
ey ami como minister ta bay 
cumpli cu recomendacion di 
e rapport aki y un di nan ta 


pa yena e funcion di a direc- 
tor adhunto. Como minister 
mi tin e autorisacion pa haci 
esaki.” 

E1 a sigui splica cu el a wak 
den Dimas ken ta e persona 
cu ta kere por yena e funcion 
aki y ken a bay ta eherce e 
funcion aki pa varios aña caba, 
sin cu e tabata den e funcion. 
E1 a splica cu el a trece esey 
dilanti na Conseho di minis- 
ter cual a wordo aproba. Tur e 
otro funcionnan cu ta wordo 
yena actualmente a bay via un 



Susette Maria Paesch a 
gradua na Facultad 
Huridico 

di Universidad di Aruba 

ORANJESTAD - Sra. Susette Maria 
Paesch a gradua na Facultad Huridico 
di Universidad di Aruba. E1 a defende 
su tesis cu tin como titulo: “Aansprake- 
lijkheid van werkgever bij bedrijfson- 
gevallen” 

Comision di examen a existi di: mr. dr. C.J.M. 
Bollen, mr. dr. J. Israél y mr. D.G. Kock. 
Universidad di Aruba ta felicita Sra. Paesch 
cu su logro. Q 


w 

CFCA 

(rr^ I mm I 

Centro famia di criansa Arubano ta busca 
famia di criansa 

Centro famia di criansa Arubano (C.F.C.A.) tin mester mayoman di criansa cu ta 
compromete nan mes na cuido di un mucha. 

Nos mester famia cu tin tempo pa e mucha y cu por duna stmctura. Pero tambe 

cariño y atencion. 

E persona/ famia por ta soltero, casa of compaña. 

Na e momento aki ta busca : 

Famia di weekend pa mucha muher di 8 aña 
Un famia na unda por cuminsa bai weekend y despues di tempo por cuminsa 

keda fulltime. 


Famianan interesa den mas informacion por tuma contacto cu: 

Nathalie Tromp 
Trahador social 
George Madurostraat 34 
Telefoon ta 5820088 of 5820089 
Mailadres: cfca@setamet.aw 



comision forma cu lo sinta 
hunto cu Dimas, pa wak e 
funcionnan cu mester wordo 
estableci ainda. Y funcionnan 
nobo cu ta wordo habri entre 
otro. 

Segun Sr. Sevinger ta splica, 
e ta un proceso largo pa cana 


pero ta kere cu na fmal lo tin 
un Dimas unda cu tur hende 
lo ta den e funcion cu nan ta 
adecua y ekipa pa tin, y na 
fmal e servicio na publico lo 
mehora considerablemente 
na fmal di e ehercicio aki, el 
a conclui. □ 


Sra. Adrienne Indira Nicole 
Fráser a gradua na Facultad di 
Ley di Universidad di Aruba 



ORANJESTAD - A gra- 
dua di e facultad di Ley di 
Universidad di Aruba, dia 
18 di september 2015, Sra. 
Adrienne Indira Nicole 
Fráser. 

E1 a gradua defendiendo su 
tesis titula: “En hoe nu ver- 


der met de kinder- en jeugd- 
bescherming?” 

E comision di examen a con- 
sisti di : mr. M. Gielen, Prof. 
dr. R de Groot y Sra. S. Z. 
Geerman, MA. Universidad 
di Aruba ta felicita Sra. Fráser 
cu su logro. Q 



SURPRISE LUNCH SPECIAL 
SOUP AND A MEAL 


September 23 lh 




mnm 




CALLi 748-7100 

Minister Sevinger: 

Mester bin hues 
den Reino pa dicta 
ora di conflicto den 
interpretacion di 
articulo 

ORANJESTAD - “E ta un 
punto esencial den rela- 
cion den Reino y con nos 
ta respeta leynan cu ta 
skirbi den Reino. 

Esey ta conta pa Hulanda 
tambe.” “ Raad van State a 
pone bon cla cu Hulanda den 
e caso di e KB pa gobernador 
aña pasa riba presupuesto pa 
pais Aruba tabata completa- 
mente ilegal den forma cu 
nan a haci esey.” Den caso di 
presupuesto di Aruba e no ta 
empugna cu e reglanan pues 
gobernador mes a splica paki- 
co el a wanta e ley. E no mag, 
contra tur ley, Sr. Sevinger a 
agrega. 

RvS ta bisa tambe cu Con- 
seho di Minister di Reino no 
por duna autorisacion extra 
na gobernador pa e wanta un 
ley sin cu e ta poni den regla- 
mento di ordo di goberna- 
dor cu ta hancra den statuto 
y staatsregeling di e pais, cual 
tambe ta algo cu nan ta con- 
stata cu a bay ilegal. Conseho 
di Minister di Reino prome 
cu duna un KB tambe mes- 
ter pidi conseho na RvS cual 
tampoco a sosode. Si nos no 
a haci pregunta y para ariba 
u locual cu Hulanda a haci 
ta contra di ley, awe lo tabata 
den situacion unda cu Hulan- 
da a viola tur regla pa locual ta 
statuto y staatsregeling y lo tin 
posibilidad pa haci den futuro 
tambe pasobra nan ta kere cu 
esey ta e manera cu nan por 
forsa un di e islanan pa haci 
locual cu nan kier. RvS ta bisa 
tambe cu Konkingrijk mester 
wak pa tur cos cana bon pero 
no por intermedia di forma 
cu a wordo haci, segun Sr. 
Sevinger. “No tin un hues 
cu Aruba of un di e paisnan 
por bay cu bo por pidi pa ve- 
redicto den caso cu algo asina 
sosode, RvS ta pidi pa bin cu 
esaki mas lihe cu ta posibel 
pasobra esey ta trece pas mas 
lihe den Reino na momento 
cu tin conflicto riba interpre- 
tacion di e articulonan den 
statuto of staatsregeling di e 
paisnan.” 

Terminando el a bisa con- 
clusion, Aruba ta haya rason 
despues di un aña y pico cual 
lo tin consecuencia pa e rela- 
cion den Reino pa tur paisnan 
den Reino. Y ta spera cu Hu- 
landa Corsou, Sint Maarten 
y Aruba respeta e conseho di 
RvS y pa traha riba e “geschil- 
lenregeling” pa KB ilegal no 
tuma luga mas., Sr. Sevinger 
a conclui bisando. □ 


PWC cu producto nobo pa “startups“ local 


ORANJESTAD- PwC Aru- 
ba ta activo den e seno di 
empresario y “startups” lo- 
cal. 

Durante di diferente encuen- 
tronan cu “startups”, PwC 
Aruba a ripara cu tin hopi 
ideanan valioso ariba nos isla 
pero“startups”falta guia y con- 
seho den e diferente aspec- 
tonan di nan negoshi pa por 


realisa e ideanan aki 
Despues cu PwC Aruba a sinta 
cu diferente empresario local 
na mesa, pa asina haya sa kico 
nan ta haya cu falta y con lo por 
yuda nan, PwC Aruba a lansa 
un producto nobo, innovativo 
y cu enfoke riba“startups” lo- 
cal. 

Durante nan trayecto 
como“startups”, empresario 
ta enfrenta diferente reto riba 


nan caminda. Pa facilita y guia 
empresario riba e caminda 
corecto, PwC Aruba a lansa 
un webapp pa asina comparti 
informacion esencial pa nan 
por realisa nan ideanan. Un di 
e servicionan cu PwC Aruba 
ta duna na banda di e “start- 
up guide”, ta e opcion pa nan 
“share an advisor”. 

Esaki ta duna“startups” local 
e posibilidad pa comparti cu 


otro empresario e gasto di un 
consulta profesional. 

Un servicio unico cu PwC 
Aruba ta ofrece riba e we- 
bapp, ta duna e oportunidad 
pa conecta“startups” local cu 
un inversionista, bou di e al- 
gun condicion poni pa PwC 
Aruba. 

Pa mas informacion tocante 
e servicionan dedica pa yuda 
e “startups” local, por bishita 
startaruba.an.pwc.com of via 
e-mail startaruba@an.pwc. 
com.Q 


LET CHEVROLET 
TAKE YOU HOME 




CHEVROLETTRAX'LT 

AWG 44,Q00 

CHEVROLETTRAX'LTZ 

Am 49,000 

taoteuv 

Auto no a duna preferencia riba crusada 


ORANJESTAD - Dialuna 
merdia riba e crusada di 
Koningstraat y Emmas- 
traat na altura di Wit Gele 
Kruis a sosode un acci- 
dente basta fuerte y a laga 
personanan herida. 

Unidadnan di ambulance y 
patruya policial a presenta na 
e sitio. Aki nan ta bin topa 
cu un van y un Kia Optima 
basta kibra. 




Segun informacion ricibi, e 
Kia Optima tabata bayendo 
zuid y diripiente e van a sali 


dilanti dje. 

Esaki ta pone cu e ta dal na 
banda di e van, pone esaki 


bolter y keda di banda. 

E van ta bira dal riba un 
pickup cu tabata staciona pa- 


bou di caminda. Personalnan 
medico di ambulance cu ta- 
bata presente, a atende cu e 


heridonan. Den e accident 
aki tabata tin un persona di 
edad envolvi.Q 


Accidente na crusada di Jabi di Angel 



Antisocial a horta den Shoe 
Baloo Sports 



PARADERA - Dialuna 
despues di ll’or di mainta 
polis di trafico ta wordo 
manda pa e crusada pa- 
bou di Pacifico Paradera 
pa un accident cu herido. 

Na yegada polis ta haya un 
Jeep Wrangler auto di huur 
y un Toyota Grande. Segun e 
splicacion di parti di e turista, 
el a bay “take a chance” y a 
subi caminda, pero e lo no a 
mira e Toyota. 

Ambos auto a keda hopi 
kibra. Den e accidente aki 
e ocupante di e Toyota y un 


dama turista den e Jeep a re- 
sulta herida. Dos ambulance a 
presenta na e sitio y e person- 


alnan medico a trata e victi- 
manan. Despues a transporta 
ambos persona pa hospital.Q 


ORANJESTAD - Diado- 
mingo despues di 11:30 di 
anochi alarma Shoe Ba- 
loo Sports situa den Caya 
Betico Croes a activa. 

Di biaha compania di siguri- 
dad a presenta na e sitio y ta 
bin topa cu e porta principal 
di glas basha abou. Trahado 
di e compania di siguridad a 
notifica autoridad. Patruya di 


Antiq ue s hop& Louim XV 
& twntiiihes 
Rooccu Pfaza rd 4 " 
Tanki Lndert ph 74-1S&44 
Open Mon-Frid 9 dpm 
Aftemoon 3 pni-Gpm 

We sell Bubble Wrap 

www.arYiiq^mrub*wn» FBwk; 
jnliques afLibaJlHmarturi.&dllÉt 



Oranjestad a acudi na e sitio, 
mientras cu e doñonan di 
Shoe Baloo Sports tambe ta 
yega na e sitio. 

E porta dilanti di glas a wordo 
basha abou completamente 
pa antisocial. Posiblemente 
a horta pañanan den e tienda 
ya cu pafo a topa cu algun T- 
shirt. Polis a tuma e denuncia 
for di esunnan encarga cu e 
luga.Q 


©azv 


Dokter di Cas nobo 
na Oranjestad 


Dokter di cas Marije Jansen a cuminsa for di e luna aki cu su 
praktijk na Irenestraat 15, Oranjestad den e edificio unda antes 
Nagico tawata sinta patras diJuliana MAVO. 

Dokter Jansen no ta nobo na Aruba, es mas, ela haci su specialisacion como 
dokter di casna Aruba mes. Pashentan di entre otro dokter Vis, dokter Samuels y 
dokter Jones por a sera conoci cu ne durante su trabou como reemplasante na 
e praktijknan aki. 

Pashentnobo 

Door cu dokter Jansen ta un dokter di cas 
extra, e no ta tuma over un praktijk 
existente, tin posibilidad pa asegurado di 
AZV ta inscribi serca dje. Pa inscribi por 
bay directamente na e oficina di dokter 
Jansen. 



Adres: Irenestraat 15, Oranjestad 
Telefoon: 5850919 
Fax: 5850949 

Problema y hincamento 

SHIRIBANA — Central a 
manda Polis di Noord na 
un adres na Shiribana pa 
un asistencia. Na e sitio, 

Polis a topa cu e recidi- 
vista R. de M. cu tabata 
histerico y rabia. 

E1 a laga Polis mira algun 

hinca chikito na su brasa dre- 
chi. E1 a bisa cu e ta doño di 
e cas y a wordo hinca pa un 
homber cu ta keda eynan y cu 
el a kibra un porta di glas. Po- 
lis a papia cu su muhe, kende 
tabata testigo. E1 a bisa cu e 
no ta sigur si ta R. de M. of ta 
su muhe a hinca su persona 
cu e cuchiu. Na sitio, e muhe 
no tabata mas presente. Polis 
a papia cu e homber G.R.O., 
kende ta keda eynan. 

G.R.O. a bisa cu e tabata 
baña ora cu el a tende su 
amiga grita cu el a wordo 
gedal cu un piedra. E1 a stop 
di baña y a bay yuda e amiga. 
Segun G.R.O., ta su amiga ta 
esun cu a hinca de M. Polis 
a mira cu e glas di e schuif- 
deur tabata kibra. Mirando 
e lastronan, pero a mira cu 
e piedra a wordo tira di pafo 
pa paden. R de M. tabata kier 
pa G.R.O. sali mesora for di 


Turista Venezolano 
atraca 



ORANJESTAD — Cen- 
tral a manda polis na e 
parkeerplaats na Elle- 
boogstraat pa un atraco, 
na haltura di Ministerio 
Publico. 

Supuestamente e sospecho- 
so a core bay e direccion ey. 
Polis a haya descripcion di e 
sospechoso, color scur, largo 
bisti cu T-shirt preto. Polis 
a haci un control na e par- 
keerplaats y den bisindario 
di Panaderia Moderna y den 
Ranchostraat. Polis no a topa 
ningun hende cu e descrip- 
cion ey. 

Na haltura di Ministerio 
Publico, Polis a papia cu e 
homber L.D.L.M. naci na 
Venezuela. 

E ta akinan cu vacacion y 
no sa e luga unda e ta keda. 
L.M. a bisa cu e tabata para 
dilanti Prikichi Snack, ora cu 
el a wordo atraca. Polis a hiba 
L.M. warda di Recherche pa 
duna keho di atraco. □ 


e cas. 

Polis a mustra e persona riba 
e proceduranan. R. de M. a 
bisa si polis no saca G.R.O. 
pafo, e mes lo pone pafo di 
su cas. R de M. a bisa cu e lo 


bati e homber y cende e cas 
na candela. Polis a scual e pisa 
riba su declaracionnan y a 
splica cu e por bay duna keho 
na Recherche na Noord. 

E1 a compronde y a bay for 


di e cas. E casa a bisa cu R. 
de M. no tin carchi di AZV y 
no por bay dokter. R. de M. a 
cana bay direccion di Subway, 
unda e tabata hopi agresivo y 
intrankil. Relaciona cu esey 


y mirando claramente cu e 
ta bou di influencia di algun 
substancia, el a keda deteni 
pe calma. Segun e casa, ta e 
muhe a hinca R. de M. Polis 
a tuma e informacionnan. □ 


Moringa Pure Moringa Oleitera Puro 

Morirga ta posiblemente e mate mas asombrDso cu a yega di wordo sludia y segun 
esunnan cu sa e ta e mata cu mas ta duna bek den naluralesa. Tin hopi petictan pa un bon 
fuenté di Monrxçja y esunnan cu Ea uza Monnga caba hopa biaha ta COñSiiderá pa piki'e fordi 
e mata cu la apareoe hopi den nos vegotacion local E reaiidad la cu djis coria e mata y 
traha un te no necesariamenle la e mrho manera pa saca e maximo probecho di Moringa e 
mata milagroso conoci pa su cfoctonan di sanadon. Moringa Purc di Only Natural la 
scoge e blachi nan óra nan ta jong, la seca nan den un forma natural y la mula nan di 
manera çu e por wordo digeri facil,. E puiro aki la wordo hinca den un capsuEe vogetariano 
y ta wordo poni den un boter cofor scur pa preserva su potenoia. E nulriente nan hopi 
dnnso di Moringa OEoiFcrn I a haci c suplcmçnto un fucnto natural di viiannna, mincral y 
a n tioKidante poderoso. E Moringa Pure di Only Natural I nc., no ti n ad itivo ni preservativo. 


* Apoyo nutricionai pa wowo y cerebro 

* Promove c structura celular di e curpa 

* Contenido hatto di vitamina y mineral 

* Apoyo nutfiçionaf pa un cuero saludabel 
4 Apoyo pa higra y riñon saludabef 

* Por yuda ativia Lnflamacion 

4 Aurnenta e concentracion y atancion 
4 Promove mctabolrsmo 

* Rico den antEoxidante 

* Promove digestion 

* Aumenta energia y stamina 

* Por yuda mehora circulacion 

Moñnga ta yen di nulriente, antioxidanlc y 
proleina saludabef y la un fuente naLural di 
Calki, Potasio. VtiaminaA, B.C.E, 
antioxidante, flavcnoids y nulriente, / 

E ta slimula c nivol di hcmoglobina dcn 
sanger y ta coniene un canlidad 
signiñcante di hero, cual ta fortalece 
e sistema inmunologico. 

Moringa por yuda manlene cuero 
sano, mantene nivel di sucu 
den sanger, presion, alivia 

Koningin Wilhelmina Fonds: 


Ta presenta un charla diasabra dia 26 di september 


Den cuadro di nos cam- 
paña di conscientisacion 
‘Ban Preveni Cancer Hun- 
to’, Koningin Wilhelmina 
Fonds Aruba (KWF Aru- 
ba) ta organisando un 
otro charla diasabra 
awor 26 di september na 
IMSAN na San Nico- 
las for di 9am te cu 12or. 

E campaña di conscientisa- 
cion É Ban preveni Cancer 
Hunto’ ta enfoca riba 3 as- 
pecto cu por yuda preveni 
cancer: Mantene un peso sa- 
ludabel, Move mas y Come 
Saludabel y tur e tres pun- 
tonan aki lo bin dilanti den e 
charla. 

Durante e mainta aki lo tin 
diferente orador. 

• Saskia Budel ta nu- 
tricionista y lo papia riba con 
nos por come saludabel y 
mantene un peso saludabel. 

• Rene Wild no ta 
desconoci den comunidad 
y ta un fitness instructor y 
nutricionista. E lo papia riba 
e importancia di movecion 


regular den nos bida diario 

• Solange Tchong ta 
traha den e departamento di 
comunicacion di AZV y e lo 
amplia riba e servicionan cu 
AZV ta brinda na pashentnan 
di cancer 

• Soila Vries ta un so- 

breviviente di cancer y e lo 
conta su experiencia cu can- 
cer y con el a surpasa tur cos 

• dr. Sandy Roga, 

B.s.D.C. ta chiropractor y e 
lo splica con esaki por yuda 
bo den hiba un estilo di bida 
saludabel 

• Bojoura Cos Rich- 

ards di KWF Aruba lo duna 
un splicacion riba e servicio- 
nan cu nos ta brinda comu- 
nidad. 

Un peso saludabel, move- 
cion y come saludabel no 
solamente ta importante 
den e parti preventivo pero 
tambe estudionan cienti- 
fico ta mustra cu un estilo 
di bida saludabel ta hopi im- 
portante pa e sobreviviente 
di cancer tambe. Come sa- 
ludabel, ehercicio regular y 


Invitacion reunion comision 
di mayor Colegio Arubano 
OCCA 


Como mayor di alumno 
di Colegio Arubano, auto- 
maticamente un persona 
ta forma parti di e orga- 
no representativo oficial 
di mayor OCCA (Ouder 
Commissie Colegio Aru- 
bano).Di e forma aki may- 
ornan di alumnonan por 
influencia e lo cual ta sos- 
ode na scol. 

Segun su statutonan, cada 
aña escolar OCCA mester 
scoge un directiva (diario) 
nobo. Experiencia ta mustra 
cu tiki mayor ta acudi na re- 
unionnan di OCCA y tambe 
cu tiki mayor ta duna aporta- 
cion activo na OCCA. 

Pa e motibo ey OCCA ta haci 
un apelacion via prensa, na 
tur mayor di alumnonan di 
Colegio Arubano pa e prome 
reunion di e aña escolar aki. 
E encuentro ta tuma luga 
diaranson23 di september 
proximo pa 8’or di anochi 


(den e lerarenkamer). 
Durante e reunion, lo scoge 
e directiva di OCCA pa aña 
escolar 2015-2016 y lo tra- 
ta e puntonan di enfoke di 
OCCA pa e aña escolar 2015- 
2016. Rector Hans Tim- 
mermans tambe lo fey pa 
presenta vision y metanan di 
Colegio Arubano pa e aña es- 
colar nobo. Ademas mayor- 
nan interesa lo por inscribi pa 
forma parti di comisionnan 
special cu lo trata e puntonan 
di enfoke specifico. 

E encuentro ta tuma luga na 
Colegio Arubano na Von- 
dellaanl4, diaranson 23 di 
september proximo pa 8’or 
di anochi. ÓCCA ta spera di 
por conta cu un grupo grandi 
di mayor na e reunion. Pa 
posibel pregunta of pa keda 
na altura di acontecimento, 
mayornan por like e pagina di 
OCCA riba Facebook of por 
bishita e website colegioaru- 
bano.aw.Q 


IJqj 


E 

m 

W-^uOtL. 

i 

Pa AVIS0 dén nos Corant 

aviso@bondia.com 


un peso saludabel ta yuda e trada ta gratis. Si bo kier mas patras di Watertoren na Playa. 
sobreviviente di cancer pre- informacion y kier registra di Tambe por yama na 5820412 
veni pa haya cancer atrobe. antemano, bo por haci esaki of registra via nos FaceBook 
E charla aki ta dirigi riba co- na nos Centro di Informa- Koningin Wilhelmina Fonds 
munidad en general y e en- cion na Spinozastraat 9, net Aruba.Q 

Muhe a hiba droga pa detenido 
na warda di Polis 

MACUARIMA — E muhe M.H.E.C. a bay warda di Polis pa trece paña pa e detenido 
A.F. Na control a resulta cu tin droga den e articulonan scondi. Relaciona cu esey, el a keda 
deteni como sospechoso pa posicion di droga. E droga a keda confisca y entrega na Depar- 
tamento Narcotico. 

Homber desconoci kier a obliga 
muhe bay cun’e su cas 

SAN NICOLAS — Central a manda Polis na un cas na San Nicolas y ta bisa cu un homber 
desconoci a ranca su cabey y a tene na su pols. E homber desconoci a ranca su persona duro 
y a bisa pa e bay cun’e na su cas. E muhe a resisti pisa y a scop e homber y a grita cu e ta bay 
yama polis. Pa tal motibo e homber a laga e muhe los y a core bay. Descripcion di e homber 
ta color cla, curpa corpulento, bisti cu body T-shirt y un camisa riba su schouder. E tabata 
bisti cu un carson tres cuart y cu pechi preto cu blanco. E1 a papia Spaño cun’e. Polis a con- 
trola den bisindario, pero e sospechoso y a bay sconde. 

Chollernan kier drenta den cas no habita 

ORANJESTAD — Central a manda polis na un cas den Madurostraat, unda dos choller a 
wordo haya den e cas. Na e sitio Polis a papia cu e informante A., kende ta bisa cu el a haya 
dos choller den e cas. Nan ta e recidivista chollernan Dof y Shakira. Nan a logra di core 
bay. A. ta bisa cu e cas no ta habita y e ta tira bista pa e cas. Central a wordo poni na haltura. 

Ladron a drenta den cas 
den Betonicastraat 

POS CHIKITO — Central a manda Polis na Betonicastraat pa un kiebro den un cas. Na 
e sitio Polis a papia cu e muhe J., kende ta bisa cu pa mas o menos 05.00, el a cera su cas na 
yabi y a laga esaki intacto. Pa mas o menos ll’or, el a wordo avisa cu ladronnan a drenta den 
su cas. Ora cu el a yega cas, el a controla den camber y a constata cu nan a bay cu 2700 dollar. 
Tambe nan a bay diferente joyas y un celular blanco Samsung Galaxy. Polisa tuma e keho. 

Muhe a reconoce su atracado 

ALTO VISTA — Central ta meld cu un stem femenino a yama A.C. y a bisa cu nan ta 
siguiendo un auto Toyota Yaris den e bario di Sabana Liber. Tambe nan ta bisa cu e perso- 
nanan den e auto, dos dia prome a tira riba nan. Un rato despues A.C. ta yama y ta bisa cu 
nan ta den bisindario di Alto Vista. Un rato despues, patruya ta wordo para pa un chauffeur 
di auto di huur na Turibana. Polis a papia cu e homber cu tabata hopi nervioso, kende ta bisa 
cu dos dia prome el a wordo atraca den Kwartstraat. Diadomingo, ora cu e tabata na Arashi, 
el a reconoce e sospechoso. E ta bisa cu e sospechoso tin hopi tattoo y algun djente di oro 
y un cadena di oro. Tambe e muhe ta bisa cu e sospechoso ta den compania di un muhe y 
2 mucha. E sospechoso a reconoce nan y a bay for di e sitio. E ta core den un Toyota Yaris. 
Mesora el a sigui e auto te den bisindario di Alto Vista, pero a perde for di bista. Polis a busca 
den bisindario, pero no a topa cu nada particular. 

Chauffeur basta burachi ta core 
den direccion contrario 

ORANJESTAD — Polis di Noord ta mira na haltura di Yen Yen Bar Restaurant un auto 
coriendo for di Silvesterstraat a bira na man robes y a sigui su caminda direccion noord 
riba Caya Frans Figaroa. Polis a mira cu e chauffeur tabata core riba e caminda di trafico 
contrario. Relaciona cu esey, polis a para e chauffeur. A resulta cu e ta fuertemente bou di 
influencia di alcohol, unda el a supla 992 ugl. Polis a hiba e chauffeur warda unda el a supla 
785. A kita su rijbewijs. 

Consehonan pa bira bieu cu dignidad 



• No yena bo bida di 
potoshi of cos nan cu bo no 
ta uza 

• Sea bo mes, briya cu 
luz propio, mustra un per- 
sona berdadero, consciente y 
bibo den cada momento 

• No haci un obsesion 
di e liñanan riba bo cara, ora 
nan ta cuminsa sali, pensa cu 
esey ta e mapa di bo bida 

• Biba cu pasion y cu 


Awe nos ta publica e di 
dos y ultimo pida di e se- 
rie di consehonan cu 
Margaret Manning kende 
ta e fundado di e website 
“Sixty and me”, a yega di 
formula pa orienta e hen- 
de muhe ariba 60 aña. 

Nan ta consehonan y suger- 
encia aplicabel pa e sexo mas- 
culino tambe pa evita depre- 
sion y frustracion durante e 
tempo ora nos bira grandi. 

E prome serie di conseho cu 
nos a publica den nos edicion 
di diabierna ultimo a haci 
referencia tocante: 

Bida, specialmente riba es- 
tilo di bida, actitud y relacion 
cu otro hende etc. Bon Dia 
Salud ta bin cu e restonan to- 
cante biehes, cuido personal, 
amor y yiunan 


positivo di bira grandi, mane- 
ra tin menos responsabilidad 
y mas libertad 

Tocante e cuido personal 

• Biba na un manera 
simpel y spaar. Haci eherci- 
cio, lesa y biaha 

• Cumpra paña clasico, 
semper lo ta na moda 

• No gasta placa di mas 
den cumpramento di sapato, 
hende homber no ta wak bo 
pia 


amor, cu e wowonan y cu- 
rason bon habri, simple- 
mente sea un persona feliz 

• Duna balor na e cos- 
nan chikito di bida, no haci e 
cosnan mas complica 

• Cuida bo cuero y 
smile frecuentemente 

Tocante e amor y e yiunan 

• Stima y respeta bo 
pareha y bo yiunan mescos 
cu bo kier pa nan stima bo y 



respeta bo 

• Duna amor y cariño 
di manera liber y si condicion 

• Pa haya yiu, scoge e 
momento cu bo ta kere cu 
ta bon, no tin un momento 
specifico pa esey 

• Saca hopi potret, bo 
lo ta feliz di tin asina tanto 
potret ora bo sernan keri no 
t’ey mas 

• Siña pordona for di 
tempo cu bo ta mas jong, lo 
ta mas facil ora bo ta hende 
grandi 

• Duna balor na bo 
famia, nan lo t’ey ora tur 
hende ta aleha. Nan lo ta bo 
apoyo den tur momento di 
bo bida 



/ 

• Nunca bay drumi ra- 
bia cu bo mes of cu otro per- 
sona 

• Bisa bo pareha, bo 
amigonan y famia cu bo ta 
stima nan, bisa esey tur dia 

• No perde bo tempo 
den preocupacion riba cos 
nan cu bo no por cambia, 
cambia loke si bo por 

• Si bo tin un relacion 
cu no ta cana mucho bon, 
caba cun’e asina cu bo por, bo 
no por cambia e otro persona 
su manera di ta 

• Si bo tin yiu, stima 
nan masha hopi mes, pero no 
purba di ta un mama perfecto 

• Laga bo yiu bira bo 
maestroQ 


Tocante e biehes 

• Bira grandi cu digni- 
dad 

• Concentra den bira 
grandi na un manera positivo 
y no evita esaki 

• Acepta e cambionan 
di bo curpa y menta manera 
bo ta bira grandi 

• Ta sincero cu bo mes 
semper, ta un proceso di siña, 
pero ta bale la pena 

• Warda bo recuerdo 
nan pero no sea duro cu bo 
mes 

• Lubida tocante e ste- 
reotipo cu e sociedad tin to- 
cante e biehes 

• No preocupa pa bira 
grandi, preocupa pa si bo ta 
bira laf 

• Edad ta djis un num- 
ber e no ta defmi ken bo ta 

• Si bo kier of bo no 
kier, tempo ta pasa, miho 
cuminsa biba bo tempo 

• Biba e presente, tur 
cos bon ta pa bini ainda 

• Hopi bataya ta bira 
mas facil cu tempo y edad 

• No laga ni un hende 
bisa bo cu bo ta mucho gran- 
di pa haci algo 

• No tene miedo, ora 
bo ta bira grandi bo lo sinti 
bon. E bida y e naturalesa ta 
prepara bo pa cada fase di bo 
bida 

• Acepta e aspecto nan 



Pa mas informacion yama 523-7100 of e-mail nos via customerservice@elmar.aw 


INTERUPCION Dl SERVICIO # # # # 


En conexion cu trabaonan necesario, coriente lo 
wordo interumpi: 


Diahuebs, 24 di september 2015 for di 8'or a.m. 
te cu 4'or p.m. den vecindario di: 


• Bubali un parti 

• Washington un parti 

• San Miguel 

• Koyari un parti 

• Keito 


• Gasparito un parti 

• Caya Mazurka un parti 

• Caya Musica un parti 

• Palm Beach un parti 



















DIAMARS 22 SEPTEMBER 


fflHDEPORTE 



Play-off Femenino: 


Tanki Leendert Pico Bello ta sorpresa Jagnars 
Vitamin Water ganando pa knock out 



Play-off HEINEKEN Fe- 
menino di Aruba Softball 
Bond dedica na Marianel- 
la Danies y Ramiro Lopez 
a inicia diasabra ultimo 
riba veld di Kudawecha. 

Den categoria femenino Jag- 
uars Vitamin Water campeon 
di 2014 kende a termina na di 
tercer lugar a inicia su serie 
di best out of 3 contra Tanki 
Leendert Pico Bello cu a cla- 
sifica number 4. Tanki Leen- 
dert Pico Bello sinembargo 
a bini determina pa bay cu 


e prome partido y ta derota 
Jaguars mediante knockout. 
Ambos pitcher di Jaguars ta- 
bata hopi descontrola y Tanki 
Leendert a probecha di esaki 
den combinacion cu algun 
hit oportuno. 

Tanki Leendert 15 careda, 7 
hit, 1 eror. Jaguars 3 careda, 4 
hit, 5 eror. Rubia Ras ta pone 
e victoria riba su nomber 
mientras Kathleen Kool- 
man ta bay cas cu e derota 
y ta wordo releva pa Lud- 
mila Geerman den di 3 en- 



trada. Miho batiadonan pa 
Tanki Leendert ta Franzine 
Flanegin 3-2 incluyendo un 
doblete. Franceline Danies , 
Elaine Kock, Yelitza Ras tur 
di 2-1, Gilliane Croes 1-1, 
Mildred Kock di 3-1. Pa Jag- 


uars a destaca na plato den 
causa perdi Ludmila Geer- 
man, Natahsa De Windt y 
Windy Joung tur di 1-1, Ili- 
andra Figaroa di 2-1. 

Diadomingo weganan a con- 


tinua y si mester un wega de- 
cisivo pa determina e prome 
rond di play-off esaki lo 
wordo hunga diabierna 25 di 
September na veldnan na Pos 
Chikito. Softball den pleno 
desaroyo.Q 


Play-off Aruba Softball Bond: 

Eagles ta laga Aruba Bank Lady Tigers den tereno 



Play-off HEINEKEN fe- 
menino di Aruba Soft- 
ball Bond dedica na 
baluartenan Marianella 
Danies y Ramiro Lopez 
a inicia diasabra ultimo 
riba veld di Kudawecha. 

Den e prome wega di best 
out of 3 entre number 1 di 
campeonato Eagles vs num- 
ber 2 di campeonato Aruba 
Bank Lady Tigers esaki a bay 
yena cu emocion. 

Finalmente den tie break 
Eagles ta logra laga Aruba 
Bank den tereno pa reclama e 


prome victoria picando ariba 
1-0 den play-off. Eagles 10 
careda, 7 hit, 3 eror. Aruba 
Bank 9 careda, 3 hit, 3 eror. 
Mellizienne Richardson a 
bay completo aunke a mus- 
tra señal di cansancio den di 
6 inning a keda preta brasa pa 
bay cas cu e victoria. 

Rudlyn Ras kende ta drenta 
den di 4 inning pa releva 
Mandy Angela ta bay cas cu 
e derota. Mihor batiadonan 
pa Eagles ta Shardea Croes 
y Yesseline De Kort ambos 
di 4-2, Gilda James 2-1, Aria 
James di 3-1. Pa Aruba Bank 



lady Tigers a destaca na plato Flanegin 2-1, Carianne 
Rudlyn Ras 1-1, Riangela Brete di 3-1. Aruba Bank den 


tie break ta anota 2 careda y 
ta bay ariba 9-7 pero Eagles 
den bom di mesun inning ta 
rally pa laga Aruba Bank den 
tereno. 

Diadomingo e di dos wega 
a wordo hunga y si mester 
un wega decisivo pa e serie 
aki esaki lo tuma luga na Pos 
Chikito diabierna 25 di Sep- 
tember. 

Fanaticada di softball fast 
pitch ta keda cordialmente 
invita pa bin apoya Bo ekipo 
den recta fmal di softball or- 
ganisa. □ 

En conexion cu e celebracion International di Housekeeping Week 13-19 di september 2015 Riu 
Antillas a prepara diferente actividadnan. Durante henter e siman e departamento di 
Housekeeping di RIU Antillas a celebra: dialuna a start cu un breakfast, diamars a prepara un 
tremendo buffet na “Malmok” Restaurant. Tambe a organisa un lce Cream Party y un atardi 
plancentero di pelicula y diabierna a termina e siman cu un high tea party. 

Di parti Director, Management & Staff di RIU Antillas nos kier a gradici cada un colega di 
Housekeeping pa e esfuerso y servicio cu ta brinda cada dia na e guestnan. 



C /kutóefóep&td maTe ejuenyjia^ ópmkk. 

Sra. Marilu de Veer best 
referee na e di 6 Aruba 
Caribbean Taekwondo Cup 
2015 





Brazil Taekwondo Stichting no ta 
pensa solamente ariba e atletanan, 
pero tambe ariba e refereenan cu ta 
esun nan responsabel pa tur cos cana 
bon na tur evento di Taekwondo. Es- 
aki tabata e caso den Centro di Bario 


Brazil diasabra dia 19 di September 
na e campeonato organisa pa Brazil 
Taekwondo Stichting cu a carga e 
nomber di Aruba Caribbean Cargo/ 
Arumia Logistics Taekwondo Cup 
2015.E publico presente cu ta bin pa 


apoya nan yiu of nietonan tambe ta 
pone bon bista ariba e refereenan cu 
ta central den e veld di bringa. Asina 
por a mira Sra. Marilu de Veer haci- 
endo locual cu e ta gusta hopi, para 
referee pa asina guia e peleanan. E pu- 


blico presente a gusta con Sra. Marilu 
de Veer a fungi como referee y a scoge 
Sra. Marilu de Veer como nan miho 
referee na e di 6 Aruba Caribbean 
Cargo/Arumia Logistics Taekwondo 
Cup 2015.□ 


Grandioso inicio Copa Don Elias Mansur 2015 



ORANJESTAD- Dia- 
huebs atardi tawata aper- 
tura unda Sr. Serge Man- 
sur a haci sake di bala. 
Prome cu esaki e hoben 
talentoso Juemy Hernan- 
dez a canta himno di Aru- 
ba. 

Tambe Presidente di RCA a 
gradici famia Mansur partic- 
ularmente Serge cu pa 17 aña 
largo ta contribui cu RCA pa 
e evento aki cu ta un recauda- 
cion di fondo. Tambe Acosta 
a resalta presencia di presi- 


dente ASU Sr Gerald Franca 
y elogia tur boluntario y leg- 
endario tricolornan presente 
Edwin Dirksz, John Mer- 
ryweather, Miguel Tromp, 
Joffrey Gomes, Jossy Tromp, 
Cadochi Kock y Sr Doc Wil- 
liams gran colaborado di 
RCA. Den prome wega RCA 
ta golia Brazil jrs 7-0. 

Segundo partido tawata uno 
masha fuerte unda na fmal 
Caravel ta gana Riverplate 
3-1. Diabierna tawata bon 
bishita pa un publico bon 



anima unda Dakota ta golia 
Bubali 6-0. Di dos partido 
di anochi tawata uno fuerte 
cu Estrella ganando La Fama 
3-1. 

Diasabra tawatin tres par- 
tido unda RCA ta gana River 
5-1, Dakota a gana La Fama 
2-0 y Caravel ta bolbe piki 3 
punto ganando Brazil jrs 3-1. 
Mester remarca cu RCA, Da- 
kota y Caravel ta solido para 
cu 6 punto. 

Estella tin 3 punto falta dos 


wega y Bubali no tin punto 
pero falta dos wega y ainda 
por clasifica. Diaranson ano- 
chi Rioplatensenan di Ma- 
diki lo topa e hobennan di 
Brazil jrs pa 8or di anochi. 
Fanaticonan di futbol ta in- 
vita pa bin wak bon weganan 
di futbol na CDGPT full fm 
di siman venidero. Mester 
remarca cu e cushina tawata 
sublime cu diferente cum- 
inda crioyo y grilled burgers. 
Entrada ta solamente Awg 
5,00 y muchanan te 12 aña ta 
drenta gratis.Q 

Departamento cti Enseñansa: 

SMOA ta acepta pa paga salario di rector sin aprobacion di Gobierno 




Segun un carta di Depar- 
tamento di Enseñansa, 
fecha di dia 22 di januari 
2015, SMOA, Stichting 
Middelbaar Onderwij s 
Aruba, e fundacion cu 
ta maneha Colegio Aru- 
bano, a haci un peticion 
pa Gobierno paga Drs. 
L.J. “Hans” Timmermans, 
rector nobo na Colegio 
Arubano, un salario di 
riba 50 mil florin. 

Segun e carta aki, si SMOA 
paga e docente Hulandes e 
salario aki, anto e lo bira e 
rector miho paga na Aruba 
den historia. 


E rector di Colegio Aru- 
bano a haya un contract di 
trabou prome y despues a 
manda carta pa Gobierno pa 
pidi aprobacion di subsidio, 
pues a aproba esaki dentro di 


SMOA, caminda cu a firma 
contract cu rector nobo, y 
despues manda Minister di 
Enseñansa un carta oficial 
pidiendo pe salario wordo 
subsidia. Segun e carta di 


Departamento di enseñansa, 
e Minister no a duna aproba- 
cion pa e salario aki y a mus- 
tra SMOA riba kico ley di 
subsidio ta permiti y a desap- 
roba e suma cu nan a ofrece 


e Rector. 

Desde dia 1 di mei 2015, 
Drs. Hans Timmermans 
di 59 aña di edad a asumi e 
funcion como rector di Co- 
legio Arubano cu un salario 
di Afl.207.065 pa aña, cu ta 
bira un salario mensual di 
Afl. 13.750 pa luna mas ben- 
eficionan secundario. 

E carta aki tambe ta mustra 
cu pa muda e rector nobo 
pa Aruba y pa mand’e bek 
Hulanda despues di 5 aña, ta 
costa un otro Afl.67.160,= 
na gasto di pasashi, acomo- 
dacion, mudamento, etc. y 
den esey Departamento di 
Enseñansa ta haya cu SMOA 
ta exagera enormemente. 
Otro aspecto remarca den e 
carta ta e echo cu a wordo 
tuma un Rector di 59 aña di 
edad, mientras cu leynan di 
Gobierno ta bisa cu Ambte- 
naarnan mester bandona ser- 
vicio cu 60 aña di edad. 

Ta cuestiona e ora con por 
a cera un contract di trabou 
di 5 aña siendo cu e chens ta 
grandi cu otro aña Gobierno 
lo para e subsidio di sala- 
rio di acuerdo cu e “Lands- 
verordering Leeftijdsgrens 
Ambtenaren”. Q 


Siguridad den Trafico 
central den e di 2 seminario 
“PreventNow!” 


ORANJESTAD Riba di- 
aranson 14 di october 
2015, ENNIA un bes mas 
ta organisa pa di dos biaha 
su PreventNow! Seminar 
na Aruba cu ta completa- 
mente gratis. 

Den Aruba Renaissance ho- 
tel expertonan local y di Hu- 
landa lo comparti nan cono- 
cemento y experencia riba 
tereno di (in)siguridad den 
trafico y indica den forma 
concreto con Aruba for di 
seno di gobierno y di com- 
ercio por mehora su siguri- 
dad den trafico fuertemente. 
Personanan particular como 
companianan, un bes mas 
ta cordialmente bonbini na 
e seminario aki, cu lo ta di 
13:30 te cu 18:00 ora. 

Conseho Practico y tip 

Mescos cu den e prome 
PreventNow! Seminario na 
Aruba cu tabata un exito ro- 
tundo y bon bishita, den e 
di dos seminario aki tambe 
companianan y personanan 


particular lo ricibi informa- 
cion, ideanan nobo, conseho 
practico y tips. 

Un elenco di experto local y 
di Hulanda lo enfoca riba e 
tema principal ‘Siguridad den 
Trafico’ for di diferente an- 
gulo interesante. Di e forma 
aki ministernan, profesional- 
nan den cuerpo policial, ex- 
pertonan den siguridad den 
trafico y funcionarionan di 
Salubridad Publico, lo co- 
menta riba e siguridad den 
trafico na Aruba. Aki lo tene 
ampliamente cuenta cu tem- 
anan importante manera e 
uzo prohibi di telefon celular 
den trafico, aptitud di mane- 
ho di auto y su exigencianan 
di awendia y e consecuenci- 
anan fmanciero y material 
enorme cu ta surgi pa motibo 
di insiguridad den trafico. 

Mas informacion 

Pa mas informacion tocante 
e PreventNow! Seminario na 
Aruba bay riba www.ennia. 
com. Q 

BISTA 


Jennifer Arends-Reyes(AVP) 

No por compara cifranan di turismo cu no ta oficial ni completo 


ORANJESTAD: Segun 

Sra. Arends-Reyes por 
a tuma nota cu na vari- 
os ocasion miembro di 
oposicion Sr. Oduber ta 
publicando cifra cu no a 
ni sali oficial di instanci- 
anan concerni y cu no ta 
e cifranan completo tam- 
poco. 

Ta di lamenta cu ta trece un 
bista eroneo y negativo ariba 
nos pilar economico princi- 
pal cu ta Turismo. Locual tin 
di cifra oficial ‘released’ di e 
instancianan ta di luna di Juli 
pa motibo cu pa Augustus 
dia cu Sr. Oduber di MEP 
a publica cifra ainda tawata 
falta algun dato pa procesa. 
Den luna di Juli YTD ( year 
to date) Aruba a conoce un 
aumento substancial di stop- 
overs of turista cu ta yega 
Aruba, un aumento di 15.8% 
di 585,823 turista pa 678,404 
den e prome shete lunanan di 
2015. 

Compara cu otro islanan di 
Caribe cu a conoce un au- 
mento entre 5 pa 10%, ta 
nifica cu mas turista ta scoge 
Aruba. Pa compara luna cu 


esun di e aña anterior ta bon 
pero mester wak e cu un bi- 
sta mas amplio. Turismo ta 
dinamico y ta varia di luna pa 
luna y por wordo influencia 
pa varios factor manera even- 
to, mal tempo of cualkier 
otro factor. 

Un punto tambe cu Par- 
lamentario Oduber tawata 
preocupa ta e porcentahe di 
ocupacion di camber di hotel 
cu a baha un luna cu algun 
porcentahe. 

AHATA a pronostica cu nan 
averahe di ocupacion di cam- 
ber durante 2015 ta keda en- 
tre 76-78% y hasta ta conoce 
un aumento di 4% compara 
cu 2014. 

Tambe e ADR (Average Daily 
Room rate) lo conoce un au- 
mento entre 5-10% den 2015 
hunto cu e REVPAR den e 
mesun trendo tambe. 

AAA (Aruba Airport Author- 
ity) tambe a anuncia cu lo tin 
13% mas asiento disponi- 
bel pa Summer 2015 (Juli 
1 2015- October 31 2015) 
compara cu e mesun prome 


shete lunanan di 2014. Tur- 
ismo crucero ta pronostica 
cu lo por tin un disminucion 
di 5-10% compara cu e aña 
anterior pero asina mes ta un 
sector cu ta trahando suma- 
mente duro ariba di e pa aña 
2016 tin un miho aña pa e 
turismo crucero. Cu amplia- 
cion di e terminal por spera 


barconan mas grandi tambe 
pa Aruba. Awor dia cu tin mal 
tempo Aruba por perde 4000 
pasahero den un solo biaha 
por ehempel y ta factornan 
cu por pasa. 

Pa compara cu un bista mas 
amplio riba Turismo nos por 
uza e factor di tourism re- 


ceipts pues locual cu e tur- 
istanan ta contribui na nos 
economia tambe pa midi con 
ta bayendo y e Tourism re- 
ceipts ta creciendo cada aña 
kiermen sigur e factornan ta 
balansa otro y locual ta e con- 
tribucion di Turismo na nos 
economia ta keda substan- 
cial. Q 


Expcndiium 


Tcurém Rcccipls 

Xiomara Maduro(MEP) 

E Investigacion di echonan riba Hospital mester 
ta uno imparcial y completo 


ORANJESTAD - Siman 
pasa e reunion publico cu 
Minister Schwengle riba 
e problemanan na Hospi- 
tal a wordo suspendi pa di 
dos biaha debi cu mester 
haci un investigacion pa 
saca afo ta kico a bay robes 
y ken ta responsabel cu e 
cambernan di operacion 
no ta inclui den e renoba- 
cion y ampliacion di Hos- 
pital. 

Condicion pa e investigacion 
aki mester ta cu e investiga- 
cion di echonan riba Hospi- 
tal mester ta uno imparcial y 
completo. 

Tur esunnan envolvi mes- 
ter wordo investiga 

E investigacion aki mester 
ta dirigi na haya e berdad y 
p’esey den e caso di Hospi- 
tal mester investiga e rol di 
tur esunnan envolvi. Ta trata 
aki di no solamente e rol di 
e Hunta di Directiva actual y 
anterior, pero mester investi- 
ga tambe rol di e Conseho di 


Supervision actual y anterior, 
SOGA, Infrateam, ex Minis- 
ter Visser, Minister Sevinger, 
Minister Eman y Minister 
Schwengle. 

E rol di Minister Schwen- 
gle tambe mester wordo 
investiga ya cu e tempo ey 
como specialista den staf di 
Hospital e mandatario mes- 
ter tabata na altura di full e 
proyecto y e motibo tambe 
dicon e cambernan di opera- 
cion no a wordo inclui den 
e renobacion y ampliacion di 
Hospital. 

Y mas cu claro, e investiga- 
cion aki mester wordo haci 
na un manera imparcial y no 
manera cu nos ta wak cu un 
solo compania ta keda encar- 
ga cada biaha cu tur e inves- 
tigacionnan den cual ta bisto 
cu lo tin corupcion di parti di 
e integrantenan di Gabinete 
Eman. Nos Pueblo mester 
haya sa e berdad y no merece 
haya un rapport incompleto 
scondiendo e echonan. 


Punto di ordo ta wordo 
nenga 

Mester remarca cu ta lamen- 
tabel cu Presidente di Parla- 


mento no a duna mi un pun- 
to di orden pa asina mi por 
a trece e condicionnan im- 
portante aki dilanti den e re- 
union publico. E Presidente 
a duna dos miembro di AVP, 
Sr. Bikker y Sra. Wever-Croes 
punto di orden, pero mi per- 
sona si el a nenga di duna un 
punto di orden pa por a trece 


e condicionnan importante 
aki dilanti. Ta bisto cu asina 
e Presidente di Parlamento ta 
bolbe brinda oportunidad pa 
bruhamento di tera, investig- 


acion incompleto y tempo pa 
corupcion por sigui florece 
den e proyecto di Hospital cu 
lo costa cartera di Pueblo mas 
di 1000 miyon florin na final. 

No por schors pa eternidad 
y Parlamento mester haya un 
tanda mas pa debati 
Den un carta dirigi na Presi- 


dente di Parlamento, nos 
Fraccion a trece e condi- 
cionnan aki na su conoce- 
mento. Nos a haci e peticion 
tambe pa yama e reunion aki 
dentro di 30 dia conforme 
nos Reglamento di Ordo,ya 
cu no por keda schors e re- 
union aki pa eternidad. Tin 
cosnan a bay robes y Pueblo 
merece haya sa e berdad. 

Nos a pidi Presidente di Par- 
lamento tambe pa brinda e 
Parlamentarionan un tercera 
tanda den e reunion aki den 
cual nos por haya 20 minuut 
pa por debati riba e resul- 
tado di e investigacion riba 
e problemanan di Hospital. 
Ta di spera cu Presidente di 
Parlamento lo tene cuenta 
cu e peticion aki, y lo pasa e 
condicionnan menciona na 
Minister Schwengle. Nos 
Pueblo mester por wordo de- 
bidamente informa riba tur e 
problemanan den e renoba- 
cion y ampliacion di Hospital 
y e rol cu cada ken a hunga 
aden mester bira visibel. □ 

POUTICO 


Xiomara Maduro (MEP) 

E weganan politico di Presidente di Parlamento ta pone 

democracia na den peliger 


ORANJESTAD - Na mas 
di un ocasion nos a yega 
di denuncia na Pueblo di 
Aruba cu nos Presidente 
di Parlamento no ta com- 
pronde su trabou y ta 
scoge pa mal uza e posi- 
cion pa metanan di polit- 
ica partidista treciendo e 
democracia parlamentar- 
io di nos Pais den peliger. 

Diabierna ultimo, den e re- 
union publico cu Minister 
Schwengle riba e problem- 
anan na Hospital atrobe ta 
bira bisto cu Presidente di 
Parlamento ta perhudica Par- 
lamento di haci su trabou di 
control debi na weganan in- 
fantil pa stroba oposicion. Ta 
hustamente e weganan po- 
litico aki di nos Presidente di 
Parlamento ta locual ta pone 
e democracia na nos Pais den 
peliger. 

Tarda pa yama reunion 
violando Ley 

Ta prerogativo di Presidente 


di Parlamento pa yama re- 
unionnan di Parlamento, 
pero den esaki e Presidente 
tin pa tene su mes na e Ley di 
Reglamento di Orden di Par- 
lamento cu ta stipula den ar- 
ticulo 23 inciso 3 cu un peti- 
cion di parlamentarionan pa 
reunion publico, mester wor- 
do yama dentro di 30 dia cu e 
peticion a wordo haci. Den e 
caso di Hospital, Fraccion di 
MEP a manda pidi e reunion 
desde 7 februari 2014, pero e 
Presidente di Parlamento den 
su afan pa mustra su poder 
y sigui cu weganan politico 
partidista, a dicidi pa yama e 
reunion aki te dia 27 februari 
2015. 

Di e manera aki Presidente di 
Parlamento deliberadamente 
ta viola Ley di Reglamento 
di Orden di Parlamento y ta 
perhudica e bienestar general 
di e Pais aki. Pasobra e no por 
ta posibel cu problemanan 
na un luga asina vital pa nos 
Pais manera e caso di nos 


Hospital mester warda un 
aña y 20 dia prome cu Min- 
ister Schwengle por bin duna 
splicacion na Pueblo kico ta 
pasando y ki paso lo tuma. E 
wega politico aki di tarda pa 
yama reunion, ta pone e ‘baca 
hoga’ y ta brinda tur espacio 
pa corupcion por tuma luga, 
ya cu e control cu Parlamen- 
to mester por eherce riba un 
proyecto cu lo bay costa e 
Pueblo aki mas di lOOOmiyon 
florin, ta wordo stroba. 

Schorsmento pa eterni- 
dad 

Otro wega politico cu Presi- 
dente di Parlamento a haci 
uzo di dje den e reunion riba 
Hospital, ta e uzo di schors- 
mento pa eternidad. Atrobe 
ta e prerogativo di Presidente 
di Parlamento pa schors un 
reunion pa un rato of hasta pa 
schors e pa mas dia, pero e no 
mester abusa. E reunion di 
27 september 2015 a wordo 
hala te proximo aviso pa mo- 
tibo cu Minister Schwengle 



mester a busca claridad riba 
e motibo pakico e renobacion 
y ampliacion di Hospital no 
ta conta cu sala di operacion 
nobo. A yama e reunion aki 
pa 18 september 2015 asabi- 
endas cu Minister Schwengle 
no tin e contesta aki. Durante 
e reunion Presidente di Parla- 


mento a duna un schorsmen- 
to di 5 minuut riba peticion 
di Fraccion di AVP y a dura 
mas di un ora prome cu Pres- 
idente a reanuda e reunion 
pa mesora bolbe schors e re- 
union aki pa eternidad bou di 
e mesun pretexto cu Minister 
Schwengle lo mester busca e 
contesta cu falta. 

Stroba oposicion duna 
Minister tur tempo 

Y manera semper den e re- 
union aki atrobe Presiden- 
te di Parlamento ta nenga 
oposicion di haya punto di 
orden pa trece dilanti pun- 
tonan relevante pa e debate 
publico, pero si ta duna Min- 
ister Schwengle tur tempo 
pa purba saca su curpa afo 
sin wordo cuestiona debida- 
mente pa Parlamento. Ta e 
tipo di weganan politico aki 
di Presidente di Parlamento 
ta pone e democracia parla- 
mentario di nos Pais den peli- 
ger y ta perhudica nos Pueblo 
grandemente.Q 


Edgard Vrolijk (MEP) 

Minister Michelle Hooyboer-Winklaar su echonan 
ta papia otro cu locual e ta predica 


ORANJESTAD - Nos por 
a tuma nota cu nos Minis- 
ter di Enseñansa a sali afo 
cu su criticanan pa locual 
a ser publica recientemen- 
te relaciona cu admision 
na Colegio Arubano, esta 
e entrada di scol basico y 
MAVO. 

Den mi concepto e minister 
aki ta culpabel di locual ta 
pasando na Colegio Arubano 
debi na su maneho sin pia 
ni cabes. Nos por corda con 
su persona a hunga Wrong 
and Strong pa locual ta trata 
e aumento di e cantidad di 
materianan pa caba Colegio 
Arubano, pa asina e diploma 
aki por tin su balor (HAVO 
di 6 pa 7 /di VWO di 7 pa 8). 
Su mesun colega Sr. Dowers 
a firma cu lo mester bin cu e 
cambionan y pa su mesun ca- 
pricho ora su persona a asumi 
e encargo di Minister di En- 
señansa a tarda pa cumpli cu 
locual a ser acorda. 

Alumnonan perhudica 

Como un scol responsabel 
Colegio Arubano riba nan 
mes a bay over na pone ora- 
nan disponibel pa por cum- 
pli cu locual a ser firma, pa 



asina nan muchanan no ser 
perhudica. Mientras cu e ac- 
titud di e minister no sola- 
mente a perhudica Colegio 
Arubano, pero tambe esun- 
nan di MAVO pasobra hopi 
di e alumnonan a caba cu 6 
materia y ora nan yega Co- 
legio nan mester pone un di 
7 materia acerca, mientras cu 
esaki por a wordo haci caba 
na MAVO. 

A perde tempo y a perhudica 
e alumnonan aki. Mientras 
na e declaracion di e rector 
nobo di Colegio Arubano, 
bo por conclui cu e Summer 


School no ta funciona tam- 
poco, pasobra den su con- 
cepto esunnan cu ta bin di 
MAVO ta keda zwak. 

Test di admision scol 
basico 

Pa locual ta trata e test di ad- 
mision di scol basico, nos Mi- 
nister ta papia hopi bunita di 
su pensamento: “cu esaki no 
ta evalua capacidad completo 
di un mucha, cu e test aki 
ta uno cu Colegio Arubano 
mes a desaroya y ta nan mes a 
pone exigencianan y norma- 
nan pa por pasa e toets y cu 
a base di un momentopname 
toets ta determina 100% si ta 
drenta of no y no ta considera 
e resultado di e muchanan di 
6 aña na scol basico ni conse- 
ho di scol, a constata cu mu- 
chanan cu haci test y haal Re- 
kenen pero haal menos cu 5.3 
pa Taal no por drenta, y cu ni 
Examenbureau, ni Inspector 
ta envolvi den e desaroyo di e 
test, pues no tin control riba e 
calidad di e test”. Pero locual 
Minister ta skirbi bunita no ta 
cuadra cu su mesun maneho. 
Su maneho di admision pa 
cu Colegio di San Nicolas 
ta basa riba e resultado di e 
test di Colegio Arubano. Tin 


mayornan (y mi ta bisa cu 
no ta berdad pa mi publica 
e prueba) cu a bay cerca su 
Director di Dienst Publieke 
Scholen, pa pidi esaki pa ree- 
valua un mucha cu pa 6 aña 
tabata e miho alumno di su 
klas y pa un fout di mas no 
por a drenta basa riba e test di 
Colegio. 

Anto e Director aki na su 
turno a manda Inspeccion un 
conseho negativo basa riba e 
normanan di Colegio Aruba- 
no, sin a evalua e desaroyo di 
e mucha pa 6 aña. Anto awo 
bo ta wak e Minister ‘Wrong 
and Strong’ aki ta sinta skirbi 
cosnan cu e mes no ta aplica. 

Colegio Noord ta un 
necesidad 

Anto lo mas tristo di e caso- 
nan aki ta cu Colegio San Ni- 
colas ta resorta bou di Minis- 
ter y cu Minister na luga di ta 
papia bunita di duna e mucha 
e posibilidad di drenta Cole- 
gio, Minister mes por a cu- 
minsa na aplica locual su per- 
sona ta predica door di evalua 
cada studiante cu no a haal e 
test di admision pa un fout di 
mas y cu tabatin resultado ex- 
celente na scol basico y por a 


brinda nan e oportunidad di 
drenta Colegio San Nicolas. 
Pero lamentablemente esaki 
no a pasa, pasobra e maneho 
di minister ta keda hancra 
na e maneho di admision di 
Colegio Arubano. Pues e 
Minister aki mester stop di 
ta sinta gaña cu e si tin sinti- 
mento pa un mucha, pasobra 
su actonan ta demostra otro. 
Of Minister no sa ki su di- 
rector ta haci? 

Otro obstaculo cu Minister 
sa bon cla ta e cantidad di cu- 
ponan na Colegio Arubano. 
Si Minister a sigui cu e plan 
di MEP pa traha un Colegio 
mas den Noord, mi tin sigur 
cu por introduci un maneho 
igual cu Hulanda, unda ta 
pone cierto exigencia di pun- 
to y conseho di su scol basico 
e alumno lo ser admiti. Y 
banda di esaki hopi mas ho- 
ben cu caba MAVO lo por ta- 
batin e oportunidad di drenta 
Colegio. 

Terminando mi ta bisa cu 
ta di lamenta cu Minister ta 
skirbi bunita, pero su echo- 
nan ta demostra lo contra- 
rio, cu en realidad e mu- 
cha no tin balor den e ma- 
neho di e minister aki.Q 





















DIAMARS 22 SEPTEMBER 20151 


LESA 


Skirbi pa Robert Arends 

Di Status Aparte pa Status Flexibel 


Despues di 30 aña Status 
Aparte, logra pa separa 
Aruba di e otro islanan 
di Antias Hulandes, ta 
necesario pa sondea den 
partidonan politico y 
cerca votadonan pa sa 
cua cambionan Aruba ta 
desea den e actual Status 
den Reino Hulandes y pa 
habri deliberacionnan 
cu Hulanda y mira con 
pa logra un Status flexi- 
bel cu por hiba Aruba a 
lo largo di tempo na mas 
gobernacion propio cu 
menos intervencion Hu- 
landes. 

E intervencion Hulandes 
den maneho fmanciero di 
Aruba ta un bon ehempel di 
e rol cu Hulanda por sigui 
hunga pa Aruba tambe riba 
otro terenonan pa mantene 
Aruba na normanan estab- 
leci den reino y internacio- 
nal. Por referi como ehem- 
pel na e normanan establece 
y acepta internacionalmente 


riba tereno di “derechonan 
humano,” di “separacion 
di e tres podernan den un 
pais,” di “libertad di pren- 
sa,” di “trato igual,” di “bon 
gobernacion” pa menciona 
algun. Ta bon pa acepta y 
reconoce cu den mundo 
moderno ta necesario pa tin 
un “arbitro” externo, prefer- 
ibel un instancia reconoce 
internacionalmente cu por 
señala y para un desaroyo 
cu ta bay contra normanan 
establece y reconoce inter- 
nacionalmente. No ta dificil 
pa mira rond den mundo y 
sigur den nos region mes pa 
constata desaroyonan con- 
tra “derechonan humano,” 
contra “libertad di prensa” 
etc. etc., cu sigur, sigur nos 
lo no ke pa nan presenta nan 
mes na Aruba tambe. 

Den e cuadro aki un rol di 
Hulanda of di un instancia 
internacional como arbi- 
tro cu cierto poder ta reco- 
mendabel pa un Aruba cu 


un Status Flexibel den Re- 
ino. Bao di e palabra flexibel 
mester comprende un Status 
cu ta duna Aruba e posibili- 
dad pa crece- sin metemento 
di Hulanda - segun desaroy- 
onan na Aruba y den mundo 
ta indica. 

Siguiendo e pensamento 
ariba menciona, por indica 
un punto cardinal cu merece 
cambio urgente den e actual 
Status di Aruba den Reino. 
Esey ta e posicion di Gober- 
nador di Aruba cu a ocasiona 
situacionnan di conflicto na 
Aruba y sin duda tambe pa e 
persona en cuestion pasobra 
e tin cu sirbi dos dios cu no 
ta di e mesun religion. 

Gobernador: ta un funcion, 
cu dos pechi, cu a wordo 
introduci den constelacion 
di Reino pa sirbi dos “Dios” 
esta un e Gobierno di Re- 
ino y e otro e Gobierno di 
Aruba. Cualkier persona 
nombra den e funcion aki lo 


perde su dignidad y e ta bira 
un “puppet on a string” esta 
un marioneta di Minister di 
Hulanda (“no firma begrot- 
ing”) y di Prome Minister di 
Aruba (“firma bij het kruis- 
je”). Ta e rol dobel aki ta 
hinca e funcionario Gober- 
nador di Aruba den dificul- 
tad ora tin desacuerdo entre 
Hulanda y Aruba. E fuente 
di conflicto aki mester wor- 
do elimina mas lihe cu ta po- 
sibel y e solucion mester bira 
e eliminacion di e pechi cu 
Gobernador ta bisti pa ta un 
representante di Reino. 

Na luga di Gobernador 
como representante di Re- 
ino mester laga Hulanda 
mes nombra su represent- 
ante (bao di otro nomber) di 
moda cu Aruba por keda cu 
su Gobernador como hefe di 
Gobierno di Aruba. Aparte 
di ta hefe di Gobierno (co 
firmante y publicado di tur 
decision di Gobierno y Min- 
isternan), Gobernador por 


haya como tarea e poder di 
por interveni ora Gobierno/ 
Ministernan of Parlamento 
actua contra tratadonan/ley- 
nan y normanan establece pa 
bon Gobernacion y bon fun- 
cionamento di Parlamento. 

Tambe e Gobernador di 
Aruba por fungi pa pueblo 
como e funcionario cerca 
ken pueblo por acudi pa in- 
termedia ora di desacuerdo 
entre pueblo y Gobierno of 
Parlamento. Ta bon pa polit- 
iconan cuminsa discuti den 
nan partido y cu nan vota- 
donan riba cambionan de- 
seabel den e actual Status di 
Aruba den Reino di moda cu 
Aruba por desaroya su mes 
mas independiente y sin in- 
tervencion di Hulanda pero 
manteniendo cu bon control 
den Reino y na Aruba riba 
decisionnan politico cu NO 
ta cuadra cu tratadonan, cu 
leynan y cu normanan esta- 
bleci y reconoci internacio- 
nalmente y den Reino.Q 


Jossij Kock DOW 

Si tur cos bay bon e prome parti di Green Corridor lo haya asfalt otro aña 



ORANJESTAD - Ta cal- 
cula pa habrimento di aña 
2016 lo bay mira hopi cam- 
bio pa e proyecto di Green 
Corridor. Sr. ing. Jossy 
Kock di Dienst Openbare 
Werken (DOW) ta splica 
kico ta riba plannan pa cu 
e Green Corridor. 

“Actualmente manera mi a 
indica caba e proyecto riba 
planificacion si tur cos bay 
bon mi ta kere pa comienso 
di otro aña caba e prome par- 
ti cu nan ta trahando lo haya 
asfalt. E ta asina si cu nan lo 
concentra full banda panort 
prome,” segun Sr. Kock. 

E crusada unda cu ta bay 
cambia pe rotonde nan lo 
traha un parti di dje pa asina 
ora di cambia y bay traha na 
e banda pazuid di caminda, e 
trafico lo wordo guia pa pasa 
na e parti nobo cu ta na e 


banda panort. Asina aki e ora 
tin e cambio di trafico y esaki 
lo sosode cu indicacionnan 
di borchi, pa asina tur hende 
tene cuenta di e cambionan 
cu ta bay tin y baha veloci- 
dad. 

Tuma luga prome of 
despues di carnaval? 

A puntra Sr. Kock si tur esaki 
lo tuma luga prome of despu- 
es di e temporada di carnaval. 
E ta indica cu e bashamento 
di asfalt por tuma luga den e 
temporada aki. E no kier bisa 
pa hendenan tene cuenta 
desde otro aña, pero mester 
tene cuenta desde awor. E 
motibo cu e ingeniero ta bisa 
esaki, ta pasobra ya caba ta 
tumando luga hopi construc- 
cion. Tambe tin hopi vehicu- 
lo pisa ta subi y baha na e par- 
ti cu ta wordo construi. “Mi 
ta pidi atrobe pa tene cuenta 


cu e construccion cu ta tuma. 
Y corda semper baha veloci- 
dad, purba di evita accidente 
innecesariamente,” Sr. Kock 
ta bisa. 

Caminda alternativa 

DOW tin bista riba camin- 
danan alternativa y manera 
cu e trafico ta bay wordo 
cera, nan lo haci mantencion 
riba esaki pa asina aki alivia 
e trafico. Asina aki e trafico 
lo por pasa riba un caminda 
basta bon, pa no tin molester. 
E camindanan di santo cu 
actualmente ta conecta cu e 
high way, entre e crusada di 
Mahuma y di Pos Chikito, 


tur esaki nan a/ta wordo cera. 
Ta cera e camindanan aki pa 
asina e trabounan por conti- 
nua. 

E habitantenan y e trafico cu 
ta haci uzo di e caminda aki 
cu ta conecta cu high way 
mester tene cuenta cu den 
futuro, no lo bay tin conex- 
ion mas cu e high way. Tur 
tin cu bay custumbra ora di 
yega casnan of unda cu nan 
mester bay, lo tin di haci uzo 
di e caminda cu ta core patras 
cu ta yega na e mesun des- 
tino. 

Den futuro no lo conecta 
cu high way mas 


E caminda di santo di Jong 
Fellow cu hopi hende con- 
oce, e caminda aki lo wordo 
cera. Den futuro e caminda 
aki no lo haya conexion mas 
cu high way. “Desde awor 
caba cuminsa custumbra pa 
por yega e luganan ey, bo 
tin di yega di otro banda di e 
luga. Bo mester yega di Bar- 
cadera of bo tin di yega for di 
Sabana Grandi,” e ta indica. 
Tin habitante ta biba riba e 
caya ey, pero nan por yega di 
otro banda. Nan no ta keda 
di yega nan cas. Nan tin cu 
custumbra pasa e caminda 
patras pa asina nan por yega 
cas.Q 

Fundacion Alzeimer Aruba 

Recorda mi 


E tema di e aña aki pa e Luna Mundial di Al- 
zheimer ta “Recorda mi”. Nos ta entusiasma 
tur hende rond mundo pa siña reconoce e se- 
ñalnan cu ta indica e degeneracion cognitivo 
di tipo Alzheimer. 

Sinembargo nos no ta lubida e sernan keri cu ya 
ta biba cu e malesa aki y tampoco esunnan cu ya 
a fayece door di e sufrimento aki. E impacto di e 
campaña “Recorda mi” ta creciendo, sinembargo e 
stigmacion y e mal informacion di e malesa aki ta 
un problema mundial. 

Si abo ta bibando of cuida un persona cu ta 
sufri di un malesa of trastorno di e tipo Al- 
zheimer: 

Corda cu bo no ta bo so. Maske ainda no tin cura 
pa e malesa aki, ta posibel pa biba cu e malesa, bus- 
cando ayudo y apoyo cerca bo famia, amigonan, 
dokter, trahadonan social, profesionalnan den sa- 
lubridad, y di instancianan cu conocemento di e 
malesa y trastorno di e tipo Alzheimer. 

Bo tin derecho di sinti bo mes podera, scucha y di 
wordo trata como e persona cu bo ta. 

Si bo ta un cuidado di un persona cu e malesa 
aki: 

Corda cu cuida un persona ta un reto. Sinembargo, 
ta bira mas facil si bo ta cuida bo mes tambe, cuida 
bo necesidadnan di bo salud fisica y mental, log- 
rando asina e bienestar di bo mes y di e persona cu 
bo ta cuida. 

Como sociedad: 

Corda cu esunnan cu ta biba cu e malesa aki y nan 
cuidadonan por sinti nan mes isola, pues nos mes- 
ter haci mas esfuerso pa deal cu e stigmacion. Co- 
munidadnan Amigo cu responsabilidad comuni- 
tario ta estableciendo nan mes pa educa hende riba 
e conocemento di e malesa aki pa asina crea un red 
di sosten mas fuerte den comunidad pa e person- 
anan cu e malesa aki, nan famia y nan cuidadonan. 

Como individuo: 

Corda cu hibando un estilo di bida saludabel, por 
reduci e riesgonan di desaroya un degeneracion 
cognitivo mas despues den bida. E regla general ta; 
“loke ta bon pa e curason, ta bon pa e cerebro”, 


pues tur dos, e curason y e cerebro, mester wordo 
cuida hopi bon cu nutricion balansa y cu eherci- 
cio regular, fisicamente y mental. Pues ta necesario 
pa haci actividadnan simpel cu bo por haci diari- 
amente. 

Como gobierno: 

Corda cu desaroyo di un plan nacional pa cu e 
malesa di degeneracion cognitivo tipo Alzheim- 
er lo yuda Aruba enfrenta e impacto creciente di 
e cantidad y di e gastonan relaciona cu e malesa 
aki. E plannan aki lo yuda conscientisa y educa nos 
comunidad riba e tereno di e malesa aki y asina 
mehora acceso na: diagnostica, trato, guia, cuido y 
promove un miho calidad di bida pa e personanan 
cu trastorno cognitivo di origen neuro degenera- 
cion di e tipo Alzheimer. 

Kico ta Degeneracion Cognitivo? 

Degeneracion Cognitivo ta un manera pa describi 
cualkier condicion, cu durante tempo, ta causa 
deterioro di diferente funcionnan celebral (cog- 
nitivo) manera memoria, pensamento, reconoci- 
mento, lenguahe, planeamento y personalidad, etc. 
E malesanan di e tipo Alzheimer ta representa un 
50-60% di e casonan di degeneracion cognitivo. 
Otro tiponan di degeneracion cognitivo ta encera 
entre otro: e tipo di malesa di degeneracion di 
origen ‘Vascular’(stroke, derame celebral),tipo di 
‘Curpa di Lewy’ y tipo Tronto- Temporal’. 

Mayoria di e tiponan di Degeneracion Cognitivo 
(y neuronal) tin sintomanan similar, por ehempel: 

• Perdida di memoria 

• Problema cu pensamento y planeamento 

• Dificultad cu e lenguahe 

• Fayo di reconoce persona y obhetonan 

• Un cambio di personalidad 

Cada 3 seconde un persona na mundo ta desaroya 
un tipo di malesa di degeneracion cognitivo di e 
tipo Alzheimer. 

Pa 2050 e cantidad lo triplifica compara cu awe y 
esaki lo haci e malesa aki un di malesanan den sa- 
lubridad mas significante den siglo 21. 

Alzheimer’s Disease International 

Alzheimer’s Disease International (ADI), e federa- 



cion internacional de organisacionnan di Alzheim- 
er rond mundo su rol principal ta pa fortalece e 
organisacionnan di Alzheimer na nivel mundial, 
di manera cu nan por sostene e necesidadnan di e 
persona cu e malesa y su cuidadonan y famianan. 

Dia Mundial di Alzheimer 

21 di September ta e Luna Mundial di Alzheimer, 
un campaña internacional pa crea consciencia y pa 
reta e stigmacion. Cada aña mas pais ta participa y 
asina mas y mas e consciencia ta creciendo. 
September t a e tempo di accion, un movemento 
global y uni pa accion y cambio, pero tambe e ta un 
tempo pa reflexiona riba e impacto di e malesa di 
Degeneracion Cognitivo tipo Alzheimer, un male- 
sa cu a lo largo ta afecta mas y mas hende. 

Fundacion Alzheimer Aruba 

Fundacion Alzheimer Aruba desde 2003 ta pro- 
vee comunidad di Aruba consulta den cuido di e 
persona cu trastorno of problema di memoria en 
general y ta duna informacion y guia con anda cu 
comportacion relata na un of otro malesa neuro 
cognitivo di tipo Alzheimer. 

Pa mas informacion, consulta, guia na cas por co- 

munica cu Fundacion Alzheimer Aruba (F.A.A). 

Telefon: 280 8416 of manda bo e-mail na: alzheim- 

eraruba@gmail.com 

Website: www.alzheimer-aruba.org 

Malesa Di Tipo Alzheimer Ta Asunto Di Nos 

Tur!Q 


CasMarie 

Demencia: Importancia di actividad ! 




<DISORIENTED 

BEWILDERED 


II 


CasMarie ta organisa su 
siguiente Dementie Café 
CasMarie riba diahuebs 


24 di september proximo. 
Durante e anochi aki nos 
lo tin 2 charla sumamente 


interesante. 

Nos lo combersa cu e tera- 
pista di actividad Sra. Sue- 
Ann Heinze tocante e rason 
dicon ta asina importante pa 
(re)activa persona cu demen- 
cia. Sra. Heinze lo duna hopi 
tip tambe di diferente tipo di 
actividad cu por brinda. Nos 
ta cera e anochi cu un entrev- 
ista tocante e importancia di 
brinda sosten na famia. Sra. 
Gyseth Nuesch, psicologo na 
CasMarie lo toca e tema aki y 
informa nos tambe tocante e 
servicionan cu CasMarie tin 
special pa famia. 

Mundialmente e sindroma 
di demencia ta wordo mira 
como un di e causa di mas sig- 
nificante di crisis den sector 
social y sector di salubridad. 


Ta wordo premira cu pa aña 
2050 e cantidad di persona 
cu demencia lo aumenta mas 
cu 3 bes e cantidad actual. Na 
Aruba e cantidad di persona 
cu demencia tambe ta y lo 
sigui aumenta. E sindroma di 
demencia ta trece cun’e entre 
otro cambio permanente den 
e celebro, cambio den actitud 
y funcionamento di e perso- 
na. Un malesa di celebro cu 
ta progresivo y na fmal ter- 
minal. Remedi no tin pa para 
e malesa aki. Si ta conseha pa 
mantene e persona lo mas 
activo posibel. Ta recomenda 
pa stimula actividad fisico, 
social y mental. 

Tardi of trempan cualkier di 
nos por haya nos mes con- 
fronta cu e dificultadnan aki, 
sea den nos seno familiar... 


of cerca nos mes. Pa esey no 
perde e anochi di informa- 
cion aki dia 24 di september 
2015 cuminsando pa 7’or di 
anochi te cu 9’or na CasMa- 
rie, Savaneta 532-A. E tema 
lo ta di “Importancia di ac- 
tividad & sosten na famia.” 

Pa mas informacion por 
tuma contacto cu CasMarie 
na telefon 569-6910. Tambe 
por bishita nos pagina di 
Facebook Dementie Café 
CasMarie of nos website 
www.casmarie.com. Si bo 
persona ta desea di contribui 
cu un donacion esaki por li- 
bremente via nos cuenta di 
banco RBC 42.68.288 Pasa 
libremente, experencia, scu- 
cha y combersa. Ban haci un 

diferencia. Hunto 

nos lo lograQ 

Premier Whiteman cerca Papa 
Francisco na Roma 


DEN HAAG - Premier di 
Corsou, Dr. Ben White- 
man recientemente ta- 
bata presente durante dje 
audiencia publico di papa, 
riba Sint Pietersplein den 
ciudad Vaticano. E prome 
minister tabata compaña 
pa minister Plenipoten- 
ciario di Corsou, Mar- 


velyne Wiels, obispo di 
Willemstad, Monseigneur 
Luis Secco S.D.B. y pas- 
toor Curtis Meris. 

Tur diaranson Papa ta tene 
na Roma, un encuentro pu- 
blico riba Sint Pietersplein. 
Esaki ta pa duna posibilidad 
na peregrino y bishitantenan 
oportunidad pa mira Papa y 


pa ricibi bendicion aposto- 
lico. 

Despues dje audiencia pu- 
blico, e premier di Corsou 
tabatin un encuentro priva 
cu Papa Francisco. Prome 
Minister Whiteman y su de- 
legacion despues a haya un 
guia den entre otro e museo 
di Vaticano. □ 



Gerrit Schotte ta bay basha abou riba benta di edificio di Marriott 


WILLEMSTAD - Lider di MFK Gerrit 
Schotte a anuncia cu e ta bay basha abou riba 
benta di edificio di Hotel Marriott e siman 
aki. 

Segun Schotte, Gobierno y e coalicion actual ta 
nenga benta di 30 miyon florin pa edificio di Mar- 
riott Hotel y ta aproba benta pa 25 miyon florin cu 
grupo amigo. “5 miyon florin ta keda sin drenta 
den caha di gobierno pa acomoda grupo amigo di 
Minister Jardim y coalicion y ta cera Hotel pa 14 
luna”, asina Schotte ta bisa. 

Schotte ta bisa cu despues cu a denuncia un biaha 
mas publicamente (16 di augustus) ultimo con e 
gobierno actual ta scoge pa bende propiedadnan di 
pueblo na prijs barata cu grupo amigo of cu di un 
manera of otro ta beneficia esunnan gobernando e 
pais actualmente, nos ta haya nos obliga di denun- 
cia e accionnan aki publicamente. 

“MFK lo comparti tur informacion relevante na e 
benta aki cu pueblo y tambe medionan di prensa. 
Mester tene cuenta tambe cu preguntanan (17 di 



augustus) di parlamentarionan no ta wordo con- 
testa pa e gobierno actual, y peticionnan pa reunion 
(20 di augustus) over di temanan grave y urgente 
cu sigur ta afecta integridad di esunnan gobernan- 


do no ta wordo yama y presidente di parlamento ta 
obstrui yamamento di e reunionnan aki denter di 
14 dia”, asina e dirigente politico ta bisa. 

Segun Schotte, no a keda nada otro pa fraccion di 
MFK yama un rueda di prensa y comparti y de- 
nuncia cu pruebanan/documentonan ya den nos 
man con ta horta pa di 3 biaha cu e mesun proyecto 
Sonesta awe Marriott pueblo di Corsou y ta buta 
na peliger e mas di 250 trahadonan di Marriott Ho- 
tel nan trabou na peliger. 

“Diamars awor lo tin un rueda di prensa pa 2’or 
di merdia mirando cu Parlamento ta secuestra y 
e trabou parlamentario ya no ta cana manera den 
cualke democracia na mundo lo a tuma luga. Scu- 
cha y wak pa bo mes con e gobierno actual ta horta 
henter un comunidad mientras nan ta tilda otro di 
corupcion administrativo, horta y robo mientras 
36 luna largo esaki ta tumando luga den diferente 
proyecto grandi cu proteccion di husticia cu ta tapa 
su wowonan pa cuida esunnan gobernando”, asina 
Schotte ta bisaQ 


Vice Versa cu su lema Dune, Tume. 

Tume, Dune 


WILLEMSTAD - Grupo 
Vice Versa a presenta su 
diseño pa Carnaval 2016. 
Ta di tantisimo grupo cu 
den e ultimo dianan ta 
presenta loke nan lo pre- 
senta cun’e den loke ta 
pinta di bira un actividad 


hopi bunita den 2016. 

E cantidad di grupo tambe 
ta creciendo, impulso pa 
e decision di Gobierno pa 
hinca carnaval 2016 den man 
di Coridja Stars, dirigi pa 
Corinne Djaoen-Genaro. 


E presentacion di Spponz 
tabata bon bishita y taba- 
tin bon ambiente pa mira di 
cerca loke un di e gruponan 
grandi di 2016 lo presenta. 
E totalidad sigur tabata hopi 
bon acaba y colorido, manera 
e potretnan ta indica.Q 



A haya curpa sin bida den 
un cas na Rozendaal 

E caso ta bou di investigacion. 



WILLEMSTAD - Polis a ricibi notificacion di 
homber cu no ta duna señal di bida den un cas. 

Mesora a bay pa investiga e caso y na yegada a topa un per- 
sona di sexo masculino morto den e cas. Dokter di polis y 
tambe recherche a wordo pone mesora na altura . 

Polis no por a bisa e kico e causa di e morto por ta. Nan 
ta pendiente di resultadonan di autopsia pa determina 
esaki.Q 

Denuncia Hulanda awor no tin sentido 


WILLEMSTAD - Partido PAIS 
no ta kere cu denuncia Hulanda 
awor tin sentido. Asina lider di e 
partido Alex Rosaria ta bisa. 

Rosaria na nomber di e partido ta 
bisa, cu el a tuma nota cu un mayo- 
ria den parlamento na Corsou a bay 
di acuerdo pa denuncia Hulanda, 
pasobra e gobierno Hulandes ainda 
no a bay di acuerdo cu e comision di 
diputa. Pa memoria ta bon pa bisa cu 
Partido PAIS ta un di e poco nan cu 
a bay contra di e decision di e mayo- 
ria pa denuncia Hulanda. Prome cu 
drenta den esaki ta bon pa menciona 
cu Partido PAIS ta na fabor di un 
manera pa atende cu desputa denter 
di Reino, pasobra e manera cu cos 
ta actualmente no ta bon i e no ta 
democratico. Esaki pasobra ora tin 
un despota den Reino, no tin ningun 
instancia imparcial, independiente cu 
por tuma un decision final. 

“A pesar cu nos tin basta aña ta discuti 
e tema aki, nunca antes un di e part- 
nernan den Reino a pone e puntonan 
di salida pa un comision di disputa 
riba papel. Partido PAIS a presenta 
na mei 2015 un proyecto di ley tit- 
ula ‘Rijkswet geschillenbeslechting’. 
Basa riba e proposicion di ley aki 
Corsou, Aruba y Sint Maarten a bay 
di acuerdo cu e tres (3) punto di sali- 
da cu a keda discuti e aña aki entre di 
e comisionnan di Reino di Corsou, 
Aruba, Sint Maarten y Hulanda. Tur 
a bay di acuerdo cu esaki. A pesar di 
e acuerdo aki, e gobiernonan di tur 
cuater (4) partner den Reino ainda 
no a bay yega na acuerdo. 

A negosha, pero no a yega ainda. Pa 
algun partido Politico esaki ta ra- 
son pa denuncia Hulanda anti Na- 


cionnan Uni. PAIS ta kere cu prin- 
cipalmente en bista cu ta e aña aki 
numa pa prome biaha a pone pun- 
tonan riba papel, ta mucho tempran 
pa yega na e conclusion cu mester 
bay haci denuncia. Nos ta kere den 
e poder di negociacion y conviccion 
di nos hendenan pa na mesa yega na 
un acuerdo. Menasa no ta yuda. Anto 


nos tin historia nos banda pa dem- 
ostra esaki. Na 1948 delegacionnan 
di Surnam, Antia Hulandes y Hu- 
landa a bin hunto na Den Haag pa e 
prome Conferencia di Mesa Rondo 
(RTC). 

E tema tabata autonomia. Delegacion 
di Corsou tabata encabesa pa nos es- 
tadista di mas grandi, mr. dr. Moises 
Frumencio da Costa Gomez (Partido 


Catolico Romano di Corsou). Mien- 
tras e miembronan di e RTC tabata 
reuni intensivamente pa trata na yega 
na un acuerdo, e delegacion di Antia 
Hulandes a mira con dos miembro 
srs. Jonckheer y van der Meer (am- 
bos di Partido Demokrat) a baha bay 
Corsou y laga sobra di e delegacion 
atras. Nan tabata haya cu e negocia- 


cionnan no tabata bay cu e velocidad 
cu nan tabata desea. 

Na nan yegada na Corsou nan a con- 
voca un reunion di protesta y a dicidi 
eyden di denuncia Hulanda dor di 
manda un telegram pa Nacionnan 
Uni y Union Pan Americano (locual 
despues a bira Organisacion di Esta- 
donan Americano, OEA). 

Pa loke ta trata e protesta contra di 


Hulanda nada no a sali afo. Pa loke ta 
trata Union Pan Americano, e tema 
a bin dilanti durante di un reunion 
di e organisacion riba 30 maart 1948 
na Bogotá, Colombia. No a yega na 
ningun resolucion pa sombra ob- 
viamente e organisacion aki no kier 
a toca e tema specifico pero a opta 
pa papia di colonialismo den henter 
nos hemisferio en general. Locual si 
e telegram di protesta tabatin como 
consecuencia ta cu durante e reunion 
ya menciona e delegacion di Ven- 
ezuela a trece un serie di argumento 
dilanti pakico e islanan Aruba, Bo- 
neiro y Corsou mester pertenece na 
Venezuela principalmente en bista di 
e ‘relacion daña entre di Antia Hu- 
landes y Hulanda (manera Jonckheer 
y van der Meer a menciona den nan 
telegram). 

Pues Venezuela a trata na probecha 
pa den un posibel pleito cu Hulanda, 
e probecha y trata di haci e islanan 
ABC, teritorio Venezolano. (dr. A. 
Kasteel, De Staatkundige Ontwikkel- 
ing der Nederlandse Antillen, 1956). 
Mientras tanto e delegacion di An- 
tia Hulandes, bou di presidencia di 
Doctor da Costa Gomez, a keda Hu- 
landa y a sigui negosha. No a haya tur 
locual kier a haya durante di e prome 
RTC, pero a logra cu Hulanda a bay 
di acuerdo pa prome biaha bin cu 
un College voor Algemeen Bestu- 
ur (CAB) pa reemplasa e Colonial 
Bestuur. No ta tur cos a keda logra 
durante di e Prome RTC, pero nego- 
ciacionnan a sigui consecuentemente 
y na 1951 a logra autonomia interno 
parcial cu despues a keda ratifica na 
1954. A logra na mesa y no via di me- 
nasa y denuncia, asina e partido ta 

bisa.Q 



Proyecto pa pone camaranan di siguridad a cuminsa den Punda 


WILLEMSTAD - E proceso a 
cuminsa pa pone e camaranan 
di siguridad den Punda. Ta trata 
di e proyecto multi miyonario 
cu minister di Husticia, Nelson 



Navarro a presenta despues di 
negociacionnan quo e compania 
Chines Inspur. Tabatin un de- 
bate fuerte riba e proyecto, pero 
finalmente un mayoria den par- 
lamento a duna su bendicion na 
e proyecto aki. No obstante esey, 
entre otro parti di oposicion a 
keda cu pregunta. 

Tabata warda luz berde pa asina ehe- 
cuta e proyecto. Aunke ta algun si- 
man caba cu a aproba e proyecto, 
awor numa e prome indicacionnan 
presenta cu lo bay instala e camara na 
diferente sitio. Un di e aspectonan cu 
a tene cuenta cun’e ta cu den e caso 
aki a tene cuenta cu a caba di drecha 
caya y alseranan di Punda. Poniendo 
e infrastructura for di awor aki ta evi- 
ta cu mester bolbe bay kibra caya. 
Tabatin informacion cu e proyecto 
lo pone presion riba e sistema di In- 
ternet di Corsou y cu lo no tin sufi- 
ciente “plataforma” pa alcapara tur e 
camaranan. Te con leu esey ta cuadra 
no ta masha cla como cu ni e minister 
ni e compania ta duna informacion 
riba e proyecto aki. 

A tuma nota cu a pone e infrastruc- 
tura pa e proyecto dilanti Penha, na 



altura di barconan di fruta y tambe 
caminda antes tabata Antraco. A 
pone uno tambe na altura di e palabra 
Dushi na Wilhelminaplein. Minister 


Navarro a anuncia den parlamento 
cu e camaranan, cu ta 80 den e prome 
fase, den Centro di Ciudad (Punda y 
Otrobanda) y zona di turismo.Q 

Tanaka tin lesion na hamstring, lo no 
hunga contra Blue Jays 



NEW YORK - Masahiro 
Tanaka tin un lesion na su 
hamstring drechi y lo no 
por hunga e siman aki pa 
Yankees, den e serie cru- 
cial na Toronto. 


E pitcher a keda lesiona ora 
cu el a core bay primera base 
diabierna, despues di a co- 
necta un toke contra Mets na 
Citi Field. E1 a picha 5 inning 
mas, pero un MRI a revela e 
lesion diasabra. 


E ta un sla considerabel pa 
Yankees, kende ta spera cu 
Tanaka lo perde solamente 
un wega cu e mester picha. 
Ivan Nova a wordo hala pa 
picha na luga di Tanaka di- 
aranson awo. 


Ultimamente Tanaka ta e 
miho pitcher habrido pa Yan- 
kees. E tin un record di 12-7 
cu un ERA di 3.38, incluyen- 
do 2-0 y un ERA di 0.56 den 
su ultimo 2 weganan contra 
Toronto.Q 


Liberty y Spark ta empata nan serie den playoffs di WNBA 



WASHINGTON (AP) - 
New York Liberty y Los 
Angeles Sparks tur 2 a 
forsa un di 3 wega deci- 
sivo den nan serienan di 
playoffs di WNBA, ora cu 
nan tur 2 a gana nan we- 
ganan na cas diadomingo. 

Tina Charles a anota 17 di su 
22 puntonan den di 3 kwart 
pa yuda Liberty derota Wash- 
ington Mystics 86-68, den 


semi fmal di Eastern Confer- 
ence, empatando e serie na 1. 
Candace Parker a anota 25 
punto pa lidera Sparks na un 
victoria contra Minnesota 
Lynx 81-71, tambe pa em- 
pata nan serie di semi fmal di 
Western Conference. 
Charles, kende tabatin sola- 
mente 5 punto den prome 
mita, a tuma control di e di 
3 kwart, anotando di tur ca- 
minda riba e cancha - in- 



cluyendo un tiro di 3 punto. 
E1 a yuda New York extende 
un bentaha di 7 punto cu nan 
tabatin na mita tempo, pa 18 
punto, pa ora cu nan a yega 
fin di e di 3 kwart. 

Tayler Hill a lidera Mystics 
cu 19 punto, anotando 6 tiro 
di 3 punto - 5 di nan den 
prome mita. 


Parker, mientrastanto, a an- 
ota 15 punto den di 2 kwart, 
anotando 5 di 7 tiro. E taba- 
tin 8 punto sigui durante un 
secuencia di 12 punto anota 
sin permiti niun contra, pa 
yuda Sparks tuma bentaha 
53-35 pa mita tempo. 

Ana Dabovic a añadi 18 pun- 


to pa Sparks, cual tabata mas 
cu el a anota den su carera, 
yudando su ekipo gana nan 
prome wega di playoff desde 
2013. 

Maya Moore a lidera Minne- 
sota cu 27 punto. 

Tur 2 wega decisivo lo wordo 
hunga diamars.Q 



Messi y Neymar ta lidera Barcelona na un victoria cu score 4-1 contra Levante 




MADRID (AP) - Lionel 
Messi a anota un par di 
gol y Neymar a añadi un, 
pa yuda Barcelona su re- 
cord keda perfecto e tem- 
porada aki den La Liga, 
cu un victoria cu score 
4-1 contra Levante diado- 


mingo. 

Marc Bartra tambe a anota 
un gol pa e campeonnan, 
cual a tene e bentaha na 2 
punto riba Real Madrid cu 
nan di 4 victoria consecutivo 
pa cuminsa temporada. 
Villareal y Celta Vigo tambe 


a gana diadomingo, pa yega 
10 punto, hunto cu Madrid. 
Barcelona a domina di co- 
mienso y por a gana pa un 
margen ma grandi na Camp 
Nou, si Messi no a faya su di 
2 pinalti di temporada den di 
2 mita.Q 

Oficial Nigeriano: 54 
morto den explosion 
na capital di estado 
Borno 


ABUJA, Nigeria (AP) - 
Miembronan di un grupo 
di defensa civil di Nige- 
ria a bisa cu un extrem- 
ista Islamico a mata por 
lo menos 54 hende, ora 
cu el a explota un bom 
na luganan yen di hende 
na Maiduguri, e capital 
di estado Borno, na parti 
noordoost. 

E miembro di defensa civil a 
insisti pa mantene su iden- 
tidad anonimo, pa miedo pa 
represaya di militarnan Ni- 
geriano, cual a wordo manda 


pa defende e pueblo. Nan a 
bisa cu 43 hende a muri den 
un atake riba un moskee y 
cu 11 hende a muri den un 
atake na un centro riba mer- 
cado. 

Niun grupo no a admiti di 
a ehecuta e atakenan, pero 
sospecho inicial a cay riba 
extremistanan Islamico di 
Boko Haram, cual a resorta 
pa e tacticanan ey, despues cu 
ehercito Nigeriano a tuma 
control di e teritorio cu ta- 
bata bou control di militan- 
tenan, bek.Q 



Homber Danes den corte pa warda genitalnan di muhe 


JOHANNESBURG (AP) 
- Un homber Danes a 
aparece den corte na 
Zuid Africa dialuna, pa 
warda 21 pida di genital 
femenino den saconan di 
plastic den su freezer. 

E1 a wordo acusa di asalto 
sexual, intimidacion y kibra 
Zuid Africa su leynan med- 
ico. Polis a bisa cu e homber 


lo keda deteni te su proximo 
aparicion den corte, cual lo ta 
dia 28 di september awo. 
Multitud pafo di corte a grita 
e homber - algun di nan a 
grit’e “Satanas!” - ora cu po- 
lis a compañ’e sali di corte. E 
homber a wordo identifica 
den corte como un homber 
di 63 aña, a pesar cu polis a 
bisa cu e tin 58 aña. 

E homber su casa a alerta au- 


toridadnan di e genitalnan 
cu e tabatin warda, y polis ta 
investigando te con leu e ta 
envolvi, segun e agente en- 
carga cu e investigacion. Mas 
trempan, polis a bisa cu un 
di e victimanan a report’e na 
polis. 

“E ta mutilacion di e parti in- 
timo di un muhe, el a corta 
nan y warda nan manera 
trofeo”, segun agente Lynda 


Steyn. 

“E tabata haciendo esaki pa 
basta tempo, pasobra un di e 
genitalnan tabatin e nomber 
di e muhe riba dje, e luga, Le- 
sotho, y tambe e aña, 2010”, 
el a bisa. 

Ta conoci cu e genitalnan ta 
di 21 diferente muhe. No 
ta conoci con e homber a 
comete e atakenan, ni si e 


victimanan ta bibo of morto. 
Polis ta pidi muhenan cu e 
homber a ataca pa bin dilanti. 
E homber a wordo aresta 
diahuebs ultimo na Bloem- 
fontein. Polis a bisa cu nan a 
descubri anestesia y otro her- 
mentnan medico den su cas. 
E ciudadano Danes ta doño 
di un tienda di arma na 
Bloemfontein, segun un cor- 
ant local, Volksblad.Q 


Ta premira cu obra di Van Gogh lo 
genera entre $50 pa $70 miyon 

na New York 


NEW YORK (AP) - Un 
obra di paisahe di Vin- 
cent van Gogh, crea un 
aña prome cu su morto, 
lo ta e obra principal na 
Sotheby’s su benta di arte 
moderno na New York. 

“Landscape Under a Stormy 
Sky” cu a wordo pinta na 
1889, ta ilustra un veld na 


Arles na parti zuid di Francia. 
Ta calcula cu e lo genera en- 
tre $50 pa $70 miyon. E sub- 
asta su record pa un obra di 
van Gogh ta $83.5 miyon. 
Aña pasa, Sootheby’s a bende 
un otro paisahe Arles di van 
Gogh, pa $66.3 miyon. 

E subasta di dia 5 di novem- 
ber awo, ta inclui un obra di 
Pablo Picasso tambe, “Nude 


With Crossed Legs.” E obra 
di pastel di 1903 a wordo crea 
durante e artista su periodo 
blauw. E tin un calculacion 
cu e lo genera entre $8 cu 
$12 miyon. 

E 2 obranan ta entre un gru- 
po di obra di fin di siglo 19 y 
comienso di siglo 20, di col- 
eccionistanan di Belgia Louis 
y Evelyn Franck.Q 

Lidernan di Colombia y Venezuela ta purba surpasa crisis 



BOGOTA, Colombia 
(AP) - E lidernan di Co- 
lombia y Venezuela ta 
biahando pa Ecuador di- 
aluna, den un esfuerso pa 
surpasa e crisis di frontera 
cu ta andando pa un luna 
largo, cu a paralisa com- 
ercio y movecion na fron- 
tera. 

President Juan Manuel San- 
tos a bisa cu su expectativa- 
nan ta masha abou, pa logra 
algo, despues cu Venezuela a 
deporta mas di 1500 Colom- 
biano y a cera tur punto di 


crusa entre e 2 paisnan. 
Mientrastanto, Nicolas 
Maduro di Venezuela a bisa 
cu e ta planea pa cumpra 12 
jet militar Rusiano. 

Maduro ta culpa gangnan di 
Colombia di contrabanda, 
cual e ta bisa a conduci na e 
scarsedad di productonan. 
Santos a bisa cu e scarsedad 
ta un resultado secundario 
di polisanan socialista cu a 
faya y a busca pa haya sosten 
internacional contra Venezu- 
ela, pa viola derechonan di e 
Colombianonan deporta.Q 


Tormenta Tropical Ida ta 
birando mas fuerte den 
Atlantico 

MLAMI (AP) - Tormenta Tropical Ida ta birando 
mas fuerte den Atlantico, pero e no ta menasa pa 
niun pais. 

Dialuna tormenta tabatin biento maximo sosteni di casi 
80km pa ora. U.S. National Hurricane Center a bisa cu ta 
premira cu e lo por bira mas fuerte dentro di mas o menos 
un dia sigui pa perdemento di forsa pa diaranson. 

Ida ta centra na mas o menos 1601km oost noordoost di 
noord Islanan Ariba y ta moviendo noord noordwest cer- 
ca di llkm pa ora. 

Mientrastanto, un depresion tropical ta treciendo awasero 
pisa mientras cu e ta moviendo direccion di tera di Paci- 
fico riba Mexico su Baja California Peninsula. 

E depresion su bientonan maximo sosteni ta cerca di 
56km pa ora. Ta pronostica cu e lo bira debil y cu e depre- 
sion lo degenera pa dialuna anochi.Q 


150 studiante malo na China despues di inhala huma 



BEIJING (AP) - Mas di 
150 studiante a bira malo 
na parti noordwest di 
China, despues di a in- 
hala huma di un mashin 
pa traha huma, durante 
un training di evacuacion, 
asina media di estado a 
reporta diadomingo. 

E huma a wordo uza pa haci 
e training di diabierna, na e 
scol secundario Yifu, mas 
realistico, pero e cantidad di 
huma genera tabata mucho 


hopi, segun e oficial a bisa. E1 
a bisa cu e training di diabi- 
erna tabata organisa pa e scol 
hunto cu Tianshui, e oficina 
di defensa aereo civil di e 
ciudad. 

Gansu Daily a reporta cu 
mas cu 150 studiante a rici- 
bi tratamento, cu kehonan 
manera tosamento, sacamen- 
to, keintura y sangramento 
den sistema digestivo. E1 a 
bisa cu 142 di e studiantenan 
tabata bou di observacion 
diasabra y cu 9 di nan, nan 



condicion ta serio. 
Ciudadnan na ful China, in- 
cluyendo Beijing y Shanghai 
a zona alarma diasabra, como 
parti di un dia anual di edu- 
cacion, pa trece conscientisa- 
cion pa defensa nacional. 

No tabata conoci si e train- 
ing tabata parti di esey of si 
sirenanan y encuentronan na 


ful e pais diabierna, tabata pa 
conmemora e di 84 aniversa- 
rio di e Incidente Mukden, 
cu a conduci na ocupacion 
Hapones di China su parti 
noordoost, y e invasion y 
conkista di gran parti di e 
pais. 

China ta halando hopi aten- 


cion na e agresion Hapones 
durante tempo di guera, awo 
cu e ta buscando pa inspira 
nacionalismo y enfatisa su 
rol den bringa contra Hapon 
durante Segunda Guera 
Mundial, cual nan ta sinti 
manera cu e no ta wordo 
reconoci suficiente pa pais- 
nan di West. □ 

Kiwanis Club ofPalm Beach: 

Builders Club of iuliana School a organisa un 
anochi festivo pa instala nan directiva nobo 


Kiwanis Palm Beach ta 
patrocina dos club di 
hubentud, esta Builders 
Club of Juliana School y 
Circle K of the University 
of Aruba. 

Builders Club ta parti di Juli- 
ana School MAVO y ta con- 
sisti di 35 miembro den e 
edad di 13 - 16 aña. E meta 
di Builders Club ta mescos 


cu esun di clubnan adulto di 
Kiwanis. Tur t’ey pa yuda co- 
munidad y muy en particular 
mucha chikito y hobennan 
entre 0-18 aña. Builders Club 
di Juliana school ta existi 19 
aña y semper tabata un club 
activo cu a organisa varios 
Proyecto pa aña pa recauda 
fondo y yuda esunnan den 
necesidad den nos comuni- 
dad. Nan proyecto opa recau- 


da fondo famoso ta un “car- 
wash” anual combina cu un 
benta di cuminda cu tin un 
record di entrada di net AWG 
3.500,= riba un diasabra. Tur 
e placa aki ta bay bek den co- 
munidad na proyectonan pa 
esunnan menos fortuna. 

Un Proyecto hopi conoci 
di Builders Club di Juliana 
school ta esun unda nan ta 
kies un cas di anciano y ta 



decora un sala den e cas y 
ta pasa un atardi ameno y 
agradabel cu nos grandinan 
cu baile, regalitos y un bebi- 
da. Mescos ta wordo haci un 
biaha pa aña pa muchanan na 


Casa Cuna of Imeldahof. 
Kiwanis Palm Beach ta desea 
su Builders Club di Juliana 
school hopi exito den futuro 
y hopi, pero hopi aña mas di 
existencia. 



Dijendrick Croes awor ta studia y hunga baseball na Florida 



Dijendrick Croes un ho- 
ben di apenas 18 aña a 
inicia su carera nobo na 
Broward College na Fort 
Lauderdale Florida. 

Despues di un try out cual a 


tuma luga na september 
2015 na Aruba e scoutnan di 
school a keda impresiona cu 
e batting speed y flexibilidad 
di mannan di Dijendrick 
Croes. Januari 2015 nan a 
pidi mayornan pa hiba Di- 


jendrick un biaha mas Fort 
Lauder Dale pa e practica cu 
e team y asina nan por haci 
un di dos evaluacion. 

Head Coach Ben Bizier 
despues di a reuni cu may- 
ornan di Dijendrick Croes a 
expresa su deseo pa por tin 
Dijendrick na school y den 
su team pa e proximo tem- 
porada esta desde Augustus 
en adelante y a ofrece Dijen- 
drick un beca. Dijendrick a 
regresa Aruba pa asina cum- 
insa cu su preparacionnan. 
Dijendrick Croes a biaha pa 
Puerto Rico pa hunga Latino 
Americano den Juni ultimo 
cu seleccion di Aruba y ey- 
nan scoutnan di Broward a 
bolbe evalua y Dijendrick ta 
resulta e miho batiado di se- 
leccion di Aruba y a cay den 
e top tres miho di henter e 


torneo. Dijendrick Croes a 
probecha di su unico opor- 
tunidad pa representa Aruba 
na Augustus recien den se- 
leccion di softball fast pitch 
na Bogota Colombia y aki a 
bolbe mustra su talento ter- 
minando cu 11 hit den 19 
turno di cual 5 doblete y un 
tripel y den e top 5 di henter 
e torneo. 

Final di Augustus Dijen- 
drick despues di a procesa su 
Visa 120 pa USA a raporta 
na Broward College . Aki- 
nan Dijendrick a ricibi desde 
e mesun dia 3 set di uniform 
completo pa asina inicia 
mesora cu practica. Sched- 
ule ta bay school mainta te 
130pm y tur merdia desde 
245pm pa 530pm tin train- 
ing cu henter e ekipo. Train- 
ing ta di un nivel hopi halto 


. Tur atleta mescos uniforma 
pa training y disciplina ta 
conta masha hopi. Mayor- 
nan por a aprecia e prome 
3 dianan di training. School 
tambe mientrastanto a ini- 
cia. Condicion ta cu hunga- 
do mester studia y haal bon 
punto y mester traha duro 
pa e team pa por mantene un 
di dos aña di beca. Diabierna 
ultimo Dijendrick Croes a 
hunga su prome wega cu 
Broward College y a bay di 
3-2 cu 2 RBI cual por cierto 
ambos bataso tabata doblete. 
Pues un bon inicio. Dijen- 
rick Croes ta yiu di Dilailah 
Croes Odor y Endy Croes 
unda mas cu claro ambos 
mayor y henter famia kier 
desea Dijendrick Croes hopi 
exito na USA y ohala por- 
tanan por keda habri pe. 


Celebracion 15 aña Parke Nacional Arikok 


Diadomingo 27 di sep- 
tember 2015 for di 9’or 
di mainta te cu 10’or di 
anochi, Parke Nacional 
Arikok ta recorda cu 15 
aña pasa pa prome biaha 
parke a ser reconoci ofi- 
cialmente na Aruba. 

Esaki lo ser celebra pa henter 
dia cuminsando for di 9.00 
di mainta na e centro di 
bishitante di Parke. 

E dia aki lo cuminsa cu un 
Speurtocht cu lo tuma luga 
for di Centro di bishitante pa 
Cunucu Arikok. Lo ta bay tin 


premionan hopi atractivo pa 
tur participante! Tambe tin 
tentnan di cuminda crioyo y 
artesania local. MC di dia ta 
bay ta den man di e Embaha- 
dor nobo di Parke Arikok cu 
ta maestro di Geografia Sr. 
Addonsito Croes. 

Como artistanan invita e dia 
aki ta bay tin DJ Agapito, Dj 
Gibi, Caha di Orgel Ale Wer- 
leman, Sr Ito Tromp, Grupo 
Melodia, Damita Cultural 
2015JuemyHernandez, 
Tipico Cadushi Largo, Hulk 
Rakesh Persaud, Grupo di 
Baile K2K, Grupo Fuente, 


Xenon Orfao, Grupo di 
baile Candylicious, Grupo 
Ear Plug y pa cera e Magno 
celebracion e grupo di mo- 
mento Tsunami. 

Pa 8.30 di anochi bou di guia 
di Jeremio Maduro & Crew 
ta tuma luga un momento 
unico cu ta e “WALKING 
2D MOON 2015”. Entra- 
da pa e dia aki ta comple- 
tamente gratis y pueblo di 
Aruba ta keda cordialmente 
invita pa bin celebra cu nos 
Parke Nacional Arikok su di 
tercer Lustro! 

MinisterDr. Alex Schwengle: 


Hospital lo provee resultado di ‘Investigacion di echonan’ den 1 luna 




ORANJESTAD- E re- 
union publico den Parla- 
mento tocante di e fayo 
cometi den planificacion 
di hospital pa cu e salanan 
di operacion a cuminsa 
for di luna di maart 2015. 

E tempo ey a schors e reunion 
despues di e di prome tanda 
pa Minister dr. Alex Schwen- 
gle pidi y haya informacion 
cu tabata haci falta tocante e 
fayo den decision cu ta haci 
cu e proyecto di renobacion 
y expansion di hospital ta 
costando mas di loke a wordo 
presupuesta. 

E reunion a wordo reanuda 
diabierna dia 18 di septem- 
ber, pero un biaha mas e 
president di Parlamento a 
schors e reunion como cu ta- 
bata falta informacion ainda. 
Parlamento e biaha aki a haci 
un peticion hopi cla y directo, 
esta pa ricibi for di Conseho 
di Supervision di Hospital e 
resultadonan di un ‘Inves- 
tigacion di echonan’ den un 
periodo maximo di cuater si- 


man. 

Consecuentemente, Minis- 
ter di Salud Publico, dr. Alex 
Schwengle a papia cu e presi- 
dent di Conseho di Supervi- 
sion, kende a laga sa cu esaki 
ta posibel y ya caba - for di 
prome cu a bay Parlamento 
bek - un destaho publico a 
tuma luga y a contrata un 
consehero cu lo cumpli cu e 
tarea aki. 

Minister Schwengle a splica 
cu despues di e di prome tan- 
da el a bolbe na Hunta di Di- 
rectiva y Conseho di Super- 
vision di hospital y a puntra 
nan bon cla ta dicon e salanan 
di operacion no a wordo in- 
clui den e proyecto. E man- 
datario a subraya cu e nunca a 
bisa, ni tampoco ta kere cu ta- 
batin malicia den esaki, pero 
cu e tabata un fout grave si y 
esun(nan) responsabel mes- 
ter asumi nan responsabili- 
dad pa e fout. 

“Ami si ta kere y mi a bisa mi 
opinion bon cla y raspa, cu 
ami si ta haya cu e maneho a 
faya,” Minister Schwengle a 
expresa. E1 a bisa cu e no ta 
contento cu e contestanan di 
Hunta di Directiva y ainda 
falta e contesta di Conseho di 
Supervision, cual awo lo bin 
den forma di un investiga- 
cion di echonan. 

E1 a agrega cu no ta kier nan 
no kier, pero cu e Conseho 
di Supervision tin asina hopi 
reto cu nan no por haci tur cos 
pareu. Absolutamente no tin 
intencion pa falta Parlamento 
respet, Minister Schwengle a 
remarca. E1 a bisa cu “al con- 
trario, si ta un Minister cu 
ta gusta contesta Parlamento 
hopi lihe y al caso, mi ta sigur 
cu ta mi persona”. 


E Minister a bisa cu no ta 
solamente importante y den 
esaki e ta kere cu Bikker tin 
rason, cu e no tin cuestion 
di un persecucion personal, 
pero pe e ta bay si pa un per- 
secucion di e funcion. E1 a 
splica cu tin hopi falta di dis- 
ciplina den e top di maneho 
na hospital y tur hende mes- 
ter siña carga nan responsabi- 
lidad. 

E falta di disciplina den e top 
y falta di responsabilisacion 
por refleha den e personal 
riba tur nivel, pasobra si no 
tin consecuencia pa e top den 
asunto di un decision eroneo 
e personal por bay haci nan 
trabao menos bon of “laks” 
cu e conviccion cu no tin 
consecuencia pa nan tam- 
poco, Minister Schwengle a 
splica. E1 a añadi cu su preo- 
cupacion ta cu esaki por bira 
un ehempel pa henter e or- 
ganisacion. Tur hende mes- 


ter realisa cu cualkier lider 
den un funcion di ehempel 
mester carga responsabilidad 
pa y consecuencianan di nan 
foutnan. 

Minister Schwengle a conclui 
cu a base di e investigacion di 
echo mester tuma e pasonan 
necesario pa evita cu foutnan 
ta pasa atrobe den futuro y 
pa siña e top di maneho den 


hospital cu nan mester nan 
responsabilidad. E1 a bisa cu e 
no ta duda cu Conseho di Su- 
pervision ta haciendo un bon 
trabao, y en general e ta traha 
bon cu nan. Loke ta un punto 
di discusion cu frecuencia ta 
e falta di rapidez den tuma 
decisionnan, pues e tabla di 
tempo, pero e ta considera 
esey como parti di e dinamica 
di trabao. Q 


Nobena na Honor di San Francisco di Asis 


Un Invitacion cordial na 
tur nos Parokianonan , 
Scolnan, Gobernantenan, 


Miembronan di Plan 
Pastoral 2015 y Aruba en 
General, pa participa na 


e nobena mas importante 
di nos Parokia. Ruman- 
nan ban reflexiona riba 
San Francisco su oracion, 
awor cu tin tanto guera, 
malesa, pobresa y asina 
tiki AMOR. 

Oracion di San Francisco 
di Asis 

Señor, haci mi un instru- 
mento di bo Paz.... 

Laga mi trece amor, caminda 
tin odio; 

Laga mi trece pordon, camin- 
da tin pleito; 

Laga mi trece union, caminda 
tin desunion; 

Laga mi trece berdad, camin- 
da tin eror; 


Laga mi trece speransa, ca- 
minda tin desesperacion; 
Laga mi trece claridad, ca- 
minda tin scuridad; 

Laga mi trece legria, caminda 
tin tristeza Señor; 

Haci mi busca mas tanto pa 
consola cu pa ser 
consola; mas tanto pa com- 
pronde, cu pa ser 
comprendi; mas tanto pa sti- 

ma, cu pa ser stima. 

pasobra ta dunando cu nos ta 
ricibi, ta pordonando cu nos 
ta haya pordon, 
y ta muriendo cu nos ta nace 
pa bida eterno Amen. 

E nobena na honor di San 
Francisco di Asis Patrono 


di Parokia di Oranjestad ta 
cuminsa, diabierna 25 sep- 
tember pa 6:00pm 
Dia 26, 27, y 28 di Septem- 
ber pa 5:45 P.M. lo bay tin 
un triduo na honor di San 
Miguel Arcangel Patrono di 
Congregacion di e Pastoor- 
nan di e Ordo di San Miguel 
Arcangel. 

Fiesta Solem di San Fran- 
cisco lo wordo Celebra pa 
Monseigneur Luis Antonio 
Secco y con - celebra pa nos 
Pastoornan dia diadomingo 
4 october,10’or di mainta. 
Lo tin un procesion cu lo sali 
9:30 A.M. di Centro Educa- 
tivo Cristian.Q 

Reino Hulandes den discusion pa introduci 
One-Stop Screening entre islanan y Hulanda 


Representantenan di Avia- 
cion Civil conhuntamente 
cu Aeropuerto di Corsou, 
Boneiro, Sint Maarten y 
Aruba recientemente a 
reuni pa discuti posibili- 


dad pa introduccion di un 
sistema yama One-Stop 
Security, entre e islanan di 
Reino Hulandes. 

One-Stop Security ta encera 


reconocimento di maneho di 
siguridad entre e islanan. Di 
e forma aki asina un vuelo cu 
tuma luga entre Corsou, Bo- 
neiro, Sint Maarten y Aruba, 
na momento di aterisahe 



henter, e proceso di siguridad 
di e pais origen di e vuelo ta 
e keda reconoci y no mester 
ripiti esaki nobo. Cu otro 
palabra pasaheronan lo tin e 
posibilidad pa drenta areanan 
restringi na aeropuerto di- 
rectamente despues desem- 
barca e avion sin tin nodi pasa 
dor di henter e proceso di 
siguridad un biaha mas. 

E lo facilita transito di pasa- 
heronan entre paisnan cu ta 
firma e acuerdo den forma di 


un Memorandum of Under- 
standing. Durante e reunion 
a discuti e posibilidad tambe 
pa considera di inclui otro 
paisnan manera Hulanda y 
Merca. 

E ekipo cu ta trahando riba 
e proyecto importante aki 
ta cla pa sigui cu e proceso 
y percura pa tur rekisitonan 
necesario pa tin One-Stop 
Security ta concretisa y cla 
pa implementa den luna di 
maart 2016. Q 


Presentacion y demostracion di un ‘Algae research Facility’ na Hulanda 


WAGENINGEN - Prome 
Minister tabata diasabra 
ultimo di bishita na un 
centro di ‘research’ na 
Wageningen. E centro cu 
ta wordo administra pa 
‘Wageningen University 
and Research’ (Wagenin- 
gen RU) ta un facilidad cu 
ta enfoca riba e ciencia y 
tecnologia relata na cum- 
inda saludabel y tambe 
condicionnan di biba sa- 
ludabel. 

Na e ocasion aki Prome Min- 
ister a haya un presentacion 


interesante y splicacion di e 
trabounan cu tin ta tuman- 
do luga cu alga. E topico aki 
ta uno cu a haya hopi pub- 
licidad e ultimo simannan, 
particularmente relaciona cu 
reapertura di refmeria na San 
Nicolas. 

E idea basico tras di esaki ta 
cu apertura di refmeria ta 
trece cun’e tambe gas da- 
ñino pa medio ambiente. E 
intencion ta pa cuminsa un 
cooperacion entre e operador 
nobo di e refmeria y exper- 
tonan riba procesamento di 


e gas haciendo uzo di alga cu 
por reduci e cantidad di gas 
dañino den nos aire signifi- 
cantemente. Esaki por haci 
cu refmamento di petroleo 
na Aruba por bira menos da- 
ñino pa nos medio ambiente. 

Un di e cientificonan encarga 
cu e trabounan na Wagenin- 
gen RU ta dr. Ir. Dirinde 
Kleinegris y a splica cu e tra- 
bounan ta un cooperacion 
entre Universidad di Ve- 
rona (Italia), Universidad di 
Wageningen y TNO cu por 
cierto tin un filial na Aruba. 



Dr. Kleingris a splica cu un 
parti importante di e inves- 
tigacion ta pa determina cua 
ta e tipo di productonan por 
produci haciendo uzo di al- 
ganan. Por pensa entre otro 
riba bio-diesel, pero tambe 


un variedad grandi di pro- 
ductonan basico pa diferente 
tipo di industria, manera cos- 
metico y alimenticio. 

Un otro parti importante 
ta con pa produci alga di un 
manera mas eficiente cu ta 
posibel. Q 

Minister di Enseñansa , Michelle Hooyboer-Winklaar: 

Hulanda a prohibi uza M eindtoets” como unico factor pa drenta HAVOAWO 



ORANJESTAD- Minister 
di Enseñansa, Michelle 
Hooyboer-Winklaar a 
tuma nota di un comu- 
nicado publica door di 
SMOA/Rector di Colegio 
Arubano y a reacciona 
riba e cantidad di ponen- 
cia y declaracionnan rela- 
ciona cu studiantenan di 
MAVO y studiantenan di 
scolnan basico. 

M Nos por a lesa un cantidad di 
dato, acusacionnan y "school 
shaming" cu a tuma luga 
den nan comunicado. Tristo 
si cu ningun caminda den e 
comunicado di SMOA/Rec- 
tor di Colegio nan ta papia 
riba kico nan lo haci pa yuda 
studiantenan cu nan presta- 
cion na nan scol ni tampoco 
ta admiti cu e test cu ta duna 
studiantenan pa por drenta 
Colegio no ta un "predictor" 
di exito ni na Colegio, ni pa 
Enseñansa Superior", asina e 
mandatario a splica. 

Minister Michelle Hooy- 
boer-Winklaar ta mustra riba 
e siguiente hecho nan tocante 
e "toets" di Colegio: 

1. E test ta consisti di 2 area 
so, Rekenen y Nederlands 
y no ta evalua capacidadnan 
completo di un mucha. 


2. Colegio mes ta desaroya 
e toets cu muchanan di 6de 
klas mester traha si kier dren- 
ta IIAVO/VWO. 

3. Colegio mes ta determina 
su exigencia y norma, por 
ehempel cuanto punto mes- 
ter tin minimo pa pasa e toets. 

4. Colegio ta tuma e mo- 
mento di prueba di e “toets” 
como 100% determinacion 
si ta drenta Colegio y no ta 
considera e mucha su resulta- 
donan di 6 aña na scol basico, 
ni e conseho cu ta bin for di 
e scol. 

5. Si un mucha score hopi 


bon pa Rekenen, por ehemp- 
el un 9, pero e score mas abou 
pa Nederlands, por ehempel 
un 5, e mucha NO ta dren- 
ta Colegio bou di e condi- 
cionnan cu SMOA a stipula. 
Di e resultadonan di ultimo 
e añanan a constata hopi caso 
asina, unda muchanan cu ta 
fuerte den e area di matemat- 
ica, pero menos fuerte den 
idioma Hulandes, ta wordo 
forsa pa bay MAVO. 

6. Ni Departamento di exa- 
men, ni Inspeccion ta envolvi 
den e desaroyo di e test, ni 
tampoco den e control riba e 


calidad di e test. 

Desde aña escolar 2014-2015, 
Hulanda a prohibi pa uza e 
toets aki pa conta pa 100% 
factor cu ta determina si un 
studiante ta drenta HAVO/ 
VWO of no. Loke a sali na 
cla, y constata pa organi- 
sacionnan cu ta representa 
scolnan mes, ta cu e testnan 
aki no ta e miho "voorspeller" 
di un alumno su exito na 
scol, mientras cu e conseho 
di e scolnan si ta. 

M Loke ta straña mi ta cu e Rec- 
tor nobo di Colegio a caba di 
bin for di Hulanda unda el 


a traha na un HAVO-VWO. 
E mester ta consciente di e 
reglanan na Hulanda cu no ta 
permiti loke e kier haci aki na 
Aruba. Den su comunicado e 
ta compara e cantidad di stu- 
diante cu ta drenta HAVO- 
VWO for di scolnan basico 
insinuando cu studiantenan 
na Hulanda ta presta miho cu 
esunnan di Aruba. Pero clara- 
mente e no ta comparando cu 
un situacion similar. Si kier 
compara, anto e ora mester 
splica tambe di biaha cu na 
Hulanda mas mucha ta dren- 
ta como cu nan evaluacion 
ta mas amplio y mas husto, 
tumando den consideracion 
full e trayectorio di e mucha 
su record academico", Min- 
ister Hooyboer-Winklaar a 
bisa. 

Mi ta spera cu SMOA y Rec- 
tor di Colegio Arubano asu- 
mi nan responsabilidad como 
educadornan pa no solamente 
sigui "cherry pick" loke nan 
ta considera e miho studi- 
antenan, sino pa haci loke ta 
wordo subsidia pa haci y esey 
ta educa tur mucha cu tin e 
gana y e cu tin e potencial pa 
siña. Esey ta nan mandato di 
Gobierno di Aruba, Parla- 
mento di Aruba y di Pueblo 
di Aruba cu ta fmancia e scol 
100 %. □ 


Aruba Tourism Authority: 

Doug Lansky orador principal den cuadro di Dia Internacional di Turismo 



ORANJESTAD- Tur aña 
Aruba Tourism Authority 
(A.T.A.) hunto cu Min- 
isterio di Turismo ta or- 
ganisa un evento pa tur 
su socionan como tambe 
tur studiantenan den e 
mundo den turismo, esaki 
pa conmemora Dia Inter- 
nacional di Turismo cual 
ta wordo celebra mundi- 
almente dia 27 di septem- 


ber, segun United Nations 
World Tourism Organiza- 
tion U.N.W.T.O. 

E aña aki. A.T.A. a scoge 
como orador principal e autor 
y experto den biahe y turismo 
Doug Lansky. Doug Lansky 
lo ta orador durante e evento 
aki, cual na Aruba lo wordo 
celebra dia 23 di september. 
E tema di su presentacion ta 
‘Destination Marketing to 
Improve the Visitor Experi- 
ence and Marketing in the 
New Tourism Landscape’. 
Ademas, A.T.A.na su turno 
lo presenta e plannan y obhe- 
tivonan pa cu Aruba su tur- 
ismo pa 2016. 

Doug Lansky ta un Mericano 
cu ta bibando den exterior y a 
biaha pa mas di 120 pais den 
e ultimo 20 añanan. E ta au- 
tor di 10 buki, cual ta inclui 
tres publicacion pa Lonely 
Planet y tres buki pa Rough 
Rides. Ademas, e tabatin pa 
cinco aña largo un columna 
semanal sindica cu tabata 
wordo publica den mas di 


40 corant. E tabata anfitrion 
di un programa na Travel 
Channel y tabata coresponsal 
pa e programa Sawy Traveler 
di Public Radio. 

Mas recien, Doug Lansky a 
traha como redactor di desti- 
nacion y columnista pa Skift. 
Doug ta conoci tambe pa 
su trabao cu National Geo- 
graphic Traveler, Reader’s 
Digest, Esquire, Men’s Jour- 
nal, The Guardian, National 
Geographic Adventure y 
Huffmgton Post. 

Di su experiencia enorme 
den e mundo di biahe, Doug 
Lansky a lansa un carera tam- 
be como orador y a duna pre- 
sentacionnan na mas di 100 
diferente universidad mun- 
dialmente, na e sede principal 
di National Geographic y pa 
World Tourism Organiza- 
tion di Nacionnan Uni. E ta 
activo tambe como orador 
na eventonan corporativo y 
pa cuater aña consecutivo e 
tabata un di e oradornan cu 
mas a haci un impacto na 


I.T.B. Berlin. 

Cu Doug Lansky como ora- 
dor principal na e evento 
aki, A.T.A. tin confiansa cu 
e evento lo sirbi pa informa, 


como alavez motiva y inspira. 

Pa mas informacion tocante 
Doug Lansky, bishita www. 
douglansky.com. □ 

TEDxAruba: 


Preparacionnan ya caba a cuminsa y tur hende envolvi ta entusiasma 



Entusiasmo y expectativa- 
nan ta halto y preparacion 
nan ta den full swing pa 
loke ta e evento historico 
aki, e prome TEDx den 
Caribe, TEDxAruba ‘Is- 
land of Sustainable Solu- 
tions’. 

TEDxAruba ta bay ta un 
evento local cu ta reuni un 
audiencia pa comparti un 
experiencia similar cu TED. 
Durante TEDxAruba ora- 
dornan ta wordo combina pa 
stimula un discusion profun- 
do y conecta cu otro. 

Preparacionnan ya caba a 
cuminsa y tur hende en- 
volvi ta entusiasma pa loke 
ta TEDxAruba. Por informa 
cu preparacionnan pa trans- 
forma Cas di Cultura ta den 
proceso. E oradonan inter- 
nacional ta yegando Aruba y 
ta masha entusiasma pa trece 


nan ideanan innovativo y 
sostenibel dilanti riba e topi- 
conan di tecnologia, educa- 
cion y diseño. Goody bags 
nan tambe a wordo yena pa 
asina cada persona cu atende 
TEDxAruba por ricibi un 
obsekio chikito di tanto e 
organisacion di TEDxAruba 
como tambe e partnernan di 
e evento. TEDxAruba kier a 
gradici cada sponsor y esun- 
nan envolvi cu a suministra 
e materialnan aki pa e goody 
bags. 

Durante TEDxAruba lo tin 
tambe full un programa mu- 
sical. TEDxAruba ta suma- 
mente contento pa por tin 
Micheal Lampe como e per- 
sona cu lo bay ta encarga cu 
henter e programa musical. 
Por informa cu durante e 
weekend ya caba e prepara- 
cion y training cu Datapanic 
a cuminsa pa asina garantisa 


cu e publico lo experiencia 
un entretenimento unico. 

Ta importante pa informa cu 
e registracion adelanta pa 
TEDxAruba lo bay ta dia 21 
y 22 di september 2015 na 
Cas di Cultura di 6:00pm pa 
8:00pm. Ta invita tur hende 
pa pasa busca nan badges nan 
of si esunnan cu kier ticket 
ainda por bin libremente 
anto cumpra esaki riba e dos 
dianan aki. 

Bin y experiencia e tremendo 
evento aki cu ta TEDxAruba 
y bin cu un mente habri pa 
por ricibi e ideanan innova- 
tivo y sostenibel cu cada ora- 
dor lo trece dilanti. Bini uno 
y bini tur dia 23 di september 
2015 di 6:00pm pa ll:30pm 
na Cas di Cultura. Pa mas in- 
formacion y ticket subi nos 
website www.tedxaruba.com 
of yama nos na 588-7075.Q 



Digicel Aruba y TEDx: 

Vision mutuo pa yega na innovacion 

sostenibel 


ORANJESTAD- E siman 
aki ta e siman culminante 
di e conferencia TEDEX 
Aruba cua lo tuma luga 
den Cas di Cultura. Digi- 
cel Aruba ta e partner den 
telecomunicacion pa e 
evento prestigioso aki. Un 
di e metanan, cu Digicel 
como partner, ta pa haci 
di Aruba y TEDx Aruba 
e plataforma di internet 
lider den Caribe. 

E relacion di partner entre 
Digicel y TEDx ta basa riba 
un vision mutuo pa yega na 
innovacion sostenibel y crea 
negoshi nobo. Hunto nan lo 
trece mas eficiencia y idean- 
an pa companianan chikito, 
mediano y grandi na Aruba y 
den exterior. Esaki ta pa crea 
mas eficiencia y tambe trans- 
miti ideanan nobo y innova- 
tivo na negoshinan, esunnan 
cu ta participa na e conferen- 


cia, esta empresario pero mas 
cu tur otro e hubentud cu ta 
nos futuro, por tin un bista di 
e tecnologia existente y cera 
conoci cu loke ta e futuro di 
esaki. 

TEDx ta un organisacion cu 
ta creciendo rond mundo 
y ta ofrece nan siguidonan 
e opcion pa sigui e presen- 
tacionnan “live” pa medio di 
Internet. Pa realisa e trans- 
misionnan aki, e eventonan 
mester por conta riba un con- 
exion stabiel y fuerte y esaki 
ta loke Digicel ta ofrece y haci 
posibel na Aruba pa e confer- 
encia cu un duracion di dos 
dia. 

E conectividad stabiel y 
fuerte di Digicel lo haci po- 
sibel pa esunnan na Miami, 
New York, Santiago de Chile, 
Toronto, San Fransisco, Para- 
maribo, Vancouver, Buenos 


Aires, Ottowa, Port of 
Spain, Panama City y 
San Jose participa acti- 
vamente den e confer- 
encia aki. 

Digicel lo tin un 
“photo booth” y lo ta 
un di companianan 
anfitrion di e “Innova- 
tion Lab” durante di 
e conferencia. Un di 
productonan clave cu 
Digicel ta showcase ta 
nan solucionnan moderno pa 
negoshi cu ta hopi popular 
actualmente. 

Como un di proveedornan 
mas grandi di ICT den Ca- 
ribe, Digicel ta ofrece tambe 
mas solucionnan ICT cu ta 
disponibel caba pa compa- 
nianan na Aruba, cu nan lo 
demostra e productonan aki 
prome y durante di e con- 
ferencia. E compania di mer- 
cadeo y comunicacion Trend 


Media ya caba a haci uzo di e 
plataforma di Digicel pa asina 
opera un “landing page” cu 
nan a crea durante Aruba In- 
spiration Week. 

E pagina aki lo provee infor- 
macion y tur detaye relaciona 
na TEDx y otro actividadnan 
durante di Aruba Inspiration 
Week. Y e tabata un exito 
grandi. 

Digicel ta satisfecho y or- 
guyoso di por ta un partner 


clave den e desaroyo di even- 
to y conferencianan manera 
TEDx, y lo sigui contribui 
na desaroyonan positivo cu 
ta inspira y motiva miembro- 
nan di e comunidad Arubano 
pa traha na nan propio desar- 
oyo y contribui na nan dushi 
pais. 


TEDx y Digicel Aruba ta 
spera bo cu un idea innova- 
tivo na Cas di Cultura dia 23 
di september proximolQ 


Seferino Tromp: 

Invitacion pa e celebracion na honor di Pader Pio 


Diaranson dia 23 di Sep- 
tember 2015 e grupo di 
oracion The Voice of Jesus 
ta bay celebra e Fiesta na 
honor di Pader Pio di Pi- 
etrelcina na Koyari. 


Esaki lo cuminsa pa 7.20 di 
anochi cu un Santo Rosario 
riba e tereno bendiciona y pa 
8.00 pm lo cuminsa cu ora- 
cionnan y cantonan y Valerie 
lo ta presente hunto cu nos. 
Tambe lo bay tin un triduo na 


su honor cuminsando for di 
Diadomingo dia 20 di Sep- 
tember 2015 y esaki lo ter- 
mina Diamars dia 22 di Sep- 
tember 2015, tur dia pa 7.30 
di anochi na Koyari. 

P’esey un invitacion ta bay pa 


un y tur y muy specialmente 
na e fiel devotonan di Pader 
Pio pa bini celebra hunto cu 
nos e bunita fiesta na honor 
di San Pio di Pietrelcina di 
Italia. Esaki lo bira un gran 
anochi cuminsando cu un 


procesion chikito y despues 
nos ta habri e anochi ey cu 
oracionnan y canticanan spe- 
cial dedica na San Pio. 

Tur hende ta cordialmente 
invita pa asisti na e fiesta aki 
na Koyari.Q 












DIAMARS 22 SEPTEMBER 2015 


IflCLASIFICADO 

Pone dasificado den 
e secshon eki? 

Bui r ifcN* www.arubáCfeaL 
com/pap/u^scf/logiiri 

Co mpte r lp m€ ff te gratist 


Mucha 

Stroller pa baby. lOOguilders 7478815 
5616062. (QuickCode) 

Mi tin un baby carrier pa bende yama 
na 5622848 Afl 100. (Quick Code 
014495) 

Auto & Acesorio 

Nissan 300 zx 1986 std ,v6 den hopi 
bon condicion Celk 568-4748 (Quick 
code 015696) 

Ta bende pickup 2009 tipo van,color 
blanco,diesel,automatico,cu airco, 
den bon condicion 
cel 7443974 (Quick code 015688) 

Ta bende 4 Rim cu taira aluminium 
, di frontier, den super bon condi- 
cion. Afl 1400. 7322718 (Quick code 
06425) 

Bo luznan di auto ta mustra geel? Tur 
esaki por causa bo visibilidad lo ta 
menos bon ariba caminda y ta laga bo 
auto mustra bieu. Yama nos na 593- 
0315 pa mas informacion. 

(Quick code 012718) 

Ta bende un Hyundai Tucson den 
super bon condicion, gasolin, auto- 
matico, airco, sientanan semper cu 


seat cover cuida, fully loaded. Pa mas 
informacion yama na 593-0315. Afl 
15500. 

(Quick code 012717) 

Volkswagen golf 1999 bon condicion 
Prijs ta discutibel pa mas informacion 
wpp 5926634. Afl 4500. (Quick code 
015680) 

Ta bende: 5 Rim pa Jeep, size 15, 5 
bolts. Prijs Afls 150.00. Yama 593 
6301 Afl 150 (Quickcode 015692) 


Cas & Decoracion 

Tereno .na necesidad di un pida tere- 
no erfpacht of tereno propio mas lihe 
cu posibel entre afl 10.000 pa 30.000 
(gratis miho). Preferiblemente pabou 
di brug pero lo considera tur camin- 
da. 

Si un hende sa di of tin un tereno 
erfpacht cu nan no ta uza, por fabor 
tuma contacto cu mi. Yama of what- 
sapp 747-8053 cu cualkier informa- 
cion. Danki di antemano. 

(Quick code 014585) 


Ta huur 7 camber pa studiante prijs pa 
camber fls.900 kamerling str. pa mas 
informacion yama 5932952. (Quick- 


code 014587) 

Cas 3 camber, 2 baño, cushina, com- 
edor, sala, schuur, pergola, gazebo, 
grill, piscina, cura ful rond. 116m2 
area di construccion y 487m2 tereno. 
cas na skina/...Bin cu un oferta real- 
istico y e cas por ta di bo. Taxatie Afl 
245.000. 2975670102 (Quick code 
02445) 

Ta bende a mi tin 2 stoel pa patio pa 
fls380. Afl 380. 5932952. (Quick 

code 014588) 

Buki & Oficina 

Bendiendo un 53ste druk bosatlas. 
Tuma contacto na 5611304. Afl 100. 
(Quick code 014591) 

Brommer & Bicicleta 

Ta Bende: Trekblanco model 4500 18 
inch female male motibo biahe mes- 
ter bay. Afl 650. 2977429740 (Quick 
code 014561) 

Ta bende: Cadena pa Road of MTB, 
KMCX10SL, plata. largura 116 links. 
Inclui missing link. Hollow pin, 
peso 252 grams. Pa Shimano, SRAM 
Campagnolo 9-10spd drive train. No 
ta den su paki original. Nobo, nobo. 


Prijs Afls 70,00. Yama 593 6301. 
(Quickcode 014577) 

Ta bende: Shimano XT Hydraulic 
Disc Brakes, dilanti y patras. Uza ma- 
sha poco y den excelente condicion. 
Prijs Afls 270,00. Yama 593 6301. 
(Quickcode 014579) 

Paña & Moda 
Varios 

Ta bende : Akona Wrsyuit Shorty 
3mm, pa scuba dive, snorkel y free 
dive. Colornan ta preto cu blauw pa 
hende homber y preto cu ros pa hen- 
de muhe. 

Tin size Small, Medium, Large y 
Xlarge. Nobo, nobo! Sambuya miho 
y mas confortabel, bin busca e wetsuit 
cu ta pas bo. Afls 135.00/. Yama 593 
6301. (Quickcode 015693) 

Ta bende un samsung Galaxy 6 Edge 
32 GB pearl white un locked nobo 
den su caha. Ganga: fl.1500,-. Pa mas 
info yama: 592-0967 (Quickcode 
014578) 

Producto Blanco & Electronica 

Ta bende Whirlpool dishwasher 
den bon condicion, solamente pa 
afl, 500,- pa mas informacion yama: 
5937050 (quickcode 014412).Q 


Nota di redaccion: 

Bon Dia Aruba cu Arubadeal.com a yega na un acuerdo di cooperacion. E acuerdo aki ta encera cu Bon Dia Aruba lo publica un seleccion di clasificado cu e 
compania ta ofrece. Esaki lo sali tur diamars y diabierna riba pagina B6. Cada clasificado cu wordo publica tin un Quick code. Cu e Quick code aki por bay 
riba e pagina www.arubadeal.com y aki ta pone e Quick code cu lo dirigi bo directamente na e clasificado unda cu bo por haya mas informacion y potret. Nos 
ta pidi nos lectornan pa tuma bon nota di esaki y di antemano nos kier gradici nos lectornan pa nan atencion special pe publicacion aki cu lo ta forma parti di 
nos corant. □ 



TheNewOdyssey 
Employment & Consultancv 


Nos ta duna servicio pa prome 
permiso, cambio di firma, 
renobashon di permiso, tramite 
Dimas, tramite di Labor, tramite 
di Ministernan, yena formulario, 
Visa, Matrimonio, Divorcio, 
traha carta, paspoort y hopi 
mas. Oficina Bernardstraat 
#114San Nicolas 
Tel: 563-1449/585-7665 


The New Odyssey 
Realtor + Rental 


Bo ta buscando cas pa huur of 
cumpra, tereno, eigendom of 
erfpacht pa cumpra, oficina of 
edificio na un bon prijs y den 
manera lihery profesional. 
Oficina Bernardstraat #114 
San Nicolas 

Tel: 585-7665/563-1449 
Oficina Bernhardstraat 113 


Hotel to G0. 


Columbus Straat #4 
Horario: 9’or AM - 7’or PM 
NON-STOP 

Nos tln muebles hopi 
barata, set di patio, cama, 
set di stoel, cortina, lampi y 
hopi mas. 

Tel: 585-9594 


Ihe New Odyssey 
Realtor+Rental 


Nos ta traha cas, apartment, 
renobo cas bieuw, instala 
gas, plomeria, pega tegels, 
ceramica, blafon, strootjes, 
sheetrock, lanta pos, verf cas, 
oficina, lanta cura di cas. 

Oficina Bernardstraat #114 

Tel: 585-7665/563-1449 


(S 

F A 

i 

l: 

FAVI FUNDACION 
CU VISION” ^ 

^ - —J 



IES Dl LANDAMINTO 


Experto den e ramo ta 
duna les priva di 
landamento 
(clases privados de 
natacion) 

baby - nino(as) adulto 
Pa mas informacion 

Tel: 594-9069 


PSYCHIC 


Psychic Cilla Born second 
sighted to reunites loved 
ones and bring happiness 
to you immediately 
All readings are 
confidential and all 
problems are solved 
individually 

Guaranteed Results USA 
817 584 3920 


























































PERSONAL GRATIS MAX 20 PALADRA - TA ACEPTA AVISO FOR 019 :OOAM * 4 : 00 PM 


TA HUUH 

Ta pida lereno pa pone 
Irailer, Pa mas infomna™ 

Tcl: 560-941$ 

TA HUUH 

AcwrlmerH grandi di 35«^ pa 
l of 2 p«rsona. »ia San 
Miguel, Nijorrj 
Pa mas inForrnacfon 
TeF: 592-2698 

TA Huun 

Apartafnento n a Pas 
■ChLquito #^23-E pp Afl 750,- 
+ deposito, 

Pa mas iñfonmarctón 

Tfll: 5GFMG-&1 

FOR HE.NT 

Two bedroonn house 
(Sáptembflr IJAréa 
Jabunbari (Park Curazon) 
FulLy Cumj&hed £ -gated 
StQÓO per month + 55S 
deposil. Contacl 734-4301 

TA HUUR 

Apertment fuii muetia 60m* 
i cemtwr. irmdui awa, cable. 
yas. exclusive oonante 
AJ1. 1200,- + dé-poEit tlr 
Añ 5G0 - Wayaca res?dence 
Tel: 592-9906 

TA BENDE 

Ganga y mds Qdnga, ora Uo 
cuiwpra 20 aaoo dr gordura dr 
Afl. 5,- pa un Nds ia enLrega 
nan Dferla di t di Aug ta dia 
16 Ayg. St. Marttw #12. 
Tol: 564-4456 

TA BENDE 

Un mese di 10 ddeneme 
wetfa marca Murray 
AJl 650,- Un bicicleta 7-6 
aña Afl. 550,- 
Pa mas inFarmac^ari 
TqI: 593-7366 


TA BENDE 

Eenmsnszsak dl secunrty, cu 
lur su papel updatc y co lic 
dflbé di UflasLirig pa rflumoñ 
bd pdr yama 0 mflndfl uh 
whalsapp, mobil. 

Pa mgg informaoofi 
TeJ: 60C-4543 


TA BENDE 

LFn Di iney Mus-cal Castlfl 
cryslal ball di Tnkle bell 
Afl. 100,- 1 gaflbel musical 
crysiñl ii'mfls ball Afl 75,- 
1 Goebel swinging X'mas 
liltieboy Ali 50 ,- 

Pa roas infonmaaon 

TdI: 560-8929 


TA BENDE 

Un Iransmission ps Toyola 
Camry 1996 ■ 2000 motor 6 
cyimder low mriage. 

Pfl mas infarmacñn 
TbI: 594-1355 


TA BENDE 

Sanio. piedra y grflniçt bon 
prifs, le coria rnela grflndi y 
chiduilo y o benta sush> afo 
Pa <nas iofof mscioo 

Tal: 562-2532 

TA BENDE 

SeI d i cflmfl, cpshi. lessenaflr 
ed; Afl 2.750,00 
Ps mas infofeisdon 
Telr 593-7933 

TA BENDE 

Un cama bunkcrbed f came 
riba flbaw. 

Pa mas informaciQri 

Tfll: 583-9703 


TA BENDE 

Un lur tipa di sanin. piedra y 
graoiet 1a oarlfl malfl chlquito 
y grencti y la l>ra sushi afo 
P3 mgs intorniacion 

Tfll: 562-2532 


TA BENDE 

Un flulD Nissan SenLra B1G. 
2006 pflAA 12.000,- 
Pfl mes informcicicfi 

Tcl: 562-6609 


TA BENDE 

1 Piana marcfl Baldwin 
1 Sanyo teleuision 27 inch 
1 dryar MayTag. 

Pa mas informflctorv 

Tel: 582-2571 

FOH SALE 

Lifelime ownership at Ls 
Cebsna one bedfoom Friday 
ciwcfc m Waok 29.30. 31 
Aft. 2000,- a waek or all 3 or 
Afl 5060,- Whazzap 
738-2628 


SERVlClO 

PUBLlCO 

Sra. Peruana ta oFrese 
servicia d' hasr cas limpi y 
larnbe strifcfl pflñfl 

Tel: 606-3726 

SERVICIO 

PUBL 1 CO 

ParaisD de RaSfls cuido 
pa hende grandi. 

Tfrl: 50 E ■9540' 566 ■266 Tt 
749-7935 


SERVfCIO 

PUBLÉCO 

Tg ofjflse tur lipo rji tJflben di 
elfrcLricdflnl Ta hasi 
instfllflcion. neparflcwr, 
konsluiting, breakcr 

Tel: 556-5025 


TA BENDE 

Jn sel di saia AD. 500,- 
1 stófff di 4 bumer Afl. 400.- 
1 Frigidaira chikitD A11. 500,- 
1 leleFdnAD. 100,- 
Pfl mfls InFormecian 
Tel: 694-0391 f S86-6167 

eE iJi■ ■>b■ ■ ■ ■ - -—jj ■■ muMmm —■ i ■ ii e■ ua- e 

TA BENDE 

Un cas na Sooocoroánan U25 
Taxabe Rapport 
Awg 27B.OOO, = 3 cambflr - 2 
bañe, sala, comfldor, cuihina, 
palip. Pnjs Afl 225-000,- 
SrlUfl cenlral den Ptflyfl. 
Tel: 593-0077 01593-0909 

TA BENDE 

Un 2 bOx y 2 cfllchon 
mnfllrimamat. Pe mas 
infarmacian. Tel: 641-1224 

wwm — — — ■ ■-■ 

TA BENDE 

Un frigtdaire cu un sloof. cesi 
nobo, un Tdavr&ion prijs 
ba rula. Pa mas informacifln 

Tal: 563-55GE 


TA BENDE 

Un cas grandi 120Qm cu 
espaciD na banda apart, 
banda di caminda grandi di 
Tanki Lcendert pa Oi'anj&slad 
bon pa nagmhi, flticma. 
dakCer. elc ebc. 

Tal: 56D-8929 

TA BENDE 

Cashi di pa?a pa paria 3 porta 
2.12cm x 92cm 1 portfl di 
flluminium. 1 mandolin 1 
cuarta. maLanan di fruta 
Pa mas iniarmacion 
Tel: 594-9QG9 


TA BENDE 

Bedlincr usa den perfacto 
condishon m Toycrta Hiinx 
Picku p Bed'iner usa den 
perfectfl condishfln pa ToycHfl 
HiluM Pickupl&STL'm 2W2 
singre cab icrgo 
Tal: 564-5242 

TA BENDE 

Milsubishi Lancer 2008, bon 
ççmdiaon, flulamatiç: $iç r cd 
na super bon pnjs. Vema 
anylime dia dia. 

Tal: 593-5915 


ICtasificadol 

MAX20 PALABRA 


SERVICIO 

PUBLICD 

Nos la yuda cu huiswerk 
guia den ambianta Familiar. 
Tel: 745-23D5 

SERVICIO 

PUBLICO 

Ta oorta mata cbikito y grandi 
y ia lira sushr aFfl. Tamhe ta 
bende santfl gmnist etc. ban 
pnjs. Tel: 562-2532 

SERVICIO 

PUBLICO 

Ta dunfl servick? pfl baófl y 
curda hendé yrandi fm Cui y 
tfliobe laba heridg. 

Pá ma& irfflrmaofln 
Tel: 74G-3306 


SEHVICIO 

FUE3LIGO 

Ta corta mata chikilo of 
grartdi y ta benta sushr afo y 
ta bflnde sanlo, piedra y 
granral na bon prijs.. 

Tel. 562-2532 


SEHVICIO 

PUBLICO 

Nos la yuda cu hus&werk 
guifi den am.bienie famiiiar. 
Tfll: 745-2305 


HASI CUHA LIMPI 

tfo-s ta chapi p«ki sushi y verf, 

bcn scrv.'DD na prijs barala. 
Tel: 561-4297 / 561-5179 


ssnvicio 

FUBLICO 

Nas ta hasi Eur sarlo di 
trabao di hardinero, corta 
mata flhapi, verl. 
florisErucbfln etc 
Tsl: 744-5803 


tlOIU FA SOLAMINTE All. 35,- Ft LlfKAYRIGIGI TUR OIA 10 COUAN PREFERI 

MAS CEFtCA Dl BO!! 


Yena aki bao e siguiente informacion: 


□ np Cis- 

□ CG&ranu na Tratuo. 

□ J VLl i5ar 10 ISiMdpfq <Hdtr| Ahfai BmI -g: ]]]•:>■ i 

□ Fcyj ArubO Banh ASDOKLIN' 

□ P W ÇUBQNUNE 

■J Ffrsnr^l nijgfkina Gi Bc>n CJii Anibi 

□ P-cirwdan 

□ Tlra t>n Cura 

□ $ Uuns D1 aña 


Telefoon 

Nofnbfrf CufTipltlD. 
Adittdl iMraiia:...._ 


Adnj-di Cdbwizi: 


Paqo Adelanfa: 


□ 3 Luria 


Puyj eu Crc-diE Cird. Mi pnFloña La tubsriii C.S.P N.V. |u d?biEA ml: 

O ViBJ □ □MaOfi-lW □DaWt-Card N„Y 


vama na leieiooa: 562-1800 of manda wla lax: 562-7044 www.liandlacani 

PANORAMA 


Cuerpo Policial ta adopta muchanan di Imeldahof 


ORANJESTAD- Tin un 
dicho hopi bieu cu ta bisa 
“It takes a village to raise 
a child”. Den spirito di e 
dicho aki y inspira pa e 
programa “My Brother’s 
Keeper” cu ta existi pa al- 
gun tempo caba den dife- 
rente Cuerpo di Polis na 
Merca, Cuerpo Policial 
di Aruba a dicidi di sim- 
bolicamente “adopta” e 
muchanan di Imeldahof. 

E programa ta hopi amplio 
di caracter y ta encera un 
contacto hopi estrecho cu e 
muchanan personalmente, 
cu ta inclui presentacionnan, 
momentonan cu agentenan 
policial ta bishita nan pa 
comparti un momento cu 
nan y duna nan conseho, 


esunnan mas cu tabata tin su 
impacto. Tin algun mucha 
cu expresa cu nan kier bira 
marinier tambe, el a agrega. 

Maurits Dijkhoff a bisa cu 
tur mucha cu ta biba na 
Imeldahof ta bay scol. Hopi 
a pasa den experiencianan 
hopi traumatico y tin ora 
esey ta influencia nan com- 
portacion. Mester papia cu 
nan hopi pa haci nan best na 
scol, pa yuda nan keda riba e 
bon caminda y Imeldahof ta 
contento di tin polis como 
un steun extra den esaki. 
Tambe e presentacionnan ta 
yuda hopi como cu e hoben- 
nan ta wak ehempel di con 
nan por desaroya positivo 
riba un cantidad di diferente 
nivel y tin un bon futuro. 






pero tambe bishitanan na 
scol y combersacionnan cu 
nan docentenan pa sigui nan 
progreso y desaroyo. 

Vocero di Cuerpo Policial, 
Lito Lacle y hunto cu Lili- 
ana Rasmijn ta entre e Polis- 
nan cu a lansa e proyecto aki 
seis luna pasa pa brinda guia, 
participa na nan educacion y 
motiva nan pa haci e miho 
decisionnan, scoge e bon ca- 
minda y realisa nan soñonan. 
Claro esey a bay hunto cu 
un grupo di otro Polisnan di 
varios departamento cu me- 
sora a mustra interes pa par- 
ticipa den e proyecto social 
aki. 

Imeldahof ta hopi contento 
cu e bunita relacion di part- 
ner aki. Maurits Dijkhoff ta 
un lider di grupo pa 18 aña 
caba na Imeldahof y a expre- 
sa cu e ta contento di por ta 
e persona di contacto pa cu 
e programa aki. E1 a splica 
cu e muchanan a haya hopi 
presentacion caba, entre otro 
di ambulance y un hoben 
artista di teatro y arte y esun 
aki cu Arumil, ta sigur entre 


Den cuadro di e proyecto aki, 
Moises Henriquez, kende 
Luitenant di Arumil, hunto 
cu entre otro un participante 
na e programa di Trayecto di 
Lormacion Social, a bishita e 
muchanan. Henriquez a ex- 
presa cu Arumil ta hopi con- 
sciente di con importante e ta 
pa e muchanan haya un guia 
for di mas hoben posibel pa 
nan bay y keda tambe riba e 
bon caminda. Mas jong bo 
cuminsa miho, el a subraya. 

Ta bon pa mustra nan for di 
ora cu nan ta chikito e ehem- 
pel di personanan cu ta bay 
bon den nan bida y tambe di 
personanan cu a haci cam- 
bionan den nan bida pa me- 
hora nan bida. Poniendo un 
enfasis riba e inspiracion pa 
keda riba bon caminda of 
cambia pa ta riba e bon ca- 
minda, un di e hobennan cu 
ta participa na e programa di 
Trayecto di Lormacion Social 
tambe a tene un presentacion 
pa e muchanan. 

Nan a papia cu e muchanan 
tocante disciplina, respet pa 
nan mes y pa otronan, con 


ta expresa nan mes cu respet, 
bon custumbernan manera 
contesta cu respet, yega na 
tempo y scucha di bo hefe. 

E presentacion no tabata sol- 
amente basa riba educacion, 
pero a contene un parti cu 
e muchanan a keda fascina 
cun’e, esta e trabao di Marin- 
ier mes, su training, kico e 
ta come ora e ta campando 


den mondi, ki ekipo tin den 
nan tas (“uitrusting”), y con 
pa camufla nan curpa den 
mondi. 

Lito Lacle a splica cu e proyec- 
to aki algo cu e agentenan di 
polis ta haci di nan curason. 
No solamente nan t’ey pa e 
muchanan na Imeldahof y 
ta organisa presentacionnan, 
pero nan ta bishita nan scol 


tambe. Durante di e bishita 
na scol nan ta sigui e pro- 
greso di e muchanan y ta pa- 
pia cu e docentenan tocante 
di nan prestacion na scol y 
nan comportacion. 

Tambe, si tin cualkier inci- 
dente cu e mucha na scol, 
nan ta bishita e scol pa yuda 
maneha e situacion. Esaki ta 
e trabao di un Big Brother y 
Big Sister. 

Ta cu hopi placer e miem- 
bronan di Cuerpo Policial ta 
haci di nan parti pa brinda e 
muchanan e miho oportuni- 
dadnan y instrumentonan y 
e un sosten pa nan por para 
mas fuerte den nan sapato. 

Cuerpo Policial kier, cu tem- 
po, expande riba e proyecto 
aki, cu awo ta inclui 31 mu- 
cha. Esaki ta un di ehem- 
pel bibo unda cu Polis ta 
contribui na e desaroyo di 
e comunidad y sociedad 
di Aruba, asina poniendo 
nan mes y na uniform, esta 
nan posicion den comu- 
nidad, na disposicion di nos 
hobennan vulnerabel. □ 

SOCIAL 


Empleadonan di Aruba Bank a haci test di oido 




Aruba Bank ta sigui sos- 
tene e organisacion den 
su esfuersonan pa consci- 
entisacion di nos comuni- 
dad despues di tabata un 
partner di FEPO durante 
di Feria Social 2015. 


FEPO ta traha riba tereno di 
inhabilidad auditivo. Clien- 
tenan di FEPO ta personanan 
cu un reto cu funcionamento 
di nan oido. 

Durante di un mainta ameno 
den Cantina di Aruba Bank 



na Camacuri, empleadonan a 
ricibi un presentacion di “het 
Gehoor”, cu ta relata infor- 
macion di e resultadonan di e 
prome ocho lunanan di e col- 
eccion di dato di cliente cu ta 
refleha e gruponan di edad y 
ta duna un bista riba e desar- 
oyo pa cu retonan y ki servi- 
cionan lo por ta necesario pa 
futuro na Aruba. 

Siman di Kibra Silencio ta 


programa pa dia 21 pa dia 26 
di september y durante di e 
siman aki ta ofreciendo test- 
nan di oido gratis na FEPO, 
en conexion cu esaki em- 
pleadonan a haya e oportuni- 
dad pa haci e test gratis. 

Aruba Bank ta curasha co- 
munidad pa controla e oido 
tempran pa asina tambe haya 
ayudo tempran. Problema cu 
oido ta haci comunicacion pa 


e persona mas y mas dificil 
y por trece otro tipo di reto- 
nan cun’e. Tin instancianan 
manera FEPO cu ta brinda 
sosten y ayudo na esunnan cu 
un problema di oido. 

Ta esencial pa acerca nan di 
biaha y na tempo pa asina 
sigura cu e calidad di bida 
di e persona cu problema di 
oido no ta bay atras y e por 
sigui disfruta di un bida dia- 
rio normal. □ 


YMCA ta gradici tur “YMCA celebrities” y comunidad di Aruba 

pa nan bunita contribucion 



ORANJESTAD- YMCA 
a organisa su di cinco 
Teleton anual diahuebs 
pasa y ta anuncia cu nan 
ta sumamente contento 
cu e bunita donacionnan 
cu nan a ricibi for di ne- 
goshinan y comunidad en 
general. For di algun cen 
pa algun mil florin, tur 
donacion ta wordo ricibi 
cu brasa habri pa asina 
YMCA por sigui ofrece su 
programanan social du- 
rante henter aña. 

E meta ta tur aña pa yega na 
100 mil florin. E aña aki e 


donacion mayoria tabata na 
“pledges” cu amigonan di 
YMCA a haci via di telefon pa 
cual awo YMCA ta cuminsa 
cu e fase di coleccion. 

E aña aki atrobe a conta cu e 
famoso ‘YMCA celebrities”, 
incluyendo personanan for 
di e ambientenan comercial, 
social y artistico di Aruba, cu 
a haci donacion di nan tempo 
pa yama nan red di amigo- 
nan, famia y contactonan di 
negoshi, motiva motivando 
nan pa haci un contribucion. 

Recientemente YMCA a 


añadi un programa mas na su 
pakete, unda cu nan ta manda 
un hoben pa un training den 
exterior pa fomenta habilidad 
di liderazgo, Nathalie Harms, 
kende ta dirigi e organisacion, 
a splica. 

E hoben ta bolbe y ta trece 
ideanan nobo pa program- 
anan social innovativo, por 
ehempel cu ta envolve de- 
porte, pa asina sigui amplia 
e programanan di YMCA cu 
tin un impacto social. 

E entrenamento ta pues ben- 
eficioso tanto pa e hoben mes 
como pa e personanan cu ta 


haci di uzo di YMCA. E pro- 
grama aki ta sigui na 2016. 

YMCA ta sigui inverti den 
nan desaroyo como lider y 
ta duna mas tools y hunto 
cu YMCA Internacional ta 
sigui manda e hobennan aki 
cursonan avansa riba tereno 
di deporte y liderazgo den 
exterior. Poniendo enfasis 
riba balornan y normanan di 
YMCA. 

Harms a splica cu den e 
siguiente lunanan e program- 
anan di YMCA ta sigui mane- 
ra tur aña, cu un evento di 


clausura di aña y shownan pa 
mayornan di muchanan cu ta 
participa na programanan di 
YMCA pa nan wak kico nan 
yiunan a siña. 

Na 2015 YMCA a organisa 
un convencion tambe na mei 
y nan ta hopi orguyoso cu e 
resultado di esaki y lo tin esey 
tambe riba nan programa pa 
2016. 

YMCA ta gradici tur e celeb- 
ridadnan, comunidad di Aru- 
ba y amigonan fiel di YMCA 
pa nan entusiasmo, coopera- 
cion y nan donacionnan. □ 

Fraccion di MEP: 

Mike Eman a demostra un biaha mas cu e no por cu presion mas! 


ORANJESTAD - Ora 
bo sinta pensa kico Mike 
Eman ta haciendo den ul- 
timo simannan bo ta reali- 
sa, cu ya e no ta trahando 
pa Aruba mas. Ariba cus- 
tia y placa di pueblo, Mike 
Eman ta profilando su mes 
y trahando un nomber in- 
ternacional pa su mes. 

Esaki pasobra Mike Eman 
tambe ta consciente cu su 
tempo den politica ta pasando 
y cu aki na Aruba casi ningun 


hende ta ker’e mas y cu dia e 
bay for di politica ta den exte- 
rior so e por bay traha, paso- 
bra na Aruba mes su credibi- 
lidad ta ZERO. 

E por bay traha kisas den 
cualkier organisacion inter- 
nacional cu por uza su fanta- 
sianan y papiamento bunita 
ariba plataforma mundial of 
regional. Kisas pa un Carbon 
War Room mes, of hasta Hu- 
landa lo por duna su persona 
un trabou como embahador 


di Reino un caminda. 

Pasobra loke e mester papia 
di dje mes y cu ta importante 
pa tur pais e no ta papia ariba 
dje ora e ta profila den ex- 
terior. Dicon e no ta conta 
nan na Hulanda cu awe su 
mal maneho a conduci cu 
nos debe nacional a redobla? 
Y cu Aruba tin e mesun sta- 
tus cu Grecia pa loke ta nos 
situacion di debe y crisis fi- 
nanciero. Cu e desempleo ta 
halto, enseñansa den deca- 
dencia, cuido di salud malo, y 


un pobresa halto. Pa no papia 
di nivel di criminalidad mes. 
Tur dia tin turista ta wordo 
horta y atraca akinan y nada 
ta wordo haci. En corto: con 
malo calidad di bida a bira 
desde cu Mike Eman ta den 
gobierno! 

A bira tempo pa desenmas- 
cara Mike Eman internacio- 
nalmente tambe unda cu e 
bai, pasobra aki na Aruba nin- 
gun hende no ta ker’e mas. 
Na Hulanda. Na Nacionnan 


Uni. Na otro planeta mes si 
mester. Nos mester denuncia 
cu Aruba su minister presi- 
dente su cabes no ta mucho 
bon. Cu en bes di atende cu e 
menasa di aumento di BBO, 
e ta core subi avion pa mas 
di dos siman, gastando alre- 
dedor di 50 mil florin pa dia 
hunto cu henter su delega- 
cion, incluyendo su miem- 
bro di prensa, anto laga Aruba 
pa su cuenta. Ta kico nos tin 
na un hende asina? Net, net 
nada!Q 


Evelyn Wever- Croes (MEP): 

IMSAN mester bira un hospital 



ORANJESTAD - Durante 
un reunion publico den 
Parlamento diabierna ul- 
timo, Evelyn Wever-Croes, 
lider di Fraccion di MEP, a 
boga pa hiba cuido med- 
ico mas cerca di e pash- 
ent. Lider di MEP a splica 
den su discurso cu den e 
ultimo dianan aki e frac- 
cion aki ta den pueblo, ta 
scucha e dolor di pueblo, 
y no cera den Parlamento 
den airco. 

“Nos ta bishita institutonan 
manera Banco Central, cu 
nos a mira cu AVP tambe a 
core bishita. Nos a bishita 
scolnan, manera Domincus 
College cu ta celebrando 
100 anda di existencia. Nos 
a bishita IMSAN tambe, y 
sinceramente mi a sali di IM- 
SAN sintiendo un orguyo 
grandi di ta forma parti di e 
partido cu tabata tin e vision 
pa bin cu un centro medico 
na San Nicolas, manera IM- 
SAN. Ta duel mi di mira con 


pa capricho politico 
a boicotia e proyec- 
to, pero mi ta mas 
determina cu nunca 
pa duna San Nico- 
las su hospital. 

Actualmente e facil- 
idadnan di IMSAN 
ta wordo uza pa mas 
o menos 60% so, y 
e demas 40% ta 
den estado bastante 
avansa pa wordo 
tuma den uzo y 
asina desaroya IM- 
SAN den un hospi- 
tal pa San Nicolas. 

Ta un inversion rel- 
ativamente chikito 
mester pa por logra 
esaki. 

IMSAN a presenta un plan 
pa habri e salanan di op- 
eracion na IMSAN, y asina 
alivia e lista di espera cu tin 
pa operacionnan senciyo, cu 
lo por tuma luga na IMSAN. 
Pasobra e realidad ta cu actu- 


almente un pashent mester 
warda hopi pa por wordo op- 
era pa falta di sala di opera- 
cion na Aruba, y algun hasta 
ta biaha bay den exterior pa 
haci e operacion. 

IMSAN a presenta su plan 
tambe pa un centro oncologi- 
co, cual lo significa un alivio 


considerabel cerca 
e pashentnan y nan 
famia, cu den e caso 
ey no mester haci 
tratamento/radiacion 
mas den exterior. 
Ami a pasa aden cu 
famianan hopi cerca 
mester a keda hopi 
tempo na Colombia 
pa radiacion, y ohala 
nos por trece alivio 
den bida di e pash- 
entnan cu cancer, y 
nan famia. 

Tur e proyectonan aki 
cu IMSAN kier ehe- 
cuta ta sumamente 
necesario pa e comu- 
nidad di San Nicolas, 
Brazil, Pos Chikito y 
Savaneta y lo mehora cuido 
di salud considerablemente, 
pero ta pendiente ainda di 
aprobacion di gobierno. 

P’esey nos fraccion a entrega 
un mocion den reunion pu- 
blico dia 18 di september ul- 
timo, pa urgi Minister encar- 


ga cu Salubridad pa haci tur 
lo posibel pa realisa e proyec- 
tonan aki, y pa duna San 
Nicolas, Brazil, Pos Chikito y 
Savaneta su hospital. Nos ta 
sostene e plannan di IMSAN 
pa bin cu sala di operacion y 
centro pa trata Cancer, y nos 
ta spera cu e minister aki por 
pone capricho politico un 
banda, y pensa den bienestar 
di nos pueblo, specialmente 
di nos pueblo di pariba di 
brug. 

Mi ta spera tambe cu demas 
parlamentarionan no sigui 
boicotia e centro aki, y pa 
specialmente e parlamen- 
tarionan di AVP realisa cu e 
pueblo di San Nicolas, Bra- 
zil, Savaneta y Pos Chikito 
tambe merece un miho cuido 
medico, y un cuido medico 
mas cerca di cas. 

Ami ta mas determina cu 
nunca pa pariba di brug haya 
su hospital”, Evelyn Wever- 
Croes a duna di conoce. □ 


Evelyn Wever-Croes (MEP) 

Proyecto di hospital ta hole na corupcion 


ORANJESTAD - Segun e 
lider di MEP, parlamento 
por a evita hopi problema 
y hopi placa di pueblo si 
a yama e reunion aki na 
tempo. Pero awor cu a 
tarda asina tanto ta haci e 
mayoria den parlamento 
complice den e corupcion 
na hospital! 

E proyecto ta hole na corup- 
cion, pa varios motibo, pero 
e lider di MEP a enfoca riba 
e aspectonan mas serio cu a 
tuma luga den e oferta di e 
proyecto: (1) A scoge esun 
cu a ofrece e prijs mas halto, 


40 miyon mas halto, (2) A 
scoge esun cu a claim pa co- 
bra ‘meerwerk’, (3) A scoge 
esun cu menos experiencia, 
y menos capacidad. Acaso ta 
pasobra e compania aki ta un 
compania amigo di e gobi- 
erno aki? 

Nos a compronde tambe cu 
coordinadornan di prome 
minister a pidi un comision 
basta grandi den e proyecto. 
Nos a compronde cu hen- 
denan a cambia nan score 
despues bou di presion. Nos 
a mira cu a duna e proyecto 


na esun cu a bid mas halto, 
esun cu a cobra meerwerk y 
esun cu menos experiencia. 
Un locura total. 

No tin logica. Y p’esey nos ta 
exigi un investigacion. Nos 
meta ta pa tene un encuesta 
parlamentario, pero pa por 
haci esaki nos mester di in- 
formacion. P’esey nos mester 
pa e minister haci un inves- 
tigacion, un investigacion di 
echonan di e ofertanan. Nos 
a entrega un mocion pa esaki 
pero ainda no a haya sosten di 
AVTQ 

Prome Minister Mike Eman: 

Hulanda contento di por conta cu sosten di Prome Minister Mike Eman 



ORANJESTAD - Fin di 
September ta tuma luga 
un encuentro masha im- 
portante na Nacionnan 
Uni caminda Hulanda, cu 
sosten di Prome Minister 
Mike Eman, ta sigui pro- 
move su candidatura pa 
bira miembro di e Comis- 
ion di Siguridad di e enti- 
dad global. 


Recientemente Premier 
Eman a sinta cu delegacion 
Hulandes, encabesa pa mr. 
dr. Nout van Woudenberg 
consehero di asuntonan di 
Reino pa Ministerio di Asun- 
tonan di Exterior. 

Na fmal di e reunion, e con- 
sehero a expresa su satisfac- 
cion di por conta cu apor- 
tacion di un persona manera 


Prome Minister Mike Eman 
na fabor di e candidatura di 
Hulanda. 

Ta trata di e candidatura pa 
eleccion di miembronan di 
Comision di Siguridad di 
Nacionnan Uni pa añan- 
an 2017-2018. Mr. dr. Van 
Woudenberg a bisa tambe cu 
hunto cu Aruba, Corsou y St. 
Maarten, ta bay logra dem- 


ostra na Nacionnan Uni cu 
Reino Hulandes ta hopi mas 
cu djis un pais Europeo, pero 
cu tin hopi di ofrece hunto cu 
su paisnan den Caribe. 

Di su banda, Prome Minister 
Mike Eman tambe a sali hopi 
satisfecho for di e encuen- 
tro cu e delegacion Hulan- 
des. “Pa nos ta importante pa 
hunga un rol den e proceso 


aki di un manera positivo pa 
duna Reino un man y forti- 
fica e candidatura”. 

Eman a remarca cu esaki ta 
prueba cu Reino Hulandes 
y mundo ta wak cu Aruba ta 
tumando algun paso unico 
posicionando su mes como 
un isla cu vision riba e tema 
di sostenibilidad cu pa hopi 
otro isla tambe ta importante. 
□ 


Candelario A. S. D. Wever (U.P.P.) 

Schwengle a wordo hiba atrobe pa altar di sacrificio pa su propio fraccion! 


Diabierna 18 di septem- 
ber 2015 ta un otro dia cu 
lo bay den historia como 
e dia cu e minister encar- 
ga cu salubridad atrobe a 
wordo humilia pa su pro- 
pio partido. 

Mi a tuma mi tempo pa acudi 
na e “cas di pueblo”, cu ta Par- 
lamento, pa por a presencia 
e debate encuanto e otorga- 
mento corupto di e proyecto 
di hospital na e amigo Arel- 
lano di e mafioso Bermello. 
Un otorgamento cu a tuma 
luga pa Frensel Giel di AIB, 
John Hodgson di SOGA, y e 
miembronan di e Infra-team 
cu ta representa gobierno, 
encabesa pa Mike E. y yuda 
pa entre otro R. Visser y Ben- 
ny S. 

E reunion lo mester tabata un 
continuacion di un encuen- 
tro cu a tuma luga na februari 
2015 y na unda e Minister di 
Salubridad a wordo humilia 
pa di prome bes door di su 
propio partido, pasobra e 
minister su disertacion encu- 
anto e cambernan di opera- 
cion di hospital no tabata tin 
ni pia ni cabes. 


E minister a priminti na feb- 
ruari u.p. di lo bolbe parla- 
mento cu un investigacion 
despues di 2 siman, y kico e 
realidad a resulta: parlamento 
mester a warda 6 luna pa scu- 
cha un minister decepciona 
hasta su propio partido cu 
a humilia pa di dos biaha, y 
obliga su persona manera un 
“mucha manda” pa bay haci 
su huiswerk di nobo atrobe. 
Un berguensa total pa un 
minister fracasa. 

E minister a trata di bisti su 
“bachi di homber” prome cu 
e encuentro den parlamento 
a tuma luga, haciendo de- 
claracionnan y acusacionnan 
pisa na medionan di comu- 
nicacion, y dicidido pa actua 
contra esunnan cu a comete 
fayonan na hospital, pero den 
parlamento mes el a presenta 
bisti den su “carson cortico” 
di e mucha di scol cu de- 
claracionnan cu tabata carece 
di tur seriedad, y na unda e 
mes publicamente ta laga sa 
cu e Conseho di Supervision 
y Hunta di Directiva a falta 
su persona respet pa 6 luna 
largo. 

P’esey no ta nada straño cu su 
mes un partido a traté manera 


cu e mes a bin ta profila su 
mes, esta, como un mucha 
“rabo sushi”! Un berguensa 
total pa un minister fracasa. 

Mi ta convenci cu tur e “bada 
bada” cu a tuma luga den 
Parlamento y tur e supuesto 
tardansa den tratamento di e 
proyecto corupto di hospi- 
tal, a tuma luga cu un solo 
proposito. 

Mi ta convenci cu delibera- 
damente e gobierno di Mike 
E. a hiba Schwengle pa altar 
di sacrificio pa asina por des- 
via atencion di e proyecto 
corupto di hospital, y tambe 
gana tempo. Mas tardansa 
tin pa un investigacion im- 
parcial y profesional tuma 
luga entorno e hospital, mas 
chens Mike E. tin pa tapa tur 
e posibel pruebanan cu lo por 
incrimina su persona, su go- 
bierno y su compinchinan. 

Ta hopi remarcabel tambe cu 
e 1/2 minister aki tabata su 
so den e reunion aki; unda 
su “handlanger” Benny S. a 
keda e biaha aki? 

P’esey e supuesto investiga- 
cion di e echonan cu Con- 
seho di Supervision (mayoria 
ta campañadonan di AVP) 


lo mester bay ehecuta, ta un 
hilaridad, y tin unicamente 
como meta mas tardansa pa 
evita cu un investigacion dre- 
chi lo por tuma luga. Un ber- 
guensa total y un otro manio- 
bra di un gobierno fracasa cu 
ta sigui manipula y ta sigui 
suta pueblo cu medidanan. 

Ta p’esey UPP ta para ariba 
cu si mester bin un inves- 
tigacion, sea “feitenonder- 
zoek” of un “forensisch 
onderzoek”, esaki MESTER 
sosode door di un compania 
IMPARCIAL, y no door di 
un set di hende, cu aparte di 
ta muchanan manda di Mike 
E. y Schwengle, ta complice 
tambe den henter e asunto 
aki, door cu nan tambe a 
mira e documentonan, y si ta 
hende drechi nan ta, mester a 
bay Ministerio Publico caba, 
bay duna keho di e tantisimo 
corupcion cu a, y ta tumando 
luga den e proyecto aki. 

Den e reunion di diabierna 
ultimo, e minister “rabo su- 
shi” a declara cu TUR ciu- 
dadano cu ta desea esey, por 
acudi na SOGA (sr. Hodgson 
cu tabata presente den e re- 


union, a duna señal di ta di 
acuerdo) cu lo facilita e docu- 
mentonan entorno e proyec- 
to en cuestion. 

Mi ta spera cu TUR docu- 
mento lo ta na disposicion di 
pueblo pa inspeccion, tambe 
esunnan cu tin di haber cu e 
votacion cu a tuma luga, na 
unda a scoge e contratista cu 
a demanda un prijs mas halto. 
UPP lo exigi tambe pa AIB 
habri nan bukinan, pasobra lo 
ta interesante pa investiga si 
ta tur miembro di AIB tabata 
tin e mesun opinion durante 
otorgamento di e trabou na 
Arellano. 

Por medio di esaki, UPP ta 
anuncia cu nos lo bay dirigi 
un carta na SOGA pa nos 
por bay pasa den e documen- 
tonan, obviamente cu exper- 
tonan riba e tereno di inves- 
tigacion. 

Ta di spera cu en berdad nos 
haya TUR documento pa 
mira riba HENTER e pro- 
cedura cu a conduci na otor- 
gamento di e proyecto na e 
gruponan mafioso di Miami. 
Ta di spera cu ni e minister 
ni SOGA bay “chicken-out” 
awor!Q 

Señor ta mi wardador, mi’n tin falta di nada, 
den cunucu di yerba berde E ta pone mi sosega. 

E ta hiba mi na awa trankil, pa mi bolbe haya forza. 
Salmo: 23.1 


Cu inmenso tristeza na nos curazon, pero conforme cu boluntad di 
Dios nos ta participa fayecimento di: 



Manuel Dias de Freitas 

^09-02-1936 - fl9-09-2015 
Esposa: Maria Dias de Freitas-Ponte da Costa 

Yiu: Elizabeth Dias de Freitas 

Rumanan na Portugal y Venezuela 
Swa y Cuñanan: 

Agostinho y Angela da Silva da Costa (Aruba) 
f Luis Alfredo Ponte da Costa y vda. Maria Fatima Ponte- 
Peregil (Madeira) 

f Pedro Braz y vda. Maria da Conceicao da Costa (cuna 
stima) (Venezuela) 

Manuel y Mariacenia Ponte da Costa (Curacao) 

Jose da Silva (Curacao) 

Subrino y Subrina nan: Deisy da Costa, Agustin da Costa, Jesus M. 
da Costa, Luis Ponte y Rossana, Denisay Ponte (Aruba), Arturo Braz, 
Oracio Braz (Venezuela) Lisandro Ponta da Costa, Leonardo Ponte da 
Costa, Gorete Ponte da Costa, Isabel da Costa, Monique da Silva, Lucy 
da Silva, Joseito da Silva (curacao) 

Companeronan y empleado nan di SAB afd. Asalia 

Amiga nan di cas: Maria Conceicao Moniz y Esposo, Nelly Manier y 
Maria Meneses y Esposo 
Demas famia nan: 

Dias de Freitas, Ponte da Costa, da Silva, Braz Venegas. 

Ta invita pa acto di entiero cu lo tuma lugar diamars 22 di September 
2015 na Sta Filomena na Paradera, for di 2’or pa 4’or despues lo Sali pa 
Santana catolico Pastoor Kraanwinkel na Paradera 

Adres pa condolencia: Aurora Funeral Home, dialuna 21 di September 
2015 di 7’or pa 9’or. 

Nos ta pidi disculpa si den nos tristeza nos por a lubida un of otro famia. 
Despues di entiero nos no por risibi bishita di condolencia na cas. 


- rAuTOya^ . 

W: 1 i S60-I402 

Señor ta mi wardador, 
mi’n tin falta di nada, den 
cunucu di yerba berde. E ta 
pone mi sosega. E ta hiba 
mi na awa trankil, pa mi 
bolbe haya forza. 

Salmo:23.1 

Cu inmenso tristeza na nos 
curazon nos ta participa 
fayecimento di: 

Juana 
Telatina 
Maduro 

★07-05-1949^18-09-2015 

Na nomber di su: 

Rumannan: 

JBenny Maduro; Steve Maduro; fFelipe Maduro; JDama Mad- 
uro; fjuanita Maduro; fjuan Maduro; JDete Maduro; fLalo Maduro; 
f Ana Maduro 

Famianan: Maduro, Werleman, Giel, Tromp, Geerman, Thiel, Cofie, 

Chirino, Vrolijk, Baars, Macintosh 

Acto di cremacion lo wordo anuncia despues. 



T«i: / &83-6GS3 t W0-T402 

FflX. 539-56« 

“Laga tur locual ta sperami ta bunita, 

Laga cu tur locual cu mi encontra na caminda ta bunita, 

Laga tur locual cu ta rondonami ta bunita, 

Laga tur locual cu mi ta laga atras keda bunita, 
y laga esakinan termina den tur bunitesa.” 

Cado Wever 

Cu inmenso tristesa na nos curason, nos ta anuncia fayecimento di: 



Rosa de Lima Laclé 

Mihor conoci como: “Fifi of Chimbo” 

^30-08-1946 - f21-09-2015 

Ta invita pa e acto di entiero cual lo tuma lugar diabierna 25 di sep- 
tember 2015 na Aurora Funeral Home di 2’or pa 4’or di atardi, despu- 
es lo sali pa Santana catolico Pastoor Kraanwinkel na Paradera. 

Minister Michelle Hooyboer-Winklaar 


Actitud, no inteligencia, ta loke ta determina exito na scol 



ORANJESTAD- Na ap- 
ertura di e di 25 aña aca- 
demico di Instituto Peda- 
gogico Arubano (IPA), 
Minister di Enseñansa 
Michelle Hooyboer-Win- 
klaar a comparti conseho 
y motivacion cu e futuro 
maestronan. E1 a expresa 
cu ta hopi contento di 
forma parti di e ocasion 
extra special aki y a pidi 
e studiantenan pa refleha 
riba Ét kico nan ta kere ta 
esencial pa e trabao di 
IPA” y fit kico ta esencial pa 


esunnan cu ta sigui pre- 
paracion pa bira maestro 
na e institucion aki”. 

Minister Hooyboer-Wink- 
laar a comparti e esencia di 
e resultadonan di un estudio 
hopi recien, skirbi pa un pro- 
fesor di Stanford University 
y publica den e ultimo dos 
pa tres simannan. E mensahe 
principal di e estudio tabata 
cu inteligencia ta importante, 
pero no mes importante 
cu “actitud” ora ta referi na 
“loke ta determina e exito di 
un studiante na scol”. 

E mandatario a bisa cu e ber- 
dad ta cu aunke nos ense- 
ñansa ta existi pa siglonan 
continuamente ta haya mas 
informacion tocante kico ta 
e ingredientenan, e factornan 
cu ta contribui of determina 

Señor ta mi wardador, mi’n tin falta di nada, 
den cunucu di yerba berde E ta pone mi sosega. 

E ta hiba mi na awa trankil, pa mi bolbe haya forza. 
Salmo: 23.1 


Cu inmenso tristeza na nos curazon, pero conforme cu 
boluntad di Dios nos ta participa fayecimento na Cali, 
Colombia di: 



Atanasio German 
Erasmus 

Mihor conoci como: “Henny” 
^02-05-1932 - ^18-09-2015 

Acto di entiero lo wordo anuncia despues. 



kico ta haci un studiante mas 
exitoso cu e otro. 

E1 a curasha e studiantenan 
di IPA pa ta habri pa cambio, 
pa adaptacionnan, pa pensa 
riba diferente manera pa haci 
cosnan y no keda pega den 
un pensamento. Minister 
Hooyboer-Winklaar a mo- 
tiva nan pa adapta y no keda 
pega den e paradigma cu un 
persona ta nace cu capacid- 
adnan y riba e nivel ey e ta 
keda, pero cu tur hende por 
crece y desaroya den dife- 
rente direccion. E1 a pidi nan 
pa nan aplica e tipo di actitud 
aki tambe den nan mesun es- 
tudio y carera. 

E minister a pidi IPA pa 
hunga un rol importante den 
trece e mensahe di motiva 
actitud di desaroyo bek den 
klas. Tur cos por wordo siña 
y ningun hende ta simple- 
mente un producto di nan 
nacemento, pero tur hende 
tin habilidadnan cu nan por 
desaroya of wordo motiva pa 
desaroya, el a agrega. Esaki ta 
conta pa tur persona y mester 
motiva e actitud aki for di ora 
cu e mucha nace, y sigur ora 


cu e mucha ta na scol. 

E titular di enseñansa a caba 
su discurso cu un dicho cu 
e mes ta gusta hopi, di un 
pelicula basa riba e historia 
di un docente na e area pober 
di East Los Angeles, kende a 
comberti su muchanan den 
hobennan cu ta kere den nan 
mes y a sali fmalmente cu 
resultadonan den e top stu- 
diantenan di ful California. 
E mandatario a cita: “If you 
want to teach, ask “how can 
they best learn”, not “can 
they learn”.” 

E ta basicamente un cambio 


di “mindset”, no pone limita 
e muchanan den nan ense- 
ñansa, no pensa cu nan tin 
un limite y laga eynan, pero 
mester yuda nan surpasa re- 
tonan y yuda habri portanan 
pa nan. 

E minister a comenta cu e ta 
sigur cu tin educadornan cu 
ta pensa asina tur caminda, 
esunnan cu ta kere de e capa- 
cidadnan di nos muchanan y 
no den nan limitacionnan. E 
educadornan aki lo haya otro 
y motiva otronan pa uni na e 
pensamento y punto di salida 
aki.Q 



Universidad di Aruba ta contento di ta 
partner cu TEDx Aruba 


TEDx ta e nomber pa un 
evento di TED cu ta organisa 
independientemente. TED 
ta un plataforma pa ideanan 
cu ta valioso pa comparti. 
Originalmente e nomber 
TED a bini di Tecnologia 
(Technology), Entreteni- 
mento (Entertainment) y 
Diseño (Design). E bunita di 
e proceso di organisa TEDx 
Aruba ta cu a modifica Entre- 
tenimento (Entertainment) 
pa Educacion (education). 
Asina ta cu TEDx Aruba tin 
den su centro e concepto di 
Educacion. 


E meta di Universidad di 
Aruba ta pa crea condi- 
cionnan pa intercambio di 
ideanan y conocemento en- 
tre hendenan aki na Aruba. E 
plataforma TEDx ta duna nos 
e oportunidad di participa na 
e plataforma aki y observa di 
cerca kico e oportunidad par- 
ticular di e formato di TED 
ta ofrece na nos tanto como 
oradornan di Aruba y tambe 
como audiencia. 

Pa e motibonan aki Uni- 
versidad di Aruba ta con- 
tento di a haya oportunidad 
pa ta ‘knowledge partner’ di 


TEDx Aruba. Como Uni- 
versidad di Aruba nos tambe 
a haya oportunidad di trece 
ideanan con e Universidad di 
futuro lo por sirbi e comuni- 
dad di Aruba y esunnan den 
region miho. 

Nos ta invita nos comunidad 
di Aruba pa tuma e opor- 
tunidad pa ta presente na e 
evento di TEDx na Aruba di- 
aranson dia 23 di September 
desde 6’or di atardi. Mas in- 
formacion ta disponibel riba 
e website https://tedxaruba. 
com/Q 

Free Media Productions 


Sudoku BON DIA, 

MARXISM 

MATIONALISM 

IWPERIALISM 

AHMADINEJAO 

SaDDai/: 

CWSUMERI5AJI 

TVtt^wnn&vsTEM 

NEOllBEFLALISM 

Flft^CfJE 

EQITORiALS 

aACEftEiUSM 

CLA&SAWRENE5S 

COLLECTIVISM 

NgWJS 

AUDIOZONE 

VJD EOflCOM 

Bon bini na Sudoku Bon Dia. Riba e pagina aki nos ta 
brinda bo tur dia 1 sudoku. 

Pa resolve bo ta pone number den cada cuadra di tal 
forma cu cada rij crusa of bay abou tin e number un 
solo biaha. 

Tambe den cada cuadra chikito compara cu esun mas 
grandi tambe tin e numbernan 1 te cu 9. E number 
tampoco no por ripiti den e cuadra chikito. Trahando 
cu e numbernan cu tin poni caba ta yuda bo yega na 
e solucion.Q 


Receta di 

Mami 

Auiacati yena cu 
salada di Cabaron 

Ingredientenan: 


Vi siboyo, mayones, lamunchi, kropsla, peper, salo 
Vi bleki chiquito di maishi hinte, blachi lourel, 
picalili. 

Vi apel berde, tomati pa dorna 
2 awacati 

rV. 

Vi liber cabaron 

2 batata 

3 webo 

2 pida selder mericano 


Preparacion: 



Pone e cabaron herbe den nan casca, den poco awa cu salo, in tiki peper 
y e blachinan di lourel. Despues cu e cabaronnan a herbe completamente 
ta saca nan for di nan casca y ta corta nan den lomba pa saca e sushi for 
di nan lomba. Despues ta corta e cabaronnan pida pida di mas o menos 1 
centimeter Despues cu a pone e batatanan herbe den nan casca, ta casca 
esakinan y corta e batatanan na bloki chiquito. Ora caba corta nan ta 
mescla esakinan cu e cabaron y tambe e selder mericano cu mester corta 
mas chiquito posibel, of tambe por hinke den un food processor. Agrega 
e apel na bloki, siboyo, maishi y demas spesereinan y tambe mas o 
menos tres cuchara di mayones. 

Despues cu caba di mescla tur cos hunto y e salada ta cla, ta pone esaki 
fia den frigidaire. Momento cu ta bai sirbie, ta corta e awacatinan na dos y 
ta hasi limpi bon parti paden. 

Tambe ta kita e casca pafo y despues ta yena e awacati cu e salada di 
cabaron. Como adorno por pone e kropsla corta fini fini riba un tayo y 
pone e awacati riba dje. Riba e salada mes por decora cu pida peterseli, 
pida oleifi y tambe cu un slice di lamunchi corta den dos, pa asina dune 
un toke mas festivo. Tambe mester corta e tomati den e forma desea pa 
asina caba di dune e toke mas bunita. Semper cu ta sirbi e plato aki 
mester pone salo na mesa, pa cada ken pone e salo na nan gusto. 

DOCTERl 

t NA WARDA 

Oranjestad 

t * 

1 Dr. Esschendal 

Tel. 586-0334 

EMERGENCIA 

911 

POLIS 100 

ORANJESTAD 527-3140 
NOORD 527-3200 

STA. CRUZ 527-2900 

SAN NICOLAS 527-3000 
BRANDWEER 115 
BRANDWEER 582-1108 
POLIS TIPLINE 11141 
HOSPITAL 527-4000 

DENTAL CLINIC 587-9850 
AMBULANCE 582-1234 
CENTRO MEDICO 523-8833 


BOTICA 

Oranjestad: Kibrahacha Tel: 582-2007 
San Nicolas: Seroe Preto Tel: 584-4833 


SERVICES 

SETAR 118 

ELMAR 523-7147 

WEB 525-4600 

TAXI-TAS 587-5900 

PROF. TAXI 588-0035 

TAXI D.T.S. 587-2300 

SERVICE ARUBA 583-3232 


CRUISESHIP 



Septembe r?23 

Monarch 

Freewinds 

Adventure of the Seas 


MORTUARIO 


AD Patres 584-2299 

Aurora 588-6699 

The Olive Tree 584-8888 


FUNDACION 
Arubano di Hende 
Visualmente Incapacita 
_ I e !i 582-_505J _ 

FUNDACION 

Anti-Droga 

Aruba 

(FADAlJe!:_583-2999 _ 

FUNDACION 

Respetami 

Teh 58_2^t433_ 

Centro Diabetico 

Arubano 

Teh 524-_8888_ 

Narcotics Anonymous 

Tel: 583-8989 

QUOTA Club 

Tel: 525-2672 

Women in Difficulties 

Foundation 

Tel: 583-5400 

Animal Shelter 
58?-1693 



Caribhean 

Cinomas 


BLACK MASS 


HITMAN 


0&2a0 

BON DIA ARUBA - ARUBA 
TODAY - BUENOS DIAS ARUBA 


Bira abonado di Bon Dia Aruba y ricibi tur mainta hunto den 
bo pakete bo Aruba Today inclui. Tur Dialuna, Diaranson y 
Diabierna bo lo ricibi bo Buenos Dias Aruba extra. Tur esaki 
pa unicamente 35 florin pa luna. 

Bon Dia Aruba, un corant cu bo por disfruta di dje y cu tin 
hopi mas noticia y informacion. Un Corant cu ta imparcial y 
obhetivo. Un corant cu ta facil pa lesa y di un calidad superi- 
or. Tambe tin e posibilidad di paga adelanta pa 6 luna of 1 aña 
y lo bo ricibi un descuento riba bo pakete. Tur pensionado cu 
bira abonado ta ricibi un prijs special tambe. 

Pa mas informacion yama Bon Dia Aruba na 582-7800 of pasa 
personalmente na Weststraat #22. Tambe bo por manda nos 
un e-mail na accounting@bondia.com. 

Bo tin bo pakete caba? Wel disfruta di dje.Q 


RELAHAK 

Aries 


Bo anhelonan pronto lo converti den reali- 
dad. E bon energia cu ta envolve bo signo 
Aries, lo inunda bo cu optimismo y alegria. 
Bo ta sinti bo mes pa recupera algo cu bo a 
perde. Number: 11, 24, 30 y 47. 


Un luna yen lo trece alegria y romanticis- 
mo . Bo tabata algo inkieto durante e ul- 
timo dianan. Bo tabata un poco ansioso, sin 
sa e origen di e ansiedad aki. Awo bo ta des- 
cubri e causanan. Number: 10, 23, 29 y 37. 



Taui 



Cambia bo strategia sentimental y tur cos 
lo transforma. E fase aki ta envolve bo cu 
un tono energia unico cu ta trece pa bo un 
forma nobo di biba bo realidad amoroso. 
Number: 9, 13, 19y27. 

Geminis 


Bo ta sinti bo mes cu un mayor confiansa 
den bo mes. Esaki ta crea e cuadra ideo- 
logico aki pa loke bo ta busca y planea sali 
bon. Bo ta sinti e necesidad pa bo ta bo so 
un rato. Number: 8, 12, 29 y 37. 



Cancer 


Lo sosode un serie di eventonan hopi in- 
teresante. E oposicion di bo astro, Solo, cu 
Luna, lo trece cun’e un tono renobando. 
Ken ta stima bo den silencio lo expresa su 
mes. Number: 6, 16, 23 y 35. 



Leo 


Lo bo ta caminda bo mester ta na e mo- 
mento exacto. E pasada di luna lo marca 
cambionan importante dentro di bo mane- 
ra di mira realidad, algo cu bo mester pro- 
becha lo maximo. Number: 5, 17, 24 y 38. 



Virg 



Esaki lo ta un dia di reflexion y di alegrianan 
diversifica dentro di bo bida sentimental y 
economico. Aki bo planeta lo pone bo den 
caminda di personanan cu bon intencion. 
Number: 15, 27, 34 y 48. 


Libra 


Lo bay sosode algo bunita den bo bida 
sentimental. E dia di awe lo tin influencia 
riba bo bida y como consecuencia bo ta 
sinti bo mes hubila, alegre y harmonisa. 
Number: 25, 37, 44 y 45. 



Scorplo 


Lo bo actua di forma adecua den cierto 
situacion. E decisionnan cu bo a tuma na 
e momentonan aki ta marca un efecto riba 
bo bida amoroso pasobra fmalmente bo a 
dicidi di tuma e paso. Number: 5, 7, 14 y 



Sagitario 


35. 


Esaki lo ta un dia di accion y solucionnan. 
Concentra bo mes den loke bo tin, no den 
loke bo falta y lo bo wak con bon bo lo sin- 
ti bo mes. Esaki ta un dia di famia y amor. 
Number: 3, 17, 24 y 36. 



Capricornio 


Lo bo recupera e confiansa den bo posi- 
bilidad. Lo bo descubri cu hopi biaha bo a 
exagera situacionnan y a pensa cu cosnan lo 
ta pio di loke realmente nan ta. Number: 
12, 14, 20y 37. 



Aquario 


Tin bon vibracion rond di bo. Lo bay tin 
un bishita sorpresa, un famia, amigo of 
bisiña cu lo duna bo un bon noticia. Lo 
bo bay ricibi un regalo of detaye cu lo haci 
bo mira loke ta cumbini bo. Number: 2, 
4, 10 y 17. 



Pisces 

Guardian Group Fatum: 


E seminario di negoshi 



Managing Diversity di 
Guardian Group Fatum 
tabata un exito total dia- 
bierna ultimo dia 18 di 
september na Hilton Aru- 
ba Caribbean Hotel. 

Tabata tin 300 persona cu a 
registra pa presencia e atardi e 
presentacion di 4 oradornan, 
den persona di drs. Rignald 
Martis, manager Life & Em- 
ployee Benefits na Guard- 
ian Group, mr. David Kock, 
di davidkocklegal, dr. steven 
Martina, President & Ceo 
di Guardian Group Fatum 
Dutch Caribbean y por ul- 
timo drs. Maghalie van der 
Bunt-George, Specialista 
ariba tereno di capital huma- 
no y partner na Deloitte Ca- 
ribbean. 

E atardi a bay cu un ambi- 
ente y vibracion sumamente 
positivo na unda tur presente 
no tabata tin espacio pa perde 
atencion of enfoke ariba e 
topiconan diverso, intere- 
sante, educativo y inspira- 
cion. 


na unda cu e ley nobo desde 
2012 a trece aspectonan entre 
otro pa actua rapido y semper 
ta alerta cu e interpretacion 
corecto pa sigui comunica y 
duna servicio na e clientenan 
(prospecto) continuamente 
dependiendo na cua tipo di 
negoshi y empleadonan den 
servicio (edad, cultura etc.). 

Mr. David Kock a hiba e pu- 
blico den e direccion cu ainda 
e ley di pensioen por hiba nos 
si no tin un bon clarificacion 
pa cierto articulonan y cu ai- 
nda e ley ta nobo y hopi caso- 
nan ainda por trece clarifica- 
cion den futuro dependiendo 
si tin casonan cu lo por wor- 
do experiencia. Dr. Steven 
Martina a comparti na unda 
e diversidad en general di nos 
bida diario ta conecta nos cu 
tecnologia, red social, cam- 
bionan abrupto y cua efecto 
esaki por trece na nos salud. 
Un comunidad ta para of 
cay pa humanidad su sistema 
diverso den actua, maneha, 
contribui, comparti na un 
manera positivo of negativo. 


Drs. Rignald Martis a papia 
tocante e aspectonan diverso 
di e ley di Pensioen (LAP) 


Ta bay pa bo sigui move y 
no para keto den tur e diver- 
sidad cu bida ta hiba bo of 




ofrece bo. E ultimo orador 
drs. Maghalie van der Bunt- 
George a trece un dinamica 
manera e la subi stage como 
e unico dama y cu su carisma 
a conkista e audiencia dor di 
conecta segun su presenta- 
cion for di comienso te final. 

E presentacion a pone hopi 
hende para keto den cual 
categoria di generacion bo ta 
pertenece pa asina analisa e 
comportacion y actitud cu ta 
e influencia cu a crece cun’e 
dor di educacion, crianza y 
ambiente. Kico e generacion 
diverso aki por significa pa bo 
compania. Con bo ta com- 
bina, recruta, motiva, com- 
pensa y mantene e diferente 
tipo di generacion fiel den bo 
compania cu e meta comun. 
Hopi pregunta a wordo lansa 
y contesta dor di tur e orador- 
nan. 

Profesor Dr. Ryan Peter- 
son a guia e atardi aki como 
moderador y mester bisa cu 


e la haci un tremendo trabou 
manera e publico a spera. 

Cu su estilo personal y profe- 
sional e la presenta e orador- 
nan na un forma elocuente 
pero humilde alabes. Sr. Di- 
ego Fránkel, Managing Di- 
rector di Guardian Group 
Fatum Aruba Bonaire y St 
Maarten a habri y cera e Busi- 
ness Seminar na unda el a 
elabora encuanto e contenido 
di e temanan y e posicion di 
Guardian Group Fatum ariba 
mercado economico y su 
solvabilidad. 


Na fmal Sr. Fránkel a gradici 
tur orador y tur presente pa 
e resultado exitoso y priminti 
cu lo bin mas di e seminari- 
onan aki. Su mensahe como 
director di maneho ta: Pa bay 
hunto cu e diversidad di bida 
pa asina forsa uni nos. 

Danki na tur cu a participa 
y of a contribui na e exito di 
e di 6 business seminar di 
Guardian Group Fatum. E 
presentacionnan lo ta pronto 
disponibel ariba nos website- 
myguardiangroup. com. Q 









































